গণিত পাঠ – ১২ : বয়স আৰু কেলেণ্ডাৰ জড়িত প্ৰশ্ন - গণিত চ’ৰা\n26 Jul গণিত পাঠ – ১২ : বয়স আৰু কেলেণ্ডাৰ জড়িত প্ৰশ্ন\nPosted at 21:26h in গণিত পাঠ by পংকজ জ্যোতি মহন্ত 1 Comment\nবয়স আৰু কেলেণ্ডাৰ জড়িত আমাৰ সাধাৰণ প্ৰশ্নবোৰ প্ৰধানকৈ দুই ধৰণৰ। এবিধ প্ৰশ্নত সমীকৰণ গঠন কৰি সমাধান কৰিব পাৰি। আৰু আনবিধ পৰ্যবেক্ষণ আৰু বিশ্লেষণৰ সহায়ত সমাধান কৰিব পাৰি। তলত আমি চাৰিটা শাখাত কথাবোৰ আলোচনা কৰিম:\nশাখা – ক\nমনত ৰাখিবলগীয়া কথা/উদাহৰণ:\n১. তোমাৰ বৰ্তমানৰ বয়স x বছৰ। তেন্তে n বছৰৰ পাছত তোমাৰ বয়স হ’ব x+n বছৰ।\n২. তোমাৰ বৰ্তমানৰ বয়স x বছৰ। তেন্তে n বছৰ আগতে তোমাৰ বয়স আছিল x-n বছৰ।\n৩. ধৰা, দিগন্ততকৈ প্লাৱন ৩ বছৰ ডাঙৰ আৰু দিগন্তৰ বয়স ৯ বছৰ। তেন্তে প্লাৱনৰ বয়স ১২ বছৰ।\nএই কথাখিনি ওলোটাকৈ আমি এইদৰেও ক’ব পাৰোঁ: দিগন্তৰ বয়স ৯ বছৰ আৰু প্লাৱনৰ বয়স ১২ বছৰ। গতিকে দিগন্ততকৈ প্লাৱন ৩ বছৰ ডাঙৰ।\nইয়াত আমি ৩ বছৰ ডাঙৰ বুলি পাইছোঁ। কেতিয়াবা, কিবা অংক কৰি থাকোঁতে -৩ বছৰ ডাঙৰ বুলি উত্তৰটো ওলাই যাব পাৰে। তাৰ দ্বাৰা আমি “দিগন্ততকৈ প্লাৱন -৩ বছৰ ডাঙৰ” বুলি কোৱা অনুচিত। কথাটোৰ পৰা আমি ক’ব পাৰোঁ: “দিগন্ততকৈ প্লাৱন ৩ বছৰ সৰু”।\n৪. তোমাৰ বয়স x বছৰ। তোমাৰ দেউতাৰ বয়স তোমাৰ বয়সৰ পাঁচ গুণ। তেন্তে তোমাৰ দেউতাৰ বয়সটো হ’ল ৫x বছৰ।\n৫. তোমাৰ দেউতাৰ বয়স x বছৰ। তোমাৰ দেউতাৰ বয়স তোমাৰ বয়সৰ পাঁচ গুণ। তেন্তে তোমাৰ বয়সটো হ’ল x/৫ বছৰ।\nপ্ৰশ্ন-১: ৩০ বছৰ আগতে তোমাৰ দেউতাৰ বয়স তোমাৰ আজিৰ বয়সৰ সমান আছিল। আনহাতে, আজি তোমাৰ দেউতাৰ বয়সত তোমাৰ বয়সৰ দুগুণ। আজি তোমাৰ দেউতাৰ বয়স কিমান নিৰ্ণয় কৰা।\nউত্তৰ: (এইটোত আমি সমীকৰণ গঠন কৰিম)।\nনিময়-১: ধৰাহওক তোমাৰ আজিৰ বয়স x বছৰ। অৰ্থাৎ ৩০ বছৰ আগতে তোমাৰ দেউতাৰ বয়স আছিল x বছৰ। গতিকে আজি তোমাৰ দেউতাৰ বয়স x+৩০ বছৰ।\nগতিকে x+৩০ = ২x\n=> x = ৩০\nগতিকে, আজি তোমাৰ দেউতাৰ বয়স ৬০ বছৰ।\nনিময়-২: ধৰাহওক তোমাৰ দেউতাৰ আজিৰ বয়স x বছৰ। তেতিয়া ৩০ বছৰ আগতে তোমাৰ দেউতাৰ বয়স আছিল x-৩০ বছৰ। গতিকে আজি তোমাৰ বয়স x-৩০ বছৰ।\nগতিকে x = ২(x-৩০)\n=> x = ২x – ৬০\n=> x = ৬০\nনিময়-৩: ধৰাহওক, আজি তোমাৰ বয়স x বছৰ আৰু দেউতাৰ বয়স y বছৰ। গতিকে ৩০ বছৰ আগতে তোমাৰ দেউতাৰ বয়স আছিল y-৩০ বছৰ।\nগতিকে, x = y – ৩০\nআৰু ২x = y\nএই সমীকৰণ দুটা সমাধান কৰিলে পাম x=৩০, y=৬০.\nপ্ৰশ্ন-২: Aৰ বয়স Bৰ বয়সৰ দুগুণ। Bৰ বয়স Cৰ তিনিগুণ। Cৰ বয়স Dৰ চাৰিগুণ। চাৰিওৰে বসয়ৰ যোগফল ৮২ হ’লে প্ৰত্যেকৰে বয়স নিৰ্ণয় কৰা।\nউত্তৰ: (এইটো আমি যিমান পাৰোঁ চমুকৈ কৰিবলৈ চাম। তাৰবাবে প্ৰত্যেকৰে বয়স x, y, z, w আদি ধৰি ল’ব নালাগে)।\nধৰাহওক, Aৰ বয়স x বছৰ।\nগতিকে Bৰ বয়স হ’ব x/২ বছৰ।\nগতিকে Cৰ বয়স হ’ব x/৬ বছৰ।\nগতিকে Dৰ বয়স হ’ব x/২৪ বছৰ।\nএতিয়া ইয়াত সমীকৰণটো হ’ব x + x/২ + x/৬ + x/২৪ = ৮২\n=> ২৪x + ১২x + ৪x + x = ৮২×২৪\n=> ৪১x = ৮২×২৪\n=> x = ৪৮।\nগতিকে Aৰ বয়স ৪৮ বছৰ, Bৰ বয়স ২৪ বছৰ, Cৰ বয়স ৮ বছৰ, আৰু Dৰ বয়স ২ বছৰ।\n[প্ৰথমে আমি D বয়স x বছৰ বুলি ধৰি লৈয়ো অংকটো কৰিব পাৰোঁ।]\n৬. এটা সংখ্যাৰ পৰা আন এটা সংখ্যা বিয়োগ কৰোঁতে আমি মাজে মাজে ধাৰে ল’ব লগা হয়। তেতিয়া আমি প্ৰতিটো অংশত ১০ ধাৰে লওঁ। যেনে: ৫৪ – ২৬ ৰ উত্তৰ পাবলৈ আমি ৪ টোত ১০ ধাৰে লৈ ১৪ কৰি লওঁ। আমি সাধাৰণতে কৰা অংকবোৰত ভূমি ১০। গতিকে ১০ ধাৰে লোৱা হয়।\nকিন্তু বছৰ, মাহ, দিন যেতিয়া বিয়োগ কৰিব লগা হয় তেতিয়া কোনো মুহূৰ্তত ১০ ধাৰে ল’লে অংকবোৰ ভুল হ’ব। কোনো সময়ত ৩০ ও ধাৰে ল’ব লগা হয় আৰু কোনো সময়ত ১২ ও ধাৰে ল’ব লগা হয়।\nযেনে: ৩ মাহ ১৪ দিনৰ পৰা তুমি ২৫ দিন বিয়োগ কৰিব বিচাৰিছা। তেতিয়া কি কৰিবা?\n১৪ দিনৰ পৰা তুমি ২৫ দিন বিয়োগ কৰিব নোৱাৰা। গতিকে ৩ মাহৰ পৰা ধাৰে ল’ব লাগিব। কিন্তু ১০ ধাৰে ল’লে ভুল হ’ব। তুমি ৩ মাহৰ পৰা ১ মাহ ধাৰে ল’ব লাগিব। অৰ্থাৎ ৩০ দিন ধাৰে ল’ব লাগিব। তেতিয়া অংকটো হ’ব: ২ মাহ ৪৪ দিনৰ পৰা ২৫ দিন বিয়োগ কৰা। গতিকে উত্তৰটো হ’ব: ২ মাহ ১৯ দিন।\nমন কৰিবা: ৪৪ দিনৰ পৰা ২৫ দিনটো বিয়োগ কৰোতে কিন্তু ১০ ধাৰে লোৱা হৈছে। অৰ্থাৎ একে এককৰ ক্ষেত্ৰত বিয়োগ কৰোঁতে ১০ ধাৰে ল’ব লাগিব। মানে দিনৰ পৰা দিন বিয়োগ কৰোঁতে ১০ ধাৰে ল’ব লাগিব। কিন্তু, যদি দিনলৈ মাহৰ পৰা ধাৰে আনিব লগা হয়, তেন্তে গোটেই এটা মাহ ধাৰে আনিব লাগিব। অৰ্থাৎ ৩০ দিন ধাৰে আনিব লাগিব।\nআকৌ, এটা বছৰত ১২ মাহ থাকে। গতিকে মাহৰ পৰা মাহ বিয়োগ কৰোঁতে যদি ধাৰে আনিব লগা হয়, তেন্তে সম্পূৰ্ণ এটা বছৰ ধাৰে আনিব লাগিব। অৰ্থাৎ ১২ মাহ ধাৰে আনিব লাগিব।\nপ্ৰশ্ন-৩: আজি ২০১৮ চনৰ জুলাই মাহৰ ১৩ তাৰিখ। তোমাৰ জন্ম হৈছিল ১৯৯৯ চনৰ জুলাই মাহৰ ২৪ তাৰিখে। তোমাৰ বয়সটো নিৰ্ণয় কৰা।\nউত্তৰ: ইয়াত বয়সটো নিৰ্ণয় কৰিবলৈ, তাৰিখ দুটা তলত দিয়া আৰ্হিটোত পাতি ল’ব লাগে:\n২০১৮ – ০৭ – ১৩\n১৯৯৯ – ০৭ – ২৪\nএতিয়া ওপৰৰ তাৰিখটোৰ পৰা তলৰ তাৰিখটো বিয়োগ কৰিম। বিয়োগ অংক কৰাৰ দৰেই সোঁপিনৰ পৰা আৰম্ভ কৰিম। ১৩ ৰ পৰা ২৪ বিয়োগ নাযায়। গতিকে আমি এটা মাহ, অৰ্থাৎ ৩০ দিন ধাৰে ল’ব লাগিব। তেতিয়া অংকটো এনেকুৱা হ’ব:\n২০১৮ – ০৬ – ৪৩\nএতিয়া দিন বিয়োগ কৰিব পাৰিম। কিন্তু মাহ বিয়োগ কৰিব নোৱাৰোঁ, কাৰণ ০৬ ৰ পৰা ০৭ বিয়োগ নাযায়। গতিকে, বছৰৰ পৰা মাহলৈ ধাৰে আনিব লাগিব। তাৰবাবে পুৰা এক বছৰ ধাৰে আনিব লাগিব, অৰ্থাৎ ১২ মাহ ধাৰে আনিব লাগিব। তেতিয়া অংকটো হ’ব:\n২০১৭ – ১৮ – ৪৩\nএতিয়া আৰামত বিয়োগ কৰিব পাৰিম। বিয়োগ কৰিলে পাম:\n১৮ – ১১ – ১৯\nঅৰ্থাৎ, তোমাৰ বয়স ১৮ বছৰ ১১ মাহ ১৯ দিন।\nএইখিনিতে এটা গুৰুত্বপূৰ্ণ কথা হ’ল: এনেকৈ নিৰ্ণয় কৰা বয়সটো এটা মোটামুটি বয়সহে। ইয়াত এটা বা দুটা দিনৰ খেলিমেলি থাকে। কাৰণ কোনো কোনো মাহত ৩১ দিন থাকে, ২৮ বা ২৯ দিনো থাকে; কিন্তু আমি এক মাহ ধাৰে লওঁতে সদায় ৩০ দিনেই লওঁ। সেয়েহে এইটো হ’ল এটা মোটামুটি বয়সহে। বয়স নিৰ্ণয়ৰ বিভিন্ন কেলকুলেটৰ আছে, অনলাইন কেলকুলেটৰো আছে। সেইবোৰতো সম্পূৰ্ণ সঠিক বয়সটো পোৱা নাযায়, সবতে দিনটো অলপ বেলেগ বেলেগ হয়। আমাৰ সাধাৰণ কামবোৰ এনেকৈ মোটামুটিভাৱেই চলি যায়। কিন্তু যদি সম্পূৰ্ণ সঠিক বয়সটো নিৰ্ণয় কৰিব লাগিবই, তেন্তে জন্মৰ দিনটোৰ পৰা মুঠ দিন হিচাপ কৰিহে সঠিক বয়স উলিয়াব লাগিব। সেইদৰে, যদি এজন মানুহৰ আজিৰ বয়সটো দিয়া থাকে, তেন্তে ওপৰত দিয়া একেই নিয়মেৰে তেওঁৰ জন্মদিনটো উলিয়াব পাৰি। একেধৰণৰ কাৰণতে সেই জন্মদিনটোৱে সম্পূৰ্ণ সঠিক নহয়। সম্পূৰ্ণ সঠিককৈ উলিয়াব পাৰি, কিন্তু সেইটো এটা বহুত দীঘল অংক হ’ব।\nপ্ৰশ্ন-৪: আজি ২০১৮ চনৰ জুলাই মাহৰ ১৩ তাৰিখ। আজি তোমাৰ দেউতাৰ বয়স ৫২ বছৰ ৮ মাহ ৩ দিন। তোমাৰ দেউতাৰ জন্মদিনটো নিৰ্ণয় কৰা।\nউত্তৰ: ওপৰৰ প্ৰশ্নটোৰ দৰেই আমি বিয়োগ কৰিম।\n৫২ – ০৮ – ০৩\nএইটো সজাই পাম:\n২০১৭ – ১৯ – ১৩\nগতিকে, বিয়োগফলটো হ’ব: ১৯৬৫ – ১১ – ১০\nঅৰ্থাৎ তোমাৰ দেউতাৰ জন্মদিনটো হ’ল: ১৯৬৫ চনৰ ১০ নৱেম্বৰ।\nএটা সামান্য ব্যতিক্ৰম প্ৰশ্ন: আজি ২০১৮ চনৰ জুলাই মাহৰ ১৩ তাৰিখ। আজি তোমাৰ দেউতাৰ বয়স ৫২ বছৰ ৭ মাহ ৩ দিন। তোমাৰ দেউতাৰ জন্মদিনটো নিৰ্ণয় কৰা।\n৫২ – ০৭ – ০৩\nইয়াৰ বিয়োগফলটো হ’ব: ১৯৬৬ – ০০ – ১০\nএতিয়া ইয়াৰ পৰা তুমি তাৰিখটো কেনেকৈ ক’বা? মাহটোতো ০০ হৈ আছে। ইয়াত তাৰিখটো ক’বলৈ এটা বছৰ ধাৰে লৈ আহিব লাগিব। তেতিয়া পাবা: ১৯৬৫ – ১২ – ১০\nঅৰ্থাৎ তোমাৰ দেউতাৰ জন্মদিনটো হ’ল: ১৯৬৫ চনৰ ১০ ডিচেম্বৰ।\nশাখা – গ\n৭. এটা সপ্তাহত ৭ টা দিন থাকে। গতিকে আজি যদি দেওবাৰ, তেন্তে আজিৰ পৰা ৭ নম্বৰৰ দিনটো হ’ব শনি বাৰ। অৰ্থাৎ, আজি দিনটো প্ৰথম দিন, কাইলৈ দ্বিতীয় দিন, …… তেনেকৈ গৈ গৈ ৭ নম্বৰৰ দিনটো শনি বাৰ। অৰ্থাৎ আজিৰ পৰা ৮ নম্বৰৰ দিনটো পুনৰ দেওবাৰ।\nসেইদৰে পুনৰ ৭ টা দিন পাৰ হৈ গ’লে আমি ১৫ নম্বৰৰ দিনটো পাম দেওবাৰ।\nকথাটো আমি এনেকৈয়ো ক’ব পৰোঁ: আজিকে ধৰি যদি ৭ ৰ গুণিতক সংখ্যক দিন পাৰ হৈ গুচি যায়, তেন্তে পৰৱৰ্তী দিনটো হ’ব আজিৰ বাৰটো।\nগতিকে, তোমাক যদি সৰহ সংখ্যক দিনো দিয়া থাকে, আৰু লগতে প্ৰথম দিনটোৰ বাৰটো দিয়া থাকে, তেন্তে একেবাৰে শেষৰ পিনৰ দিনকেইটাৰ বাৰবোৰ উলিওৱাটোও সহজ কাম। তাৰবাবে, মুঠ দিনক ৭ ৰে হৰণ কৰি বাকীটো নিৰ্ণয় কৰিব লাগিব। যিটো বাকী থাকিব, তাৰ প্ৰথম দিনটো আজিৰ বাৰটো হ’ব। ধৰা, ৫৮৪ দিন দিয়া হৈছে আৰু প্ৰথম দিনটো বুধ বাৰ। মুঠ দিনক ৭ ৰে হৰণ কৰিলে বাকী থাকিব ৩। গতিকে শেষৰ তিনিটা দিনৰ প্ৰথম দিনটোৱো বুধ বাৰ হ’ব। গতিকে একেবাৰে শেষৰ দিনটো হ’ব শুক্ৰবাৰ।\n৮. ধৰা আজি ৬ তাৰিখ। ৬ তাৰিখৰ পৰা একেটা মাহৰ ১৫ তাৰিখলৈ কিমান দিন? বহুতে ১৫ ৰ পৰা ৬ বিয়োগ কৰি দিয়ে আৰু লগে লগে কৈ দিয়ে যে ৯ দিন। কিন্তু আচলতে ৯ দিন নহয়, ১০ দিনহে। কাৰণ, ৬ বিয়োগ কৰি দিয়া মানে মাহটোৰ প্ৰথম ৬ টা দিন বিয়োগ কৰি দিয়া হৈছে। তাৰমানে, তুমি আজিৰ দিনটোৱো বিয়োগ কৰি দিলা। গতিকে এটা দিন কমি গ’ল। কাৰণ, ৬ তাৰিখৰ পৰা একেটা মাহৰ ১৫ তাৰিখলৈ বুলি কওঁতে ৬ তাৰিখটোৱে হিচাপত ধৰিব লাগিব।\n৯. যিবোৰ চনক ১০০ ৰে হৰণ নাযায়, কিন্তু ৪ ৰে হৰণ যায় সেইবোৰক লিপ ইয়েৰ (leap year) বোলে। আনহাতে যদিহে চনটোক ১০০ ৰে হৰণ যায়, তেন্তে তাক ৪০০ ৰে হৰণ গ’লে আৰু ৪০০০ ৰে হৰণ নগ’লে লিপ ইয়েৰ বোলে।\nযেনে: ২০২০ ক ১০০ ৰে হৰণ নাযায়, কিন্তু ৪ ৰে হৰণ যায়; গতিকে ২০২০ চনটো এটা লিপ ইয়েৰ। কিন্তু ১৯০০ আৰু ২১০০ চন দুটাক ৪ ৰে হৰণ গ’লেও সিহঁত লিপ ইয়েৰ নহয়; কাৰণ ইহঁতক ১০০ ৰে হৰণ যায়, কিন্তু ৪০০ ৰে হৰণ নাযায়। আকৌ, আগলৈ আহি থকা ৪০০০ চনটো বা ৮০০০ চনটো বা ১২০০০ চনটো লিপ ইয়েৰ নহয়; কাৰণ ইহঁতক ৪০০০ ৰে হৰণ যায়। ৪০০০ ৰে হৰণ গ’লে সেইটো লিপ ইয়েৰ নহয়। ১৬০০ চন, ২০০০ চন আৰু ২৪০০ চন লিপ ইয়েৰ; কাৰণ ইহঁতক ১০০ ৰেও হৰণ যায়, ৪০০ ৰেও হৰণ যায়, কিন্তু ৪০০০ৰে হৰণ নাযায়।\nএটা সাধাৰণ বছৰৰ কেলেণ্ডাৰখনত মুঠতে ৩৬৫ দিন থাকে আৰু এটা লিপ ইয়েৰৰ কেলেণ্ডাৰখনত মুঠতে ৩৬৬ দিন থাকে।\nকেলেণ্ডাৰত এই এটা দিনৰ তাৰতম্যৰ কাৰণটো হ’ল: প্ৰকৃততে এটা বছৰত ৩৬৫ দিনতকৈ সামান্য অধিক সময় থাকে। এটা বছৰ মানে হৈছে পৃথিৱীয়ে সূৰ্যৰ চাৰিওপিনে সম্পূৰ্ণ এপাক ঘূৰিবলৈ লগা মুঠ সময়টো। আৰু এই মুঠ সময়টো হ’ল ৩৬৫.২৪২১৮৯৭ দিন। ইয়ো সম্পূৰ্ণ সঠিক মান নহয়। এই বঢ়া সময়কণ মিলাবলৈ কেলেণ্ডাৰত লিপ ইয়েৰৰ ব্যৱস্থা ৰাখিব লগা হয়। লিপ ইয়েৰৰ সংজ্ঞাটো এতিয়া সম্পূৰ্ণ বুলিব নোৱাৰি, দূৰ ভৱিষ্যতত লিপ ইয়েৰৰ সংজ্ঞা সামান্য সলনি হ’ব পাৰে।\n১০. একোটা সাধাৰণ বছৰত ফেব্ৰুৱাৰী মাহটোত ২৮ দিন থাকে, আৰু এটা লিপ ইয়েৰত ফেব্ৰুৱাৰী মাহটোত ২৯ দিন থাকে।\nবাকী মাহবোৰ ৩০ দিনীয়া নতুবা ৩১ দিনীয়া। কোনটো মাহত কিমান দিন থাকে তোমালোকে মনত ৰাখিবা; সেইখিনি সদায় একেই থাকে।\n১১. একোটা সাধাৰণ বছৰত ৩৬৫ দিন থাকে; অৰ্থাৎ ৫২ সপ্তাহ আৰু ১ দিন থাকে।\nগতিকে, ওপৰত ৭ নম্বৰৰ কথাখিনি আকৌ মন কৰাচোন। তাৰমানে এটা সাধাৰণ বছৰৰ প্ৰথম দিনটো যদি সোমবাৰ হয়, তেন্তে সেই বছৰটোৰ শেষৰ দিনটোৱো সোমবাৰ হ’ব। কিন্তু, বছৰটো লিপ ইয়েৰ হ’লে কথাটো অকণমান বেলেগ হ’ব। কি হ’ব নিজে নিৰ্ণয় কৰাচোন।\n১২. এতিয়া ২০১৮ চন। তেনেকৈ, ১১০০ চন আছিল, ৭০০ চন আছিল, ২০০ চন আছিল, ১০০ চন আছিল, ২০ চন আছিল, ১ চন আছিল। এই ১ চনৰ জানুৱাৰী মাহৰ ১ তাৰিখটো সোমবাৰ।\n১৩. এই তালিকাখন মনত ৰাখা:\n০ – দেও\n১ – সোম\n২ – মংগল\n৩ – বুধ\n৪ – বৃহস্পতি\n৫ – শক্ৰ\n৬ – শনি\nযদি আমি আমাৰ চনবোৰ আৰম্ভ হোৱাৰ প্ৰথম দিনটোৰ পৰা হিচাপ কৰি কিবা অংক কৰিব লগা হয়, তেতিয়া এই তালিকাখন ব্যৱহাৰ কৰিলে কঠিন যেন লগা অংকৰ উত্তৰো এক-দুই মিনিটত ওলাই যাব।\nব্যাখ্যা: চনবোৰ আৰম্ভ হোৱাৰ একদম প্ৰথম দিনটো হৈছে সোমবাৰ। গতিকে ৭ দিন যোৱাৰ পিছৰ দিনটো, মানে ৮ নম্বৰ দিনটো হ’ল সোমবাৰ। ৮ ক ৭ ৰে হৰণ কৰিলে ১ বাকী থাকে; আৰু তালিকাখনত ১ ৰ বিপৰীতে সোমবাৰ দিয়া আছে। অৰ্থাৎ ৭ ৰে হৰণ কৰি ১ বাকী থাকিলে সোমবাৰ হ’বই। সেইদৰে ২ বাকী থাকিলে মংগল বাৰ হ’ব। একেদৰেই আনবিলাক বাৰো তালিকাখনৰ মতেই হ’ব।\nএই ক্ষেত্ৰত মাথোঁ সদায় মনত ৰাখিব লাগিব যে মুঠ দিনৰ হিচাপটো একদম চন আৰম্ভ হোৱাৰ প্ৰথম দিনটোৰ হ’ব লাগিব।\n১৪. মুঠ দিনক ৭ ৰে হৰণ কৰি যিমান বাকী থাকিব সেইখিনিক আমি “অৱশিষ্ট দিন” বুলি ক’ম। ওপৰৰ কথাবোৰৰ পৰা নিশ্চয় আয়ত্ব কৰিব পাৰিছা যে বাৰ নিৰ্ণয়ৰ বাবে অৱশিষ্ট দিনবোৰ বিবেচনা কৰিলেই হয়।\nপ্ৰশ্ন-৫: ১৯৪৭ চনৰ ১৫ আগষ্ট দিনটো কি বাৰ আছিল?\nনিময়-১: এইটো নিয়মত আমি ওপৰৰ তালিকাখন ব্যৱহাৰ কৰিম। এইটো আটাইতকৈ সহজ উপায়। ইয়াৰ বাবে চন আৰম্ভ হোৱাৰ একদম প্ৰথম দিনটোৰ পৰা ১৯৪৭ চনৰ ১৫ আগষ্টলৈ মুঠতে কিমানটা দিন আছে সেইটো দৰকাৰ হ’ব। সেইটো এটা ডাঙৰ সংখ্যা, অংক কৰি কৰি সেইটো উলিওয়াওতে আৰু তাক পুনৰ ৭ ৰে হৰণ কৰোঁতে বহুত সময় লাগিব। গতিকে আমি বুদ্ধি খটুৱাই অৱশিষ্ট দিনখিনি উলিয়াম।\nমুঠ দিন = (প্ৰথম ১৯৪৬ টা বছৰ) + (১৯৪৭ চনৰ জানুৱাৰী পৰা জুলাইলৈ ৭ টা মাহ) + (১৫ দিন)।\n১৯৪৬ ক ৪ ৰে হৰণ কৰিলে পাম ৪৮৬; ১০০ ৰে হৰণ কৰিলে পাম ১৯; আৰু ৪০০ ৰে হৰণ কৰিলে পাম ৪।\nঅৰ্থাৎ ১৯৪৬ চনলৈকে লিপ ইয়েৰ থাকিব = ৪৮৬ – ১৯ + ৪ টা = ৪৭১ টা।\nগতিকে সাধাৰণ বছৰ থাকিব = ১৯৪৬ – ৪৭১ = ১৪৭৫ টা।\nএটা সাধাৰণ বছৰত অৱশিষ্ট দিন থাকে ১ টা। আৰু লিপ ইয়েৰত অৱশিষ্ট দিন থাকে ২ টা।\nমুঠ দিন = ১৪৭৫ + ২×৪৭১ + (১৯৪৭ চনৰ জানুৱাৰী পৰা জুলাইলৈ ৭ টা মাহ) + (১৫ দিন)।\n= ২৪১৭ + (১৯৪৭ চনৰ জানুৱাৰী পৰা জুলাইলৈ ৭ টা মাহ) + (১৫ দিন)।\n= ২৪১৭ + (৩১ + ২৮ + ৩১ + ৩০ + ৩১ + ৩০ + ৩১) + (১৫)।\n= ২ + (৩ + ০ + ৩ + ২ + ৩ + ২ + ৩) + (১)। [প্ৰতিটোকে ৭ ৰে হৰণ কৰি পোৱা বাকীটো ৰখা হৈছে]\nএতিয়া তালিকাখনলৈ চালে পাম: ৫ ৰ বিপৰীতে শুক্ৰ আছে। গতিকে, ১৯৪৭ চনৰ ১৫ আগষ্ট দিনটো শুক্ৰ বাৰ আছিল।\nনিময়-২: ওপৰত দিয়া তালিকাখন নিজে উলিয়াই ল’ব পাৰি, যদিহে ১ চনৰ ১ জানুৱাৰীৰ বাৰটো তোমাৰ মনত থাকে। ধৰা তালিকাখনো মনত নাই, আৰু সেই বাৰটোৱো পাহৰি গ’লা। তেতিয়াও এই অংকটো কৰিব পাৰি। তাৰ বাবে অংকটো ওলোটা দিশেৰে কৰিব লাগিব। মানে, তুমিতো আজিৰ তাৰিখটো আৰু আজিৰ বাৰটোতো জানা। গতিকে, আজিৰ দিনটোৰ পৰা পিছলৈ হিচাপ কৰি অংকটো কৰিব লাগিব। আজি ২০১৮ চনৰ জুলাই মাহৰ ১৩ তাৰিখ আৰু শুক্ৰবাৰ। আমি এই দিনটোৰ পৰা পিছলৈ হিচাপ কৰি অংকটো কৰিম:\nমুঠ দিন = (১৯৪৮ চনৰ পৰা ২০১৭ চনলৈ মুঠ বছৰ) + (১৯৪৭ চনৰ চেপ্টেম্বৰ, অক্টোৱৰ, নবেম্বৰ আৰু ডিচেম্বৰ মাহ) + (২০১৮ চনৰ জানুৱাৰী, ফেব্ৰুৱাৰী, মাৰ্চ, এপ্ৰিল, মে’ আৰু জুন মাহ) + (১৯৪৭ চনৰ আগষ্ট মাহৰ শেষৰ ১৭ টা দিন) + (২০১৮ চনৰ জুলাই মাহৰ প্ৰথম ১৩ টা দিন)\nএতিয়া, ১৯৪৮ চনৰ পৰা ২০১৭ চনলৈ মুঠ বছৰ ৭০ টা। ইয়াৰ মাজত ১০০ ৰে হৰণ যোৱা বছৰ এটা, সেইটো হ’ল ২০০০ চন। যিটোক ৪০০ ৰেও হৰণ যায়। আৰু ৭০ ক ৪ ৰে হৰণ যায় ১৭ বাৰ। গতিকে এইসমূহ বছৰত লিপ ইয়েৰ থাকিব = ১৭+১-১ = ১৭ টা। গতিকে,\nমুঠ দিন = (১৭ টা লিপ ইয়েৰ + ৫৩ টা সাধাৰণ বছৰ) + (৩০ + ৩১ + ৩০ + ৩১ দিন) + (৩১ + ২৮ + ৩১ + ৩০ + ৩১ + ৩০ দিন) + (১৭ দিন) + (১৩ দিন)\n= (২×১৭ + ৫৩ দিন) + (২ + ৩ + ২ + ৩ দিন) + (৩ + ০ + ৩ + ২ + ৩ + ২ দিন) + (৩ দিন) + (৬ দিন) [প্ৰত্যেককে ৭ ৰে হৰণ কৰি অৱশিষ্ট দিনবোৰ ৰাখিছোঁ।]\n= (৮৭ দিন) + (১০ দিন) + (১৩ দিন) + (৩ দিন) + (৬ দিন)\n= ১১৯ দিন\n= ০ দিন\nগতিকে, আজি যিটো বাৰ, ১৯৪৭ চনৰ ১৫ আগষ্ট দিনটোৱো একেটাই বাৰ আছিল। অৰ্থাৎ ১৯৪৭ চনৰ ১৫ আগষ্ট দিনটো আছিল শুক্ৰ বাৰ।\nপ্ৰশ্ন-৬: ২০১৯ চনৰ ১ জানুৱাৰীত কি বাৰ হ’ব নিৰ্ণয় কৰা।\nউত্তৰ: আজি হৈছে ২০১৮ চনৰ জুলাই মাহৰ ১৩ তাৰিখ আৰু শুক্ৰবাৰ।\nঅৰ্থাৎ, ইয়াত ভৱিষ্যতৰ এটা দিন উলিয়াবলৈ দিছে। এনেকৈ ভৱিষ্যতৰ এটা দিন যদি উলিয়াবলৈ দিয়ে, তেন্তে তুমি যিটো দিনত পৰীক্ষাটো দি আছা সেই দিনটোৰ পৰা হিচাপটো কৰি যাবা। কাৰণ সেইটো দিনৰ তাৰিখ আৰু বাৰটো তুমি জানিবাই। পদ্ধতি একেই। ইয়াত আমি ২০১৮ চনৰ জুলাই মাহৰ ১৩ তাৰিখৰ পৰা হিচাপটো কৰিম।\nমুঠ দিন = (২০১৮ চনৰ আগষ্ট, চেপ্টেম্বৰ, অক্টোৱৰ, নবেম্বৰ আৰু ডিচেম্বৰ মাহ) + (২০১৮ চনৰ জুলাই মাহৰ শেষৰ ১৯ দিন) + (২০১৯ চনৰ ১ জানুৱাৰী)\n= (৩১ + ৩০ + ৩১ + ৩০ + ৩১) + (১৯) + (১)\n= (৩ + ২ + ৩ + ২ + ৩) + (৫) + (১)\nএই অৱশিষ্ট ৫ টা দিনৰ প্ৰথম দিনটো শুক্ৰবাৰ। গতিকে শেষৰ দিনটো হ’ব মংগল বাৰ। অৰ্থাৎ ২০১৯ চনৰ ১ জানুৱাৰীত মংগল বাৰ।\nপ্ৰশ্ন-৭: আজি শুক্ৰ বাৰ। আজিৰ পৰা ৪৫ দিনৰ পাছত কি বাৰ হ’ব?\nউত্তৰ: এইটো অংক কৰোঁতে তাৰিখটো প্ৰয়োজন নাই। বহুতৰ কিন্তু এটা কথাত ভুল হয়: “আজিৰ পৰা ৪৫ দিনৰ পাছত” বুলি কওঁতে, তেওঁলোকে আজিৰ পৰা ৪৫ নম্বৰৰ দিনটো ধৰি লয়। আচলতে “৪৫ দিনৰ পাছত” মানে ৪৫ নম্বৰৰ দিনটো পাৰ হৈ ৪৬ নম্বৰৰ দিনটোৰ বাৰটো উলিয়াব লাগিব। প্ৰশ্নটোৰ বাক্যটো ভালকৈ বুজি ল’বা, আৰু প্ৰশ্নটো অসমীয়াৰ লগতে ইংৰাজীতো দিয়া থাকিলে এবাৰ ইংৰাজীটোৱো পঢ়ি চাবা।\nগতিকে ইয়াত, মুঠ দিন = ৪৬ = ৪ [৭ ৰে হৰণ কৰি বাকী থকা অৱশিষ্ট দিন হ’ল ৪ টা।]\nদিয়া আছে যে আজি শুক্ৰ বাৰ। গতিকে নিৰ্ণয় দিনটো হ’ব সোমবাৰ।\nশাখা – ঘ\nতলৰ কথাকেইটা মনত ৰাখিলে, ওপৰৰ ৪ নং প্ৰশ্নটোৰ দৰে প্ৰশ্নবোৰৰ উত্তৰ অধিক সোনকালে উলিয়াব পাৰি।\n১৫. একেলেঠাৰিতে থকা যিকোনো ৪০০ টা বছৰত মাথোঁ এটা লিপ ইয়েৰ থাকে, যাক নেকি ১০০ ৰে হৰণ যায়।\n১৬. ১০০ ৰে হৰণ যোৱা লিপ ইয়েৰ নথকা, যিকোনো ক্ৰমিক ১০০ টা বছৰ = ২৪ টা লিপ ইয়েৰ + ৭৬ সাধাৰণ বছৰ।\n= ২×২৪ + ৭৬ টা অৱশিষ্ট দিন।\n= ১২৪ টা অৱশিষ্ট দিন।\n= ৫ টা অৱশিষ্ট দিন।\n১৭. গতিকে, ১০০ ৰে হৰণ যোৱা লিপ ইয়েৰ নথকা, যিকোনো ক্ৰমিক ২০০ টা বছৰ = ৫ + ৫ টা অৱশিষ্ট দিন।\n= ৩ টা অৱশিষ্ট দিন।\n১৮. গতিকে, ১০০ ৰে হৰণ যোৱা লিপ ইয়েৰ নথকা, যিকোনো ক্ৰমিক ৩০০ টা বছৰ = ৫ + ৫ + ৫ টা অৱশিষ্ট দিন।\n= ১ টা অৱশিষ্ট দিন।\n১৯. যিকোনো ক্ৰমিক ৪০০ টা বছৰ = ৫ + ৫ + ৫ + ৫ + ১ টা অৱশিষ্ট দিন। [কাৰণ, ১ টা দিন এটা লিপ ইয়েৰত বাঢ়ি গ’ল।]\n= ০ টা অৱশিষ্ট দিন।\n২০. গতিকে, এনেবোৰ অংকত ৪০০, ৮০০, ১২০০, ১৬০০ আদি সংখ্যক মুঠ বছৰ থাকিলে সেইখিনি আমি বাদ দি দিব পাৰিম। কাৰণত সিহঁতৰ অৱশিষ্ট দিন ০।\nএতিয়া আমি ওপৰৰ ৪ নং প্ৰশ্নটো চমুকৈয়ে কৰিব পাৰিম। প্ৰশ্নটো আছিল: ১৯৪৭ চনৰ ১৫ আগষ্ট দিনটো কি বাৰ আছিল?\nনিময়-৩: চন আৰম্ভ হোৱাৰ একদম প্ৰথম দিনটোৰ পৰা ১৯৪৭ চনৰ ১৫ আগষ্টলৈ মুঠতে কিমানটা দিন আছে সেইটো আমি চাম। আৰু অৱশিষ্ট দিন উলিয়াম। এতিয়া,\n= (৪৬ বছৰ) + (৩০০ + ১৬০০ বছৰ) + (১৯৪৭ চনৰ জানুৱাৰী পৰা জুলাইলৈ ৭ টা মাহ) + (১৫ দিন)।\n= (১১ লিপ ইয়েৰ + ৩৫ সাধাৰণ বছৰ) + (১ + ০ দিন) + (১৯৪৭ চনৰ জানুৱাৰী পৰা জুলাইলৈ ৭ টা মাহ) + (১৫ দিন)।\n= (২×১১ দিন + ৩৫ দিন) + (১ দিন) + (৩১ + ২৮ + ৩১ + ৩০ + ৩১ + ৩০ + ৩১ দিন) + (১৫ দিন)।\n= (১ দিন + ০ দিন) + (১ দিন) + (৩ + ০ + ৩ + ২ + ৩ + ২ + ৩ দিন) + (১ দিন)।\n= ১৯ দিন\n= ৫ দিন\nএতিয়া তালিকাৰ পৰা পাম: ৫ ৰ বিপৰীতে শুক্ৰ আছে। গতিকে, ১৯৪৭ চনৰ ১৫ আগষ্ট দিনটো শুক্ৰ বাৰ আছিল।\nপ্ৰশ্ন-৮: ২০০১ চনৰ জানুৱাৰী মাহত কি কি তাৰিখে দেওবাৰ আছিল?\nউত্তৰ: প্ৰথমে আমি ২০০১ চনৰ জানুৱাৰী মাহৰ ১ তাৰিখে কি বাৰ আছিল উলিয়াই লওঁ।\nএকদম প্ৰথমৰ পৰা ২০০১ চনৰ জানুৱাৰী মাহৰ ১ তাৰিখলৈকে মুঠ দিন =\n(২০০০ বছৰ) + (২০০১ চনৰ ১ দিন)\n= (০ দিন) + (১ দিন)\n= ১ দিন\nগতিকে ২০০১ চনৰ জানুৱাৰী মাহৰ ১ তাৰিখে সোমবাৰ। গতিকে সেইটো মাহত প্ৰথমটো দেওবাৰ হ’ব ৭ তাৰিখে। গতিকে দেওবাৰ পৰা বাকীকেইটা তাৰিখ হ’ব ১৪, ২১ আৰু ২৮ তাৰিখ।\nঅৰ্থাৎ, ২০০১ চনৰ জানুৱাৰী মাহৰ ৭, ১৪, ২১ আৰু ২৮ তাৰিখে দেওবাৰ আছিল।\nপ্ৰশ্ন-৯: প্ৰমাণ কৰা যে যিকোনো এটা শতিকাৰ শেষৰ দিনটো মংগল বা বৃহস্পতি বা শনি বাৰ হ’ব নোৱাৰে।\nএকেবাৰে প্ৰথম দিনটোৰ পৰা প্ৰথমটো শতিকাৰ শেষৰ দিনটোলৈ মুঠ দিন = ১০০ বছৰ = ৫ টা অৱশিষ্ট দিন।\nগতিকে, একেবাৰে প্ৰথমটো শতিকাৰ শেষৰ দিনটো শুক্ৰ বাৰ।\nএকেবাৰে প্ৰথম দিনটোৰ পৰা দ্বিতীয় শতিকাটোৰ শেষৰ দিনটোলৈ মুঠ দিন = ২০০ বছৰ = ৩ টা অৱশিষ্ট দিন।\nগতিকে, দ্বিতীয়টো শতিকাৰ শেষৰ দিনটো বুধ বাৰ।\nএকেবাৰে প্ৰথম দিনটোৰ পৰা তৃতীয় শতিকাটোৰ শেষৰ দিনটোলৈ মুঠ দিন = ৩০০ বছৰ = ১ টা অৱশিষ্ট দিন।\nগতিকে, তৃতীয়টো শতিকাৰ শেষৰ দিনটো সোম বাৰ।\nএকেবাৰে প্ৰথম দিনটোৰ পৰা চতুৰ্থ শতিকাটোৰ শেষৰ দিনটোলৈ মুঠ দিন = ৪০০ বছৰ = ০ টা অৱশিষ্ট দিন।\nগতিকে, চতুৰ্থটো শতিকাৰ শেষৰ দিনটো দেও বাৰ।\nএতিয়া, পঞ্চম শতিকাৰ ক্ষেত্ৰত, প্ৰথম শতিকাৰ দৰে কথাটো পুনৰাবৃত্তি ঘটিব। অৰ্থাৎ গোটেই কথাখিনি চাৰিটা শতিকাৰ মূৰে মূৰে একেটা ক্ৰমত পুনৰাবৃত্তি ঘটি থাকিব।\nগতিকে শতিকা এটাৰ শেষৰ দিনটো দেও, সোম, বুধ নতুবা শুক্ৰ বাৰহে হয়, সদায়।\nসেয়েহে, যিকোনো এটা শতিকাৰে শেষৰ দিনটো মংগল বা বৃহস্পতি বা শনি বাৰ হ’ব নোৱাৰে।\nপ্ৰশ্ন-১০: ২০১৮ চনৰ কেলেণ্ডাৰখন তলৰ কোনটো চনৰ কেলেণ্ডাৰৰ সৈতে সম্পূৰ্ণ একেই হ’ব:\n২০০২, ২০০৭, ২০০৮, ২০১৪\nউত্তৰ: ইয়াত আমি ২০১৮ ৰ কাষৰ চনটোৰ পৰা ২০০২ চনলৈকে প্ৰতিটো চনত অৱশিষ্ট দিনবোৰ উলিয়াম। যিটো বছৰলৈকে মুঠ অৱশিষ্ট দিনটোক ৭ ৰে হৰণ যাব, সেইটো বছৰৰ কেলেণ্ডাৰখন ২০১৮ ৰ কেলেণ্ডাৰৰ সৈতে একেই হ’ব।\n২০১৭ চনৰ পৰা ২০০২ চনলৈ প্ৰতিটো চনৰ অৱশিষ্ট দিনটো হ’ব ক্ৰমে:\n১, ২, ১, ১, ১, ২, ১, ১, ১, ২, ১, ১, ১, ২, ১, ১\nএতিয়া বাওঁপিনৰ পৰা যোগ কৰি গৈ থাকিলে ৭ ৰে হৰণ যাব: ২০০৭ চনত।\nগতিকে ২০১৮ চনৰ কেলেণ্ডাৰখন ২০০৭ চনৰ কেলেণ্ডাৰৰ সৈতে একেই।\nপ্ৰশ্ন-১১: আজি ২০১৮ চনৰ জুলাই মাহৰ ১৩ তাৰিখ আৰু শুক্ৰবাৰ। ২০১৭ চনৰ জুলাই মাহৰ ১৩ তাৰিখে কি বাৰ আছিল? আৰু ২০১৯ চনৰ জুলাই মাহৰ ১৩ তাৰিখে কি বাৰ হ’ব?\nউত্তৰ: ইয়াত থকা দুয়োটা প্ৰশ্নৰ ক্ষেত্ৰতে মুঠ দিন হিচাপ কৰি অৱশিষ্ট দিন উলিয়াই উত্তৰ দুটা পাব পাৰি। কিন্তু তেতিয়া অংক দুটা অকণমান (সামান্য) দীঘল হয়। আমি ইয়াত তাতকৈয়ো চমুকৈ অংক দুটা কৰিম:\nপ্ৰথমটো প্ৰশ্নৰ সমাধান: ২০১৮ চনটো এটা সাধাৰণ বছৰ। গতিকে ২০১৭ চনৰ জুলাই মাহৰ ১৩ তাৰিখৰ পৰা ২০১৮ চনৰ জুলাই মাহৰ ১২ তাৰিখলৈ অৱশিষ্ট দিন থাকিব ১ দিন। (কাৰণ ইয়াৰ মাজত ২০১৮ চনৰ ফেব্ৰুৱাৰী মাহটো সোমাই আছে, যিটো ২৮ দিনীয়া।) ২০১৮ চনৰ জুলাই মাহৰ ১২ তাৰিখটো বৃহস্পতি বাৰ। গতিকে ২০১৭ চনৰ জুলাই মাহৰ ১৩ তাৰিখটো আছিল বৃহস্পতি বাৰ।\nদ্বিতীয়টো প্ৰশ্নৰ সমাধান: ২০১৯ চনটোও এটা সাধাৰণ বছৰ। গতিকে ২০১৮ চনৰ জুলাই মাহৰ ১৩ তাৰিখৰ পৰা ২০১৯ চনৰ জুলাই মাহৰ ১২ তাৰিখলৈ অৱশিষ্ট দিন থাকিব ১ দিন। (কাৰণ ইয়াৰ মাজত ২০১৯ চনৰ ফেব্ৰুৱাৰী মাহটো সোমাই আছে, যিটো ২৮ দিনীয়া।) ২০১৮ চনৰ জুলাই মাহৰ ১৩ তাৰিখটো শুক্ৰ বাৰ। গতিকে ২০১৯ চনৰ জুলাই মাহৰ ১২ তাৰিখটোও হ’ব শুক্ৰ বাৰ। সেয়েহে ২০১৯ চনৰ জুলাই মাহৰ ১৩ তাৰিখটোও হ’ব শনি বাৰ।\n১. ১২২৮ চনৰ ২ ডিচেম্বৰ তাৰিখে চাওলুং চ্যুকাফাই আমাৰ এই ভূখণ্ডত ভৰি দিছিলহি, যি ভূখণ্ডৰ নাম আজি “অসম”। চ্যুকাফাক প্ৰথমজন অসমীয়া বুলি কোৱা হয়। ১২২৮ চনৰ ২ ডিচেম্বৰ তাৰিখটো কি বাৰ আছিল নিৰ্ণয় কৰা।\n২. আইনষ্টাইনৰ জন্ম হৈছিল ১৮৭৯ চনৰ ১৪ মাৰ্চত। সেইদিনা কি বাৰ আছিল নিৰ্ণয় কৰা।\n৩. তোমাৰ নিজৰ জন্ম তাৰিখটো আৰু বাৰটো লিখা। তাৰ ১০ বছৰ পূৰ্বে একেটা তাৰিখত কি বাৰ আছিল নিৰ্ণয় কৰা।\nএজন মানুহৰ 1969 চনৰ 31 ডিচেম্বৰত 17 বছৰ9মাহ হলে তেওঁৰ জন্মৰ তাৰিখতো কিমান হব,জন্মৰ বৰ্ষটো 1952 চন হব যিটো লিপয়াৰ হয়…


আদিপুস্তক 31 - पवित्र बाइबिल [ইণ্ডিয়ান ৰিভাইচ ভাৰচন] - (আদি 31)\nপাছত যাকোবে শুনিলে, লাবনৰ পুতেকহঁতে এই কথা কৈ ফুৰিছে যে “যাকোবে আমাৰ পিতৃৰ সকলোবোৰ লৈছে আৰু আমাৰ পিতৃৰ সম্পদৰ পৰাহে সি ইমান ঐশ্বৰ্য্যশালী হৈছে।”\nযাকোবেও লক্ষ্য কৰিলে যে তেওঁৰ প্রতি লাবনৰ আগৰ সেই মনোভাৱ সলনি হৈছে।\nতেতিয়া যিহোৱাই যাকোবক ক’লে, “তুমি তোমাৰ পূর্বপুৰুষসকলৰ দেশলৈ, নিজৰ আত্মীয়সকলৰ ওচৰলৈ উভটি যোৱা; মই তোমাৰ সঙ্গী হ’ম।”\nতেতিয়া যাকোবে মানুহ পঠাই পথাৰত থকা নিজৰ জাকবোৰৰ ওচৰলৈ ৰাহেল আৰু লেয়াক মাতি আনিলে।\nযাকোবে তেওঁলোকক ক’লে, “মই লক্ষ্য কৰিছোঁ মোৰ প্রতি তোমালোকৰ পিতৃৰ মনোভাৱ সলনি হৈছে, কিন্তু মোৰ পিতৃৰ ঈশ্বৰ হ’লে মোৰ সংগে সংগে আছে।\nতোমালোকেতো জানাই যে মই মোৰ সকলো শক্তিৰে তোমালোকৰ পিতৃৰ সেৱা কার্য কৰিলোঁ।\nতথাপিও তোমালোকৰ পিতৃয়ে মোক প্রতাৰনা কৰিলে আৰু মোৰ বেচ দহ বাৰকৈ সলনি কৰিলে। যিয়েই নহওঁক, ঈশ্বৰে মোৰ কোনো ক্ষতি কৰিবলৈ তেওঁক নিদিলে।\nযেতিয়া তেওঁ কৈছিল, ‘ফুটুকা-ফুটুকী পশুবোৰ তোমাৰ বেচ হ’ব’, তেতিয়া জাকৰ সকলো পশুৱেই ফুটুকা-ফুটুকী পোৱালি জগালে; আকৌ, তেওঁ যেতিয়া কৈছিল, আঁচ থকা পশুবোৰ তোমাৰ বেচ হ’ব, তেতিয়া জাকৰ সকলো পশুৱেই আঁচ থকা পোৱালি জগালে।\nএইদৰেই ঈশ্বৰে তোমালোকৰ পিতৃৰ পশুবোৰ নি মোক দিলে।\nএবাৰ পশুবোৰ গাভিনী হোৱাৰ সময়ত মই এটা সপোন দেখিছিলোঁ। জাকৰ মাইকী ছাগলীবোৰৰ ওপৰত যিবোৰ মতা ছাগলী উঠিছে, সেই সকলোবোৰ আঁচ থকা, ফুটুকা-ফুটুকী আৰু পখৰা-পখৰী।\nতেতিয়া সপোনতে ঈশ্বৰৰ দূতে মোক মাতিলে, ‘হে যাকোব।’ মই ক’লোঁ, ‘কওঁক, মই ইয়াতে আছোঁ।’\nঈশ্বৰে ক’লে, সৌৱা, চকু তুলি চোৱা, মাইকী ছাগলীবোৰৰ ওপৰত যিবোৰ মতা ছাগলী উঠিছে, সেইবোৰ আঁচ থকা, ফুটুকা-ফুটুকী আৰু পখৰা-পখৰী; কিয়নো লাবনে তোমালৈ যি যি কৰিছে, সেই সকলোকে মই দেখিছোঁ।\nময়েই বৈৎএলৰ সেই ঈশ্বৰ, যি ঠাইত তুমি স্তম্ভৰ ওপৰত তেল ঢালি মোৰ ওচৰত সঙ্কল্প কৰি প্ৰতিজ্ঞা কৰিছিলা। এতিয়া এই ঠাই এৰি তোমাৰ জন্মস্থানলৈ উলটি যোৱা।”\nতাতে ৰাহেল আৰু লেয়াই তেওঁক ক’লে, “পিতৃৰ ঘৰত আমাৰ জানো কিবা ভাগ বা অধিকাৰ আছে?\nতেওঁ আমাক বিদেশীনীৰূপে গণ্য হোৱা নাই নে? কিয়নো তেওঁ আমাক বেচিলে আৰু বেচি পোৱা ধনকো তেওঁ গ্ৰাস কৰিলে।\nকাৰণ ঈশ্বৰে আমাৰ পিতৃৰ পৰা যি সকলো সম্পত্তি নিলে, সেই সকলোবোৰ এতিয়া নিশ্চয়ে আমাৰ আৰু আমাৰ সন্তান সকলৰ; গতিকে ঈশ্বৰে আপোনাক যি দৰে কৈছে আপুনি এতিয়া সেইদৰেই কৰক।”\nতেতিয়া যাকোবে উঠি, তেওঁৰ সন্তান আৰু ভার্য্যা দুগৰাকীক উটত উঠালে।\nতেওঁ পদ্দন-অৰামত উপাৰ্জিত নিজৰ পশুধনবোৰকে আদি কৰি সকলো সম্পত্তি লৈ যাত্রা আৰম্ভ কৰিলে। তেওঁ কনান দেশলৈ নিজৰ পিতৃ ইচহাকৰ ওচৰলৈ ৰাওনা হ’ল।\nসেই সময়ত লাবনে তেওঁৰ মেৰ-ছাগবোৰৰ নোম কাটিবৰ কাৰণে গৈছিল আৰু সেই সুযোগতে ৰাহেলে তেওঁৰ বাপেকৰ গৃহ-দেৱতাবোৰ চুৰ কৰি নিলে।\nযাকোবেও তেওঁৰ যোৱাৰ কথা অৰামীয়া লাবনক নজনাই তেওঁৰ প্রতি ছলনা কৰিলে।\nএইদৰে যাকোবে নিজৰ সকলো বয়-বস্তু লৈ পলাই গ’ল। তেওঁ সোনকালেই নদী পাৰ হৈ গিলিয়দৰ পৰ্ব্বতীয়া অঞ্চলৰ ফালে আগবাঢ়ি গ’ল।\nপাছত তৃতীয় দিনা লাবনে জানিব পাৰিলে যে যাকোব পলাই গ’ল।\nতেওঁ নিজৰ আত্মীয়স্বজনক লগত লৈ যাকোবৰ পাছে পাছে খেদি গৈ সাত দিনৰ পথ গ’ল আৰু গিলিয়দৰ পৰ্ব্বতীয়া অঞ্চলত তেওঁক লগ পালে।\nকিন্তু ঈশ্বৰে নিশা সপোনত অৰামীয়া লাবনৰ ওচৰলৈ আহি ক’লে, “সাৱধান, তুমি যাকোবক ভাল-বেয়া একোকে নক’বা।”\nযাকোবৰ তম্বু পাহাৰৰ ওপৰত তৰা আছিল আৰু তাতেই লাবনে গৈ যাকোবক লগ ধৰিলে। লাবন আৰু তেওঁৰ আত্মীয়স্বজনসকলেও গিলিয়দৰ পাহাৰীয়া অঞ্চলত তম্বু তৰিলে।\nপাছত লাবনে যাকোবক ক’লে, “তুমি এইয়া কি কৰিলা? কিয় মোক ঠগালা আৰু মোৰ ছোৱালীবোৰক যুদ্ধৰ বন্দীৰ দৰে লৈ আহিলা?\nকিয় চালাকি কৰি মোক নোকোৱাকৈ মনে মনে পলাই আহিলা? মোক কোৱা হ’লে আনন্দেৰে মই খঞ্জৰী আৰু বীণা-বাদ্যেৰে গান কৰি কৰি তোমালোকক বিদায় দিলোঁহেঁতেন?\nতুমি মোক মোৰ ছোৱালী আৰু নাতি-নাতিনীবোৰক বিদায় বেলাত চুমা খাবলৈকো নিদিলা। তুমি অজ্ঞানৰ দৰে কৰ্ম কৰিলা।\nতোমালোকৰ ক্ষতি কৰিবৰ ক্ষমতা মোৰ আছে, কিন্তু যোৱা ৰাতি তোমাৰ পিতৃৰ ঈশ্বৰে মোক এই কথা ক’লে, ‘সাৱধান, যাকোবক তুমি ভাল কি বেয়া একোকে নক’বা।’\nএতিয়া তুমি তোমাৰ পিতৃৰ ঘৰলৈ যাবলৈ ইচ্ছা কৰাৰ কাৰণে তুমি ওলাই গৈছা; কিন্তু মোৰ দেৱ-দেৱীবোৰক কিয় চুৰ কৰি আনিলা?”\nতাতে যাকোবে উত্তৰত লাবনক ক’লে, “মোৰ ভয় লাগিছিল; কিয়নো মই ভাবিছিলোঁ যে আপুনি আপোনাৰ ছোৱালীক মোৰ পৰা বলেৰে কাঢ়ি ল’ব আৰু সেইবাবে মই গোপনে পলাই আহিলোঁ।\nকিন্তু আপোনাৰ দেৱ-দেৱীবোৰক যেয়ে চুৰ কৰি আনিছে, সি জীয়াই নেথাকিব; আমাৰ বস্তুবোৰৰ মাজত যদি আপোনাৰ কিবা বস্তু আছে, তেন্তে আমাৰ উভয়ৰ আত্মীয়-স্বজনৰ সন্মুখতে তাক বিচাৰি লওঁক।” কিয়নো সেই দেৱ-দেৱীৰ মূর্তিবোৰ যে ৰাহেলে চুৰ কৰি আনিছিল, তাক যাকোবে জনা নাছিল।\nতেতিয়া লাবনে এটা এটাকৈ যাকোব, লেয়া আৰু দুজনী দাসীৰ তম্বুত সোমাল, কিন্তু তাত তেওঁ সেইবোৰ নাপালে; তেওঁ লেয়াৰ তম্বুৰ পৰা ওলাই ৰাহেলৰ তম্বুত সোমালগৈ।\nকিন্তু ৰাহেলে সেই মূর্তিবোৰ নি উটৰ গাদিৰ ভিতৰত সুমুৱাই থৈছিল আৰু তেওঁ নিজে সেই গাদিৰ ওপৰত বহি আছিল। লাবনে তম্বুৰ সকলো ঠাইতে তন্নতন্নকৈ বিচাৰিলে, কিন্তু তাতো সেইবোৰ নাপালে।\nতেতিয়া যাকোবৰ খং উঠিল আৰু লাবনৰ সৈতে বিবাদ কৰিবলৈ ধৰিলে। যাকোবে লাবনক ক’লে, “মোৰ অপৰাধেই বা কি আৰু মইনো কি পাপ কৰিলোঁ যে, আপুনি প্ৰজ্বলিত হৈ মোৰ পাছত খেদি আহিছে?\nমোৰ সকলো বস্তু তন্নতন্নকৈ খেপিয়াই চাই আপোনাৰ ঘৰৰ কি বস্তু পালে? যদিহে পালে, তাক ইয়াত, আমাৰ উভয়ৰ আত্মীয়স্বজনৰ আগত ৰাখক যাতে তেওঁলোকে আমাৰ দুয়ো পক্ষৰে মাজত বিচাৰ কৰিব পাৰে।\nমই আপোনাৰ লগত বিশ বছৰ ধৰি আছিলোঁ। এই কালছোৱাত আপোনাৰ কোনো মাইকী মেৰ-ছাগ বা ছাগলীৰ গর্ভফল বিনষ্ট হোৱা নাছিল নাইবা আপোনাৰ জাকৰ কোনো এটা মতা মেৰ-ছাগো মই মাৰি খোৱা নাছিলো।\nএনেকি বন্য জন্তুৱে মৰা কোনো পশুও মই আপোনাৰ ওচৰলৈ অনা নাছিলো; সেই ক্ষতি মই নিজেই বহন কৰিছিলোঁ; কিন্তু কোনো পশু চুৰ হ’লে - সেইয়া দিনতেই হওঁক বা ৰাতিয়েই হওঁক, আপুনি তাৰ ক্ষতিপূৰণ মোৰ পৰা আদায় কৰিছিল।\nমই দিনৰ গৰমত পুৰিছিলো আৰু ৰাতিৰ ঠাণ্ডাত কঁপিছিলো, মোৰ চকুত টোপনি নাছিল; তাত মোৰ অৱস্থা এয়ে আছিল।\nএই যি বিশ বছৰ মই আপোনাৰ ঘৰত আছিলোঁ, তাৰ চৌদ্ধ বছৰ মই আপোনাৰ দুজনী ছোৱালীৰ কাৰণে আপোনাৰ সেৱা কৰিছিলোঁ আৰু ছয় বছৰ কটালোঁ আপোনাৰ পশুজাকৰ পাছত। তাৰ মাজতে আপুনি মোৰ বেচ দহবাৰ সলনি কৰিলে।\nমোৰ পিতৃ ঈশ্বৰ, যিজন অব্ৰাহামৰ ঈশ্বৰ আৰু ইচহাকৰ ভয়ৰ পাত্র, তেওঁ মোৰ সঙ্গী নোহোৱা হলে, আপুনি নিশ্চয়ে মোক আজি শুদা-হাতেই বিদায় দিলেহেঁতেন। ঈশ্বৰে মোৰ দুখ আৰু কঠোৰ পৰিশ্ৰমলৈ দৃষ্টি কৰিলে। সেইবাবেই যোৱা ৰাতি তেওঁ আপোনাক ধমকি দিলে।”\nএই কথাত লাবনে যাকোবক উত্তৰ দি ক’লে, “ছোৱালীকেইজনী মোৰেই ছোৱালী, সন্তানবোৰ মোৰ নাতি-নাতিনী আৰু এই পশুৰ জাকবোৰো মোৰ পশুৰ জাক। তুমি যি সকলো দেখিছা, সেই সকলোবোৰ মোৰেই। তথাপিও মই আজি মোৰ এই ছোৱালী বা সিহঁতৰ সন্তানবোৰলৈ কি কৰিব পাৰোঁ?\nসেয়ে এতিয়া আহাঁ, আমি দুজনে এটি চুক্তি কৰোঁহক যি তোমাৰ আৰু মোৰ মাজত সাক্ষী হৈ থাকিব।”\nতেতিয়া যাকোবে এটা শিল আনি তাক স্তম্ভস্বৰূপে স্থাপন কৰিলে।\nযাকোবে তেওঁৰ আত্মীয়সকলক ক’লে “আপোনালোকে শিলবোৰ গোটাওক।” তেতিয়া তেওঁলোকে শিলবোৰ আনি এটা স্তূপ বনালে আৰু সকলোৱে সেই স্তূপৰ কাষতে ভোজনপান কৰিলে।\nলাবনে সেই স্তূপৰ নাম যিগৰ-চাহদুথা ৰাখিলে; কিন্তু যাকোবে হ’লে, তাৰ নাম গলেদ ৰাখিলে।\nতেতিয়া লাবনে ক’লে, “এই স্তূপেই আজি তোমাৰে মোৰে মাজত সাক্ষী হৈছে।” এই হেতুকে এই স্তূপৰ নাম গলেদ ৰখা হ’ল।\nতাৰ উপৰি ইয়াৰ নাম মিস্পাও ৰখা হ’ল, কিয়নো লাবনে ক’লে, “আমি ইজনে সিজনে চকুৰ আঁতৰা-আঁতৰি হ’লে, যিহোৱাই তোমাৰ আৰু মোৰ মাজত পৰ দি থাকক।\nতুমি যদি মোৰ ছোৱালী দুজনীক বেয়া ব্যৱহাৰ কৰা নাইবা মোৰ ছোৱালীবোৰ থকাতো আন মহিলাক গ্রহণ কৰা, তেতিয়া যদিও আমাৰ ওচৰত কোনো মানুহ নাথাকিব, কিন্তু মনত ৰাখিবা ঈশ্বৰ তোমাৰ আৰু মোৰ মাজত সাক্ষী হৈ থাকিব।”\nলাবনে যাকোবক আৰু ক’লে, “এই স্তূপটোলৈ চোৱা আৰু এই যি স্তম্ভটো মই তোমাৰ আৰু মোৰ মাজত স্থাপন কৰিলোঁ, তাৰ ফালেও চোৱা;\nএই স্তূপ আৰু স্তম্ভ দুয়োটাই এই কথাৰ সাক্ষী হৈ থাকিল যে, এই স্তূপ পাৰ হৈ মই তোমাৰ অপকাৰ কৰিবলৈ নাযাওঁ আৰু তুমিও এই স্তূপ আৰু স্তম্ভ পাৰ হৈ মোৰ অপকাৰ কৰিবলৈ নাহিবা।\nতেনে কৰিলে অব্ৰাহামৰ ঈশ্বৰ আৰু নাহোৰ ও তেওঁলোকৰ পিতৃৰো ঈশ্বৰে যেন আমাৰ বিচাৰ কৰে।” তেতিয়া যাকোবে তেওঁৰ পিতৃ ইচহাকে ভয় ৰখা ঈশ্বৰৰ নামেৰে শপত খালে।\nতাৰ পাছত যাকোবে সেই পৰ্ব্বতত পশুবলি উৎসর্গ কৰিলে আৰু তেওঁৰ আত্মীয়সকলক ভোজন কৰিবলৈ মাতিলে; তাতে তেওঁলোকে ভোজন কৰি সেই পৰ্ব্বততে ৰাতিটো কটালে।\nপাছদিনা পুৱাতে উঠি লাবনে তেওঁৰ জীয়েক আৰু নাতি-নাতিনীক চুমা খাই আশীৰ্ব্বাদ কৰিলে। তাৰ পাছত লাবনে প্ৰস্থান কৰি নিজৰ ঘৰলৈ উভটি গ’ল।


গুজৰাটত কৰ'ণা সংক্ৰমিত ৫২ বছৰীয়া এজন লোকৰ মৃত্যু, পৰিয়ালৰ ৪গৰাকী সদস্যও সংক্ৰমিত\nPM Modi lays foundation stone for2hospitals; launches ‘Asom Mela’\nTime8 Webdesk - 7-Feb-21 @ 13:30\nThe meeting venue of Sonitpur’s Dhekiajuli is also significant since no Prime Minister has ever visited the historic place.\nChild rights violation at Kamakhya temple? NCPCR seeks action by Kamrup Metro\nTime8 Webdesk - 6-Feb-21 @ 19:16\nThe move came after ASCPCR had receivedacomplaint regardingaviolation of child rights at religious places\nDaily Wage Hike for Tea Garden Workers Soon: Promises Made Again\nTime8 Webdesk - 6-Feb-21 @ 18:06\nIn the House of 126 in Assam, votes of tea garden workers work asadeciding factor in some 40 seats in Upper, Central, and Northern Assam besides Barak Valley\n36th National Jr Athletics Championships begins in Guwahati: Biggest Sporting event post Lockdown\nTime8 Webdesk - 6-Feb-21 @ 15:11\nDuring the five daylong events, at least 1,637 athletes from all over the country would be participating in various events\nগুজৰাটত কৰ’ণা সংক্ৰমিত ৫২ বছৰীয়া এজন লোকৰ মৃত্যু, পৰিয়ালৰ ৪গৰাকী সদস্যও সংক্ৰমিত\nদেশৰ ভিতৰতে মহাৰাষ্ট্ৰত কৰ'ণা ভাইৰাছত আক্ৰান্তৰ সংখ্যা অধিক। মহাৰাষ্ট্ৰত ৩৩৮গৰাকী লোক মহামাৰী কৰ'ণা ভাইৰাছত আক্ৰান্ত\nUpdated: 2-Apr-20 @ 13:16\nআজি গুজৰাটৰ বডোদৰাত কৰ’ণা সংক্ৰমিত হৈ এজন ৫২ বছৰীয়া লোকে প্ৰাণ হেৰুৱাই। এই লোকজনৰ মৃত্যুৰ পিছতে গুজৰাটত কৰ’ণা ভাইৰাছৰ ফলত মৃত্যু হোৱা লোকৰ সংখ্যা হ’ল ৭জন। গুজৰাটত দিনক দিনে বৃদ্ধি হৈ গৈয়ে আছে কৰ’ণা ভাইৰাছত আক্ৰান্ত লোকৰ সংখ্যা। বৃহস্পতিবাৰে মৃত্যু হোৱা লোকজনৰ পৰিয়ালৰ ৪গৰাকী সদস্যও কৰ’ণাত সংক্ৰমিত। বৰ্তমান লোককেইজনৰ চিকিত্সা অব্যাহত।\nবডোদৰাৰ কালেক্টৰ ডাঃ এছ আগৰৱালে ক’লে যে, ‘মৃত লোকজন কিছুদিন পূৰ্বে শ্ৰীলংকাৰ পৰা উভতিচিল। ১৯ মাৰ্চত বডোদৰাৰ এছএছজি হাস্পতালত ভৰ্তি কৰোৱা হৈছিল। লোকজনৰ পৰিয়ালৰ আন ৪ গৰাকী সদস্যও ভাইৰাছ সংক্ৰমিত পোৱা গৈছে।\nগুজৰাটত কৰ’ণা ভাইৰাছৰ সংক্ৰমণৰ ৮টা নতুন ঘটনা পোহৰলৈ আহিছে আৰু মুঠ সংক্ৰমিত লোকৰ সংখ্যা হৈছে ৮২জন। বিষয়াসকলে কয় যে ৰাজ্যখনৰ সেই ১৫০০ গৰাকী লোকৰ সন্ধান উলিয়াবলৈ চেষ্টা চলাই আছে যিসকলে কিছুদিন পূৰ্বে নিজামুদ্দিৰ এটা ধৰ্মীয় অনুষ্ঠানত অংশগ্ৰহণ কৰিছিল। দিল্লীৰ নিজামুদ্দিনত কিছুদিন পূৰ্বে ধৰ্মীয় সন্মিলন অনুষ্ঠিত হৈছিল।\nইফালে দেশৰ ভিতৰতে মহাৰাষ্ট্ৰত কৰ’ণা ভাইৰাছত আক্ৰান্তৰ সংখ্যা অধিক। মহাৰাষ্ট্ৰত ৩৩৮গৰাকী লোক মহামাৰী কৰ’ণা ভাইৰাছত আক্ৰান্ত। কেৰালাত দুজনৰ মৃত্যু, আক্ৰান্ত হৈছে ২৬৫গৰাকীকৈ লোক। তামিলনাডুত এজন লোকৰ মৃত্যু আৰু আক্ৰান্ত ২৩৪গৰাকী লোক। দিল্লীত দুজনৰ মৃত্যু আৰু ১৫২জন লোক আক্ৰান্ত হৈছে কৰ’ণা ভাইৰাছত। অন্ধ্ৰ প্ৰদেশত ১৩২জন আৰু ৰাজস্থানত ১২৯জন আক্ৰান্ত হৈছে। তেলেংগানাত ৬জনৰ মৃত্যু, ১২৭জন লোক আক্ৰান্ত হৈছে কৰ’ণাত। উত্তৰ প্ৰদেশত দুজনৰ মৃত্যু আৰু ১১৭জন কৰ’ণা ভাইৰাছত আক্ৰান্ত। কৰ্ণাটকত ৩জনৰ মৃত্যু আৰু আক্ৰান্ত হৈছে ১১০জনকৈ লোক।\nমধ্য প্ৰদেশত মৃত্যু ৬জনৰ আৰু ৯৮জন কৰ’ণা ভাইৰাছত আক্ৰান্ত। জম্মু-কাশ্মীৰত দুজনৰ মৃত্যু আৰু এই ভাইৰাছত আক্ৰান্ত হৈছে ৬২জন। পঞ্জাৱত চাৰিজনৰ মৃত্যু আৰু ৪৬জন লোক আক্ৰান্ত। হাৰিয়ানাত ৪৩জন আৰু চণ্ডীগড়ত আক্ৰান্ত ১৭জন লোক। পশ্চিমবংগত ৬জনৰ মৃত্যু আৰু ৩৭জন লোক কৰ’ণাত আক্ৰান্ত। অসমত ১৬জন, লাডাখত ১৩জন, আন্দামান নিকোবৰত ১০জন, হিমাচল প্ৰদেশত এজনৰ মৃত্যু আৰু আক্ৰান্ত হৈছে ৩জনকৈ লোক।\nছত্তীশগড়ত ৯জন, উত্তৰাখণ্ডত ৭জন, গোৱাত ৫জন, ওড়িশাত ৫জন, পুডুচেৰীত ৩জন, মণিপুৰত দুজন, ঝাৰখণ্ডত এজন, মিজোৰামত এজন লোক আক্ৰান্ত হৈছে। ২০৯৩জনৰ ভিতৰত ১৮৬৫জন চিকিৎসাধীন অৱস্থাত আৰু সুস্থ হৈ উঠিছে ১৭১জন লোক। ইয়াৰ ভিতৰত ৫৭জন লোকৰ মৃত্যু ঘটিছে ভাৰতত।\nPhoto credit: deccanherald.com\n2-Apr-20 @ 13:12\nciprofloxacin price without insurance 22-Apr-20 @ 6:27 At Apr 22, 2020 @ 6:27\ngeneric ventolin 16-Apr-20 @ 20:48 At Apr 16, 2020 @ 20:48\nvagragenericaar.org 13-Apr-20 @ 19:46 At Apr 13, 2020 @ 19:46\nTobacco companies targets schools with advertisement, promotion: Study reveals\nAssam News Time8 Webdesk - 2-Feb-21 @ 19:34\nIn Assam,atotal of 1011 educational institutions and 885 points of sale were investigated for this study usingamobile app in 25 cities across 10 states of India\nGUWAHATI: Two Automated Divyang-friendly Foot Overbridges opened\nGuwahati News Time8 Webdesk - 1-Feb-21 @ 15:00\nHowever, many in the city believed that the foot overbridges will create bottlenecks on the busy city roads leading to more traffic congestions\nMeghalaya: Congress MLA David Nongrum passes away at 42\nNortheast Time8 Webdesk - 2-Feb-21 @ 13:36\nDavid Nongrum was first elected as an Independent MLA from Mawryngkneng in 2013. In 2018, he retained his seat as an MLA in Congress ticket.\nBTR: Huge cache of arms, ammunition recovered in Kokrajhar\nAssam News Time8 Webdesk - 3-Feb-21 @ 12:38\nKokrajhar police recovered5AK Rifles, 8 Magazines, 1 UBGL with 11 Shells, 1 HK Rifle, andahuge cache of ammunition.\nBAI decides to hold domestic tournaments in April with revamped Structure\nNational Time8 Webdesk - 31-Jan-21 @ 20:39\nThe revamped domestic structure promises to provide opportunities to budding shuttlers to showcase their talent.\nUnion Budget 2021: Assam to get Rs 34,000 Cr for NH project; Spl Scheme for Tea Workers’ Welfare\nNational Time8 Webdesk - 1-Feb-21 @ 14:12\nThe FM also proposed to provide Rs. 1,000 crore for the welfare of tea workers in Assam and West Bengal for whichaspecial scheme will be devised


2 চমূ 16 - ইণ্ডিয়ান ৰিভাইচ ভাৰচন (IRV) আচামিচ - 2019\n2 চমূ 16\n1যেতিয়া দায়ূদে পৰ্ব্বতৰ টিঙত পাছ পেলাই অলপ আগ হ’ল, তেতিয়া চোৱা, মফিবোচতৰ দাস চীবাই সজোৱা দুটা গাধ লগত লৈ গৈ তেওঁৰ গুৰিত উপস্থিত হ’ল; সেই গাধৰ ওপৰত দুশ পিঠা, এশ থোপা শুকান দ্ৰাক্ষা গুটি, এশ লদা খেজুৰ গুটি আৰু এক মোট দ্ৰাক্ষাৰস আছিল।\n2পাছে ৰজাই চীবাক সুধিলে, “তুমি এইবোৰ অনাৰ অভিপ্ৰায় কি?” তাতে চীবাই ক’লে, “এই গাধ দুটা ৰজাৰ পৰিয়াল উঠি যাবৰ বাবে, এই পিঠা আৰু খেজুৰ গুটি ডেকাসকলৰ আহাৰৰ বাবে আৰু দ্ৰাক্ষাৰস অৰণ্যত ক্লান্ত হোৱা লোকসকলে পান কৰিবৰ বাবে।”\n3পাছে ৰজাই ক’লে, “তোমাৰ প্ৰভুৰ নাতি ল’ৰাটি ক’ত?” তাতে চীবাই ৰজাক ক’লে, “চাওক, তেওঁ যিৰূচালেমত আছে; কিয়নো তেওঁ ক’লে, ‘ইস্ৰায়েল বংশই আজি মোৰ পৈতৃক ৰাজ্য মোক ওলোটাই দিব।’”\n4তাতে ৰজাই চীবাক ক’লে, “চোৱা, মফিবোচতৰ সৰ্ব্বস্ব তোমাৰেই।” চীবোই ক’লে, “হে মোৰ প্ৰভু মহাৰাজ, মই প্ৰণিপাত কৰিছোঁ৷ বিনয় কৰোঁ, মোক আপোনাৰ দৃষ্টিত অনুগ্ৰহপ্ৰাপ্ত কৰক।”\n5যেতিয়া দায়ুদ ৰজাই বহূৰীম পালে, চৌলৰ বংশৰ ভিতৰৰ গেৰাৰ পুতেক চিমিয়ী নামেৰে এটা মানুহ তাৰ পৰা ওলাল; সি ওলাই যাওঁতে যাওঁতে শাও দি দি গ’ল।\n6সি দায়ূদলৈ আৰু দায়ুদ ৰজাৰ সকলো দাসলৈ শিল দলিয়ালে; যদিওঁবা সকলো লোক আৰু সকলো বীৰ তেওঁৰ সোঁ আৰু বাওঁ ফালে আছিল।\n7চিমিয়ীয়ে শাও দি দি কৈছিল, “হেৰৌ ৰক্তপাতি পাষণ্ড, যা, গুচি যা!\n8তই যাৰ পদত ৰজা হ’লি, সেই চৌলৰ বংশৰ সকলো ৰক্তপাতৰ প্ৰতিফল যিহোৱাই তোক দিছে৷ যিহোৱাই তোৰ পুতেক অবচালোমৰ হাতত ৰাজ্য সমৰ্পণ কৰিলে৷ চা, তই নিজেই ধ্বংস হ’লি, কিয়নো তই ৰক্তপাতি মানুহ।”\n9তেতিয়া চৰূয়াৰ পুত্ৰ অবীচয়ে ৰজাক ক’লে, “সেই মৰা কুকুৰে মোৰ প্ৰভু মহাৰাজক কিয় শাও দিয়ে? আপুনি অনুমতি দিয়ে যদি, মই পাৰ হৈ গৈ তাৰ মূৰটো কাটি পেলাওঁ।”\n10কিন্তু ৰজাই ক’লে, “হে চৰূয়াৰ পুত্ৰসকল, তোমালোকৰ লগত মোৰ কি সম্পৰ্ক? যি স্থলত যিহোৱাই দায়ূদক শাও দে বুলি তাক কৈছে, ‘এনে স্থলত, সি শাও দিয়াত, তই এনে কিয় কৰিছ বুলি কোনে ক’ব’?”\n11দায়ূদে অবীচয়ক আৰু নিজৰ সকলো দাসক ক’লে, “চোৱা, মোৰ ঔৰসত জন্মা মোৰ পুত্ৰই মোৰ প্ৰাণ ল’বলৈ বিচাৰিছে৷ তেন্তে সেই বিন্যামীনীয়াটোৱে কিমান অধিক পৰিমাণে মোৰ ধ্বংস হোৱাতো বিচাৰিব! তাক থাকিব দিয়া, সি শাও দিয়ক; কিয়নো যিহোৱাই তাক অনুমতি দিছে।\n12কিজানি মোলৈ কৰা অন্যায়লৈ যিহোৱাই দৃষ্টি কৰিব আৰু সি আজি মোক দিয়া শাওৰ সলনি যিহোৱাই মোৰ মঙ্গল কৰিব।”\n13এইদৰে দায়ুদ আৰু তেওঁৰ লোকসকল বাটেদি গৈ আছিল আৰু সেই চিমিয়ীয়েও তেওঁৰ সন্মুখৰ পৰ্ব্বতৰ কাষেদি, শাও দি দি তেওঁলৈ শিল মাৰি মাৰি আৰু মাটি দলিয়াই গৈ আছিল।\n14তেতিয়া ৰজাই তেওঁৰ লগৰ লোকসকলে সৈতে অয়েফীমলৈ আহি সেই ঠাইতে জিৰণি ল’লে।\n15এনেতে অবচালোম আৰু তেওঁৰ লগত অহীথোফল আৰু ইস্ৰায়েলৰ সকলোলোক যিৰূচালেমলৈ আহিল।\n16পাছে যেতিয়া দায়ূদৰ বন্ধু অৰ্কীয়া হূচয় অবচালোমৰ ওচৰলৈ আহিল, তেতিয়া হূচয়ে অবচালোমক ক’লে, “মহাৰাজ চিৰজীৱি হওক, মহাৰাজ চিৰজীৱি হওক!”\n17তাতে অবচালোমে হূচয়ক ক’লে, “তোমাৰ বন্ধুলৈ এনেকুৱাহে মৰম নে? তুমি নিজৰ বন্ধুৰ লগত কিয় নগ’লা?\n18তাতে হূচয়ে অবচালোমক ক’লে, “নহয়! কিন্তু যি জনক যিহোৱাই এই লোকসকল আৰু ইস্ৰায়েলৰ সকলো লোকক মনোনীত কৰিলে, মই তেওঁৰ ফলীয়াহে, তেওঁৰ লগতহে মই থাকিম।\n19আৰু কওঁ, মই কাৰ সেৱাকৰ্ম কৰিম? তেওঁৰ পুত্ৰৰ সাক্ষাতে দাস্য কৰ্ম কৰা উচিত নহব নে? যিদৰে তোমাৰ পিতৃৰ উপস্হিতিত দাস্য কৰ্ম কৰিলোঁ, তেনেকৈ আপোনাৰ আগতো কৰিম।\n20পাছে অবচালোমে অহীথোফলক ক’লে, “এতিয়া আমি কি কৰা উচিত, সেই বিষয়ে তোমালোকে দিহা দিয়া।\n21তেতিয়া অহীথোফলে অবচালোমক ক’লে, “আপোনাৰ পিতৃয়ে নিজ ৰাজগৃহ প্ৰতিপাল কৰিবৰ বাবে যি উপপত্নীসকল থৈ গৈছে, আপুনি তেওঁলোকলৈ গমণ কৰকগৈ; তাতে আপুনি যে নিজ পিতৃৰ দৃষ্টিত ঘিণলগীয়া হৈছে, তাক গোটেই ইস্ৰায়েলে শুনিব৷ তেতিয়া আপোনাৰ লগত থকা সকলো লোকৰ হাত বলৱান হ’ব।”\n22পাছে অবচালোমৰ বাবে গৃহৰ শীৰ্ষ স্হানত এটা তম্বু তৰি দিয়া হ’ল আৰু অবচালোমে সকলো ইস্ৰায়েলৰ সাক্ষাতে নিজ পিতৃৰ উপপত্নীবোৰত গমণ কৰিলে।\n23সেই কালত অহীথোফলে যি যি দিহা দিছিল, সেইবোৰ ঈশ্বৰৰ মুখৰ বাক্যৰ দ্বাৰাই উত্তৰ পোৱাৰ দৰে আছিল৷ দায়ূদক দিয়া আৰু অবচালোমক দিয়া অহীথোফলৰ সকলো দিহা তেনেদৰেই আছিল।\n<2চমূ 15\n2 চমূ 17 >


নিশাৰ সেই অতি আচৰিত “ফেচবুক ষ্টেটাছ আপডেট”টো - এই সময়ত ᴾᴶᴹ\n22 Dec নিশাৰ সেই অতি আচৰিত “ফেচবুক ষ্টেটাছ আপডেট”টো\nPosted at 00:29h in ব্যঙ্গ\tby\tপংকজ জ্যোতি মহন্ত 1 Comment\nগৌতমে নিশাৰ ভাতমুঠি খাই ঘামিজামি চিলিং ফেনখনৰ একেবাৰে ঠিক তলতে চকী এখন পাৰি বঢ়িবলৈ লওঁতেই কাৰেণ্টটোৱে ভুৰুং কৰিলে। খঙতে সি সেই আন্ধাৰতে দাঁতকেইটা কামুৰি উঠিল আৰু আন্দাজ মতে দুৱাৰখন খেপিয়াই খেপিয়াই খুলি চকীখন এহাতে দাঙি লৈ বাহিৰত বহিবলৈ বুলি ওলাই গ’ল। চকীত বহোঁতেই এছাটি বতাহে গাত খুন্দা মাৰি তাৰ মুখত লাগি থকা খংটো আঁতৰাই পেলালে। এহাতত থকা ম’বাইলটোৰে সি ফেছবুকত লিখিয়েই দিলে— “ভাতকেইটা খাই গৰমত ফেনৰ তলতে বহিম বুলি ভাবিছিলোঁহে, কাৰেণ্টটো গুচি গ’ল। পিচে, বাহিৰতে বহিবলৈ আহিলোঁ…। শীতল বতাহছাটিয়ে কিন্তু বৰ আমেজ দিছে…।”\n… পাঁচ মিনিট গ’ল। ১০টা লাইক, দুটা কমেণ্ট আহিল। তাৰে এটাত সি লাইক মাৰিলে, আৰু আনটোৰ উত্তৰ দিলে। আনটোৰ উত্তৰ দিওঁতেই আন এজনে আৰু এটা কমেণ্ট দিলে। সেইটোতো সি লাইক মাৰিলে। কাৰবাৰ চলি থাকিল…।\nকাৰেণ্টটো যোৱাত, গৌতমৰ বাওঁকাষৰ ৱালমেট পুলিনে পঢ়ি থকা কিতাপখন জপাই বিছনাত বাগৰ দি ম’বাইলটো লৈ “ফেচবুক কৰিবলৈ” লৈছিল। সিও গৌতমৰ “আপডেট”টো দেখা পালে। লগে লগে তাৰ খংটো টিঙিচকৈ উঠিল। সি ভাবিবলৈ ধৰিলে— কালি সি গৌতমক কৈছিলহে, দিনটোত কাৰোবালৈ ফ’ন কৰাই নহয়, ৰাতিহে অলপ কথা পতা হয়। ৰাতি বাহিৰৰ বতাহত ৰৈ ভাল লাগে, কিন্তু বাহিৰত ফ’নটো লৈ কথা পাতি থাকিবলৈ ভাল নালাগে, সেইকাৰণে গৰমতো ভিতৰতে থকা হয়…। সেই বুলিয়েই গৌতমে আজি আপডেটটোত “বাহিৰৰ বতাহত বৰ মজা লাগিছে” বুলি তাকে উদ্দেশ্য কৰি লিখি দিব লাগেনে!! —এইবুলি ভাবি ভাবিয়েই পুলিনেও অৱশ্যে লাইক এটা মাৰিয়েই দিলে, আৰু লগতে ধুনীয়াকৈ চিঞৰি উঠিল— “গৌতম! বাহিৰত আছা নেকি?”\n“অ’, বাহিৰতে আছোঁ।”\n“মই আকৌ ভাত ৰান্ধো বুলি ভবিছিলোঁ, কাৰেণ্টটো গুচি গ’ল নহয়!”\n“তাকেহে! এঘণ্টামানলৈ নাহিবই চাগে…।”\nপুলিনৰ চিঞৰটো শুনি গৌতমৰ সোঁকাষৰ ৱালমেট ভাগ্যজ্যোতিও দুৱাৰখন খুলি ম’বাইলটো পিটিকি পিটিকি ওলাই আহিল। সিও ফেচবুকেই কৰি আছে। গৌতমৰ আপডেটটো সি এতিয়াহে দেখিলে। সি আকৌ গৌতমক কামোৰ এটাকে দিলে— “বা, গৌতম দা! ধুনীয়া বতাহ আহিছে, মানুহটো ৰোমাণ্টিক হৈ গৈছে দেই। কোনোবা অনলাইন আছে যেন পাইছোঁ। সেইকাৰণে খবৰটো দি দিলে আৰু মুকলিকৈ ন?”\n“হেই! এইটো সময়ততো অনলাইনত বহুতেই থাকে। সবেইতো দেখিব!” —গৌতমে উত্তৰ দিলে।\n“নহয়, বিশেষ কোনোবা!!” —ভাগ্যজ্যোতিয়ে ক’লে।\nভাগ্যজ্যোতিয়ে কথাষাৰ মুখেৰে নকৈ ফেচবুকত মন্তব্য আকাৰে দিবলৈ পোৱা হ’লে লগতে জিভা কামোৰ এটাও দিলেহেঁতেন। কিন্তু এতিয়া কথা কওঁতে জিভা কামোৰটোনো কেনেকৈ দিব!! তাতে আন্ধাৰো হৈ আছে। সি তেনেকৈয়ে থাকিল আৰু……। বাহিৰত মাতবোৰ শুনি সিফালৰ কোঠাটোত থকা বিমলো ওলাই আহিল। খোজৰ শব্দ শুনি ভাগ্যজ্যোতিয়ে ক’লে— “ঐ বিমল, আজিকালি আমাৰ গৌতম দাৰ কথাই বেলেগ জাননে নাই। ফেচবুকৰ আপডেট চা। আজিকালি ধুনীয়া বতাহ মাৰিলেই খবৰ দিয়ে কাৰোবাক…।”\nবিমলে সুধিলে— “কিহে গৌতম দা, আমাক নকয় ন? পাৰ্টিটো কেতিয়া দিব?”\nইতিমধ্যে লাইক ২১টা হ’ল, কমেণ্টো আৰু দুটা আহিল। আপডেটটো প্ৰফুল্ল দুৱৰাৰো চকুত পৰিল। তেওঁ আৰু ৰৈ থাকিব নোৱাৰিলে। আনৰ সম্পৰ্কীয়ও বহুতো কথা মিক্সাৰ কৰি তেওঁ আপডেট এটা দিয়েই দিলে— “আজিকালিৰ মানুহবোৰ সব চুপাৰ-ষ্টাৰ হৈ গৈছে। খাবলৈ ল’লেও আপডেট দিব, ফুৰিবলৈ গ’লেও আপডেট দিব, প্ৰগ্ৰেম চাবলৈ গ’লেও আপডেট দিব, বজাৰ কৰিবলৈ গ’লেও আপডেট দিব, বাহিৰত বহিলেও আপডেট দিব। ধুৰৰৰৰৰৰ……।”\nসমভাৱাপন্ন এজনে তাতে ছেকেণ্ডতে মন্তব্য এটা দিয়েই দিলে— “স্ব-স্বীকৃত চুপাৰ-ষ্টাৰ।” সেইটো মন্তব্যই লগে লগেই ৭টা লাইক পালে….। আলোচনা চলি থাকিল…..।\nপ্ৰফুল্ল দুৱৰাৰ আপডেটটো দেখি ভিমকান্ত চেট্টিৰ বিৰাট খং উঠিল। বহুদিনৰ পৰা প্ৰফুল্ল দুৱৰাৰ কথাবোৰ তেওঁৰ ভাল নলগা হৈছিল। ভিমকান্ত চেট্টিয়ে প্ৰফুল্ল দুৱৰাক লাহেকৈ Acquaintances ত ভৰাই থৈ দিলে।\nইফালে নতুনকৈ গ্ৰুপ এটা “সাজিব” বিচৰা বিকল্প ভূঞাই প্ৰফুল্ল দুৱৰাৰ আপডেটটো দেখা পাই মানুহজন বৰ বিশ্বাসী যেন অনুভৱ কৰিলে। গ্ৰুপটোৰ এডমিন হ’ব নেকি বুলি তেওঁ প্ৰফুল্ল দুৱৰালৈ মেছেজ এটা দিলে। মেছেজটো “Seen” বুলি দেখা গ’ল, কিন্তু তিনি মিনিট ধৰি সময় হা-না একো উত্তৰ নাহিল, খঙতে বিকল্প ভূঞাই ভাবিলে— “মানুহবোৰৰ ইমান লেবেল, ৰিপ্লাই এটাও দিব নোৱাৰে!” ভাবি শেষ কৰোঁতেই ইফালে ৰিপ্লাই এটা আহি গ’ল— “আপোনাৰ প্ৰস্তাৱ সাদৰেৰে গ্ৰহণ কৰিলোঁ। আমি সহযাত্ৰী।” বিকল্প ভূঞাই পুনৰ ভাবিবলৈ ধৰিলে— “প্ৰফুল্ল দুৱৰা মানুহটো ইমান ভাল, ইমান উদাৰ, ইমান সচেতন……।”\nগৌতমৰ আপডেটটো অথনিৰ পৰা চম্পক গোঁহাইয়ে দেখি আছিল। চম্পক গোঁহাই গৌতমৰ লগৰ। সি সদাই নিশা দুই বজাত ভাত খাই। ৰান্ধো ৰান্ধো কৰি থাকোঁতেই বাৰটা বাজি যায় কাৰণে তাৰ খোৱা দেৰি। এতিয়া দহ বজাতে গৌতমে ভাত খালে। “গৌতমে এনেই বাহিৰতে বতাহ লৈ বহি আছোঁ বুলিও লিখিব পাৰিলেহেঁতেন, কিন্তু ভাত খোৱাৰ কথাটোনো লগতে কিয় শুমাব লাগে সি? মোক কামোৰ দিওঁ বুলিয়েই এতিয়া ভাত খোৱাৰ কথাটো লিখিছে চাগে সি!” —চম্পকে ভাবিবলৈ ধৰিলে।\nৰঞ্জিত শইকীয়াৰ কথাবোৰ অলপ সুকীয়া। তেওঁ কথাবোৰ গভীৰভাৱে ভাবে। গৌতমে অলপ দিনৰ আগতেও এবাৰ কাৰেণ্ট যোৱাৰ কথা ফেচবুকত লিখিছিল। তেওঁৰ মনত আছে। গতিকে তেওঁ ভাবিবলৈ ধৰিলে— “চল পালেই আওপকীয়াকৈ কংগ্ৰেছ চৰকাৰক সমালোচনা কৰাতো আজিৰ যুব-প্ৰজন্মৰ অভ্যাসত পৰিণত হৈছে। গৌতমেও নিশ্চয় মোদী প্ৰধানমন্ত্ৰী হোৱাটো বিচাৰে, সেইকাৰণে কাৰেণ্টৰ কথা কৈ কৈ সি কংগ্ৰেছক চাপ’ৰ্ট কৰিব নালাগে বুলি মানুহক বুজাই থাকে। দেখা যাওক, আৰু দুদিন পাছত কি পৰিৱৰ্তন হয়!”\nইতিমধ্যেই বাহিৰৰ আন্ধাৰতে গৌতমহঁতৰ কথাৰ ৰস উঠিছিল। তেনেতে, মাথোঁ অলপ দিনৰ আগতে ফ্ৰে’ণ্ড ৰিকোৱেষ্ট পঠোৱা ছোৱালী এজনীয়ে তাক মেছেজ দিলে— “শীতল বতাহ বহুত ভাল লাগে ন? বিশেষকৈ এইটো সময়ত।” বৰ বিৰক্তি দি থাকে এইজনীয়ে। তাই মেছেজটো নিদিলেও হয়। আচলতে এইটো এটা Fake account বুলিহে গৌতমৰ সন্দেহ হয়। মেছেজটো পঢ়িয়েই সি ডিলিট মাৰি দিলে।\nতেনেতে ভুৰুংকৈ, সোনকালতেই কাৰেণ্টটো আহি গ’ল। গৌতমহঁত আটাইকেইটা ভিতৰলৈ আহিল। গৌতম দুৱাৰমুখ পাওঁতেই কাৰেণ্টটো আকৌ ভুৰুংকৈ গুচি গ’ল।\n“ধেইইইটটটটটটটটট” বুলি চিঞঁৰ এটা মাৰি গৌতমে আকৌ ঠাইতে বহি ল’লে। আটাইকেইটাই পুনৰ কথা পাতিবলৈ আৰম্ভ কৰিলে।\nএইবাৰ ছোৱালীজনীৰ পৰা আৰু মেছেজ এটা আহিলে— “Gudnyt.”\nগৌতমে “gdnyt” বুলি মেছেজ এটা দি আকৌ গোটেইখিনি ডিলিট মাৰি দিলে।\nশুবলৈ লৈ গোলোক সন্দিকৈয়ে অকণমান সময়ৰ বাবে “ফেচবুকটো” খুলি লৈছিল। প্ৰথমেই তেওঁ গৌতমৰ আপডেটটোকে দেখিলে। তেওঁ ভাবিলে— “এৰা!! ল’ৰাটো লাহে লাহে বৰ অনুভৱী হৈ গৈছে আজিকালি। বয়স হৈছেতো। আৰু এবছৰ মানতে সি বিয়াখন পাতিবই পাৰিব চাগে। তাৰ তিনি বছৰমানৰ পাছতে ক’ৰ শীতল বতাহ, ক’ৰ বৰষুণ…, চব অনুভৱ নাইকীয়া হৈ যাব বাপ্পেকে!” ভাবি ভাবি তেওঁ নিজে নিজেই মস্ত স্মাইলী এটাৰ দৰে হাঁহি এটা মাৰিলে…। “বাপ্পা। কৰা কৰা, অনুভৱ কৰা। এনে বতাহ সঁচাই বহুত ভাল লাগে… 🙂 ” —গৌতমৰ তাতে কমেণ্ট এটা মাৰি আৰু একো নাচাই তেওঁ লাহেকৈ লেপটপটো জপাই শুই থাকিল।\nছহিদুল ইছলামে কিয় জানো বহু মাহ ধৰি গৌতমৰ আপডেটবোৰ দেখা পোৱা নাছিল। আজি হঠাতে দেখি গ’ল। তাৰ হাঁহি উঠিল— গৌতম এতিয়াও আগৰ দৰেই ৰোমাণ্টিক হৈয়ে আছে। সিও মন্তব্য এটা দিলে— “ঐ, বহু দিন তোৰ খবৰ-খাটি নাই যে। তোৰ ভাৱবোৰ আগৰ দৰেই আছে যেন দেখি ভাল লাগিল। খুব বতাহ লৈ আছ ন? ফ’ন কৰিবি।” “খবৰ-খাটি নাই” বুলি ক’ব পাৰে, কিন্তু নিজে খবৰ ল’ব নোৱাৰে— ইয়াকে ভাবি গৌতমে মন্তব্যটোত লাইক এটা মাৰি থ’লে। তেনেতে শেৱালী গোঁহাইৰ মন্তব্য এটা আহিল— “বাঃ, আজিকালি খুব ৰোমাণ্টিক হৈ গৈছা যে?” তেওঁৰ লগত গৌতমৰ চিনাকী হোৱা ছমাহ হৈছে, ইফালে কৈছে— “আজিকালি খুব ৰোমাণ্টিক হৈ গৈছা যে?” যেন তাক আগৰে পৰা চিনিহে পায়, আৰু সি যেন আগতে ৰোমাণ্টিক নাছিলহে! “এটাই মন্তব্য দিছে— আগৰ দৰেই ৰোমাণ্টিক হৈয়ে আছ। এজনীয়ে মন্তব্য দিছে— আজিকালি খুব ৰোমাণ্টিক হৈ গৈছ।” —ভাবি ভাবি গৌতমৰ হাঁহি উঠিল…।\nগৌতমে প্ৰকৃততে কি কাৰণেবা সেই আপডেটটো তেনেকৈ দিলে যতীন বৰাই কিন্তু বুজি নাপালে। সেইটো আপডেট দিয়াৰ কিবা ৰহস্য আছে নেকি? কোনোবাই “মুকলিৰ বতাহতকৈ এ.চি. কোঠাহে ভাল” বুলি কৈছিল নেকি? আৰু তাৰ উত্তৰ হিচাপেহে গৌতমে সেইটো লিখিছে নেকি? বহুতো প্ৰশ্নই যতীন বৰাৰ মগজুত খুন্দিয়াবলৈ ধৰিলে। প্ৰশ্নবোৰ অৱ্শ্যে মনতেই গোপনে ৰাখি যতীন বৰাই মন্তব্য এটা দিলে— “কাৰণ্টেটো বাৰু আহিল নে এতিয়া?”\nগৌতমে উত্তৰ দিবলৈ লওঁতেই পৃথিৱী চিনটোত ৰঙা এক এটা পুনৰ জ্বিলিকি উঠিল। আঙুলিৰ আগ এটাৰে সেইটোত লাহেকৈ স্পৰ্শ কৰোঁতেই সি দেখা পালে— তাৰ আপডেটটো কুকি চাবুকধৰাই লাইক কৰিছে। শীতল বতাহছাটি এইবাৰ মনৰ ভিতৰলৈকে সোমাই আহি তাক চিৰ-সতেজ কৰি তোলা যেন সি অনুভৱ কৰিলে। কুকি চাবুকধৰা বৰ্তমান যিখন মহানগৰত থাকে, সেই মহানগৰত গ্ৰীষ্মকালত বেলিটো যেন অট্টালিকাবোৰৰ ছাদলৈকে নামি আহে। সেইবাবে শীতল বতাহৰ আমেজৰ কথাটো পঢ়ি তাইয়ো এনেই এটা শীতল আমেজ পোৱা যেন পালে, সেইবাবেই আপডেটটোত লাইক মাৰি দিলে।\nকুকি চাবুকধৰাক কেতিয়াও কোনোদিন লগ নাপাই বুলি গৌতমে জানে, আৰু লগ পাবলগীয়া কোনো কথাও নাই, বা মনো নাই, বা সেই কথা কোনোদিন সি ভবিবলগীয়াও নাই। কোনোবা এদিন তাৰ চিনাকী কাৰোবাৰ ক’ৰবাত মন্তব্য দিওঁতে তাইৰ প্ৰফাইলটো দেখি সি তাইলৈ ফ্ৰে’ণ্ড ৰিকোৱেষ্ট পঠাই দিছিল; পিছলৈ বিভিন্ন কথা-বতৰা দেখি দেখি সি বুজিছিল তাই অতি সুন্দৰী যদিও নিৰহংকাৰী, অতি ত্ৰিক্ষ্ণধী আৰু সমাজ সচেতন যদিও ধেমেলীয়া মনোভাৱৰ, প্ৰৱল আত্মবিশ্বাসী যদিও কিহবাৰ প্ৰতি সদায় আকুল, আত্ম-প্ৰতিষ্ঠাৰ বাবে অহৰহ যত্নপৰ যদিও বন্ধুত্বপূৰ্ণ আৰু অতি মৰমীয়াল……। সেইবাবেই, তাই কেতিয়াবা তাৰ কথাত লাইক কৰিলে তাৰ খুব ভাল লাগে, প্ৰেৰণা পোৱা যেন অনুভৱ কৰে; বছ সিমানেই। সাধাৰণ যুৱক বাবেই তাৰ বাবে এই সংখ্যা অতি সীমিত। চুপাৰ-ষ্টাৰ বা প্ৰতিস্থিত প্ৰতিভাৱানসকলেও নিশ্চয় এনেবোৰৰ পৰা প্ৰেৰণা লয়…., মাথোঁ তেওঁলোকৰ এই সংখ্যা অগণনৰ পিনলৈ ধাৱিত হয়……। তাইৰ লাইকটো সি অনুভৱ কৰিবলৈ আৰম্ভ কৰিলে…..। যতীন বৰাৰ উত্তৰটো সি দিবলৈ লৈয়ো দিয়া নহ’ল…., সেই উত্তৰ এতিয়া লিখি থাকিবলৈ তাৰ আৰু মন নগ’ল….। তাইৰ লাইকটো দেখাৰ মুহূৰ্ততো অধিক সময়ৰ বাবে অনুভৱ কৰি থাকিবলৈ সি যত্নপৰ হ’ল….। তাৰবাবেই, সি অন্য notificationবোৰ নাপাবৰ বাবে 3G সংযোগটো বিচ্চিন্ন কৰি ম’বাইলটো জেপত ভৰাই দিলে……..\nফেচবুক, ষ্টেটাছ আপডেট\nPosted at 22:22h, 31 October Reply\nকেইটামান অনুপ্ৰেৰণাদায়ক সাধু


when-assamese-couldnt-celebrate-bihu-almost-two-centuries-ago-reminds-people-of-history-tv-risheswar– News18 assam\nকোৰোণাৰ আতংক আৰু লকডাউনৰ বাবে এইবাৰ বিহু উদযাপন ভালকৈ কৰিব পৰা নাই অসমীয়াই। অসমীয়াই বিভিন্ন ঘাত–প্ৰতিঘাত পাইছে কিন্তু বিহুৰ আনন্দৰ পৰা বঞ্চিত হোৱাৰ নজিৰ খুবেই আটকীয়া। কোৰোণা আৰু লকডাউনৰ কাৰণে অসমীয়াই এইবাৰ চাৰিবেৰৰ মাজতে বিহুৰ নিয়মভাগ কৰিলে, পৰিয়ালৰ সীমিত সদস্যৰ সৈতেই বিহুৰ আনন্দ সীমিত কৰি ৰাখিলে। গৰু গা–ধুওৱাৰ পৰা বিহুৰ পতাকা উত্তোলনলৈকে ক’তোৱে দেখা নগ’ল সচৰাচৰ চিনাকী সেই প্ৰাণোচ্চল পৰিৱেশ। ভয়–শংকা আৰু নীতি–নিয়মৰ মাজত বান্ধ খাই সাত বিহু পাতিবলগীয়া হোৱা অসমীয়াই বাৰে বাৰে মনত পেলালে আগৰ ভাললগা স্মৃতি। বিংশ শতিকাত অসমীয়াই সন্মুখীন হোৱা বিভিন্ন প্ৰাকৃতিক দুৰ্যোগ, যুদ্ধ আদি পৰিৱেশেও এনে পৰিৱেশৰ সূচনা কৰা নাছিল। পিছে এনেধৰণৰ ঘটনা এয়াই প্ৰথম নহয়। ইয়াৰ আগতেও অসমীয়াই পাতিব পৰা নাছিল বিহু! এইবাৰ বহুতেই মনত পেলালে সেই ঐতিহাসিক দুঃসময়!\nলকডাউনৰ মাজতে ভাল দিনৰ প্ৰাৰ্থনা অসমীয়াৰ।\nপ্ৰায় দুই শতিকা পূৰ্বে একেধৰণে বিহু উদযাপনৰ পৰা বঞ্চিত হৈছিল অসমীয়া। এই সন্দৰ্ভত বিহু সাধক ড° অনিল শইকীয়াই আগবঢ়াইছে এক গুৰুত্বপূৰ্ণ মন্তব্য, "১৮২৬ চনৰ ২৪ ফেব্ৰুৱাৰীত ইয়াণ্ডাবু সন্ধি হৈছিল তাৰ আগৰ বছৰত মানুহ যেতিয়া বিধ্বস্ত হৈছিল, মানুহ যেতিয়া পৰ্বতে-পাহাৰে লুকাই আছিল তেতিয়া বিহু পতা নাছিল বুলি কোৱা শুনা যায়। সেইয়া হয়তু ১৯৪ বছৰৰ আগৰ কথা । তেতিয়া বিহু নপতা আৰু আজি বিহু নপতাৰ মাজত পাৰ্থক্য আছে । আজি আমি গৰু বিহুত গৰুক গা ধুৱাইছো, মানুহ বিহুত সামাজিক ব্যৱধান ৰাখি মা-হালধিৰে গা ধুইছো । কিন্তু এইখিনিও সেই সময়ত কৰিব পৰা হোৱা নাছিল ।"\nসেই সময়ৰ বিহু পটভূমি আছিল কৃষিভিত্তিক । কৃষকসকল বিহুৰ ধ্বজ্জা বাহক আৰু ধাৰা বাহক বুলিও উল্লেখ কৰে ড° অনিল শইকীয়াই । "গৰু বিহুত লাউ খা, বেঙেনা খা, কেৰেলা খা ইত্যাদি কওঁ । অসমীয়া মানুহে কিন্তু তেতিয়া বজাৰৰ পৰা কিনি অনা সামগ্ৰীৰে বিহু পতা নাছিল । গামোছাখনো নিজৰ তাঁত শালতেই তৈয়াৰ হৈছিল ।"\nপূৰ্বৰ এইধৰণৰ প্ৰাচুৰ্যৰে বিহু পতাৰ আহ্বান বিহু সাধকগৰাকীৰ ।\n"অসমীয়া ৰাইজে এইটো উপলব্ধি কৰক কোৰোণা ভাইৰাছে যি বিপদৰ সংকেত আনিছে, তাতকৈ ডাঙৰ বিপদৰ সংকেত আমাৰ কাৰণে খাদ্য সমস্যা হ'ব। অসমলৈ যদি সাতদিন বহিঃৰাজ্যৰ পৰা খাদ্য সামগ্ৰী নাহে, অসমীয়া মানুহে পেটত গামোচা মাৰিব লাগিব । কিন্তু, অসমৰ মানুহে বিহু নপতা সময়তো এনেকুৱা হোৱা নাছিল। অসমীয়া মানুহ স্বাৱলম্বী আছিল, নিৰ্ভৰশীল আছিল। সেই কাৰনে এই কোৰোণা ভাইৰাছৰ সংকটময় দিনত, আহিব ধৰা সম্ভাব্য বিপদৰ সময়ত আমি আৰু এটা সংকল্প লওঁ আহক যে, আমাৰ মাটিবোৰ বাৰ মাহত এদিনো চন পৰি নাথাকে ।"\nউল্লেখ্য, সমগ্ৰ দেশতে অব্যাহত আছে ল'কডাউন । অসমীয়াৰ হেঁপাহৰ ৰঙালী বিহুটিতো লকডাউনৰ প্ৰভাৱ পৰা পৰিলক্ষিত হৈছে । সেয়েহে, পৰম্পৰা ৰক্ষা কৰি অনুষ্টুপীয়াকৈ বিহু উদযাপন কৰিছে অসমীয়া ৰাইজে।\n(ডঃ অনিল শইকীয়াৰ আছুতীয়া সাক্ষাৎকাৰ নিউজ18ৰ সাংবাদিক ঋষেশ্বৰ বৰুৱাৰ)\nFirst published: April 17, 2020, 10:51 IST\nassamBohag Bihucorona virus


গ্লেমাৰ- ওম প্ৰকাশ নাথ - সাহিত্য ডট অৰ্গ\nগ্লেমাৰ- ওম প্ৰকাশ নাথ\nFebruary 15, 2019 March 10, 20210Comments\nঃ দেতা, ক’লৈ যাৱনো এই সন্ধিয়াখন?\nঃ ৰাসৰ আলোচনা আছে নহয়, নামঘৰলৈ যাওঁ৷\nঃ অ, মোৰ খুলুংটো চাবৰ হ’ল তেন্তে৷\nঃ হুম৷ তোক কি ভাও দিয়ে চাই লওঁ ৰ৷ ড্ৰেছৰ পইচা নুজুৰিলে ময়েই দিম বাৰু৷\nকথাষাৰ কৈ ৰিমলিৰ দেউতাক নামঘৰলৈ ৰাওনা হ’ল৷ গাঁৱৰ এজনী ৰূপহী গাভৰু হিচাপে ৰিমলি গাঁৱৰ ৰাস-ভাওনাত যোৱা ৪ বছৰে যিকোনো এটা মুখ্য চৰিত্ৰত থাকিবই৷ ৰূপে অভিনয়ে তাই সোণত সুৱগা হয় যিকোনো চৰিত্ৰতে৷ বয়সতকৈ বাঢ়ন খৰ তাইৰ৷ কথাবোৰত বাৎসল্য ভাৱ এটা আছে৷ সেয়ে সকলোৰে মৰমৰ তাই কম বয়সীয়া বুলি৷ ৰাসৰ নাম শুনিয়েই খোলৰ চেওঁবোৰ লাহে লাহে তাইৰ মনত বাজিবলৈ ধৰিলে; খিট তাওঁ খিটি তাওঁ খিটি খিটি তাওঁ……৷ ৰাসৰ গীত এটি গুণগুণাই খুলুংটোৰ কাষ পালেগৈ ইতিমধ্যে ব্ৰজবাসী হৈ কেলি কৰা মনটোৰে সৈতে তাই৷\n“ আইজনী, দুৱাৰখন খুলি দে৷ ” – কিছু ক্ষীণ মাতেৰে দেউতাকে ৰিমলিক মাত দিলে বাহিৰৰ পৰা৷ “ গৈছো৷ ” -দেউতাকৰ মাত শুনি ৰিমলিয়ে ভিতৰৰ পৰা আহি দুৱাৰখন খুলিয়েই সুধিলে,\n– কি দিলে দেতা? বাৰু যিয়ে দিয়ক, মোৰ পইচাই আঁতি যাব এইবাৰ৷ পুৰা ৫৩২ টকা ওলাইছে৷ উজ্জ্বল দুচকুৰে বুকু জুৰোৱা হাঁহি এটাৰে বাপেকৰ কাষ চাপি আহিল তাই৷\n“ সেইয়া টকাৰে তোৰ প্ৰয়োজন পূৰ কৰিবি৷ ৰাসত খৰচ নহয় দে এইবাৰ৷ ” – কথাষাৰ কৈ দেউতাকে শেঁতা হাঁহি এটা মাৰিলে৷\n– কিয়? তই মানে মোক ভাও নিদিবলৈ ক’লি পৰীক্ষাৰ কাৰণে?\n– হুম, মই আকৌ কিয় নিদিবলৈ ক’ম?\n– ফূৰ্তি কৰ ফূৰ্তি৷ এইবাৰ কোনোবা চিনেমা কৰা ছোৱালী এজনীক মাতিছে ৰাধাৰ ভাও দিবলৈ, কিবা কৃষ্ণাক্ষী……৷ আৰু কৃষ্ণৰ কাৰণেে কোনোবা থিয়েটাৰৰ…\n– কি? কৃষ্ণাক্ষী নেওগে ৰাধা নাচিব? অ’ মা কি ধুনীয়া লাগিব! ইচ্ ৰাম, মোৰ যে গা সাতখন-আঠখন লাগি গৈছে৷ অ’ মাই শুনিছনে বোলো……\nমাকৰ কাষলৈ উধাতু খাই যোৱা, দূৰদৰ্শনৰ অভিনেত্ৰীক সমুখত দেখা পোৱাৰ উলাহত নিজৰ স্থান হেৰুৱাৰ কথা বুজি নোপোৱা আঁজলী জীয়েকলৈ চাই ৰ’ল দেউতাকে বিমৰ্ষ চাৱনিৰে৷ চহৰৰ পৰা গাঁৱলৈ শিপোৱা এই গ্লেমাৰ ব্যাধিয়ে যে জীয়েকক ভৱিষ্যতে ৰাধা কিম্বা কৃষ্ণৰ ভাৱত চাবলৈ নিদিব সেই শোকে দেউতাকৰ দুচকুত দুটোপাল জিলিকাই তুলিলে লেমৰ পোহৰত!**\n← সন্মান -দিগন্ত কুমাৰ ভট্টাচাৰ্য\nবেতালে ক’লে – দেৱজিৎ কলিতা →\nডিজিটেল ৰোগীৰ বতৰা (অনুভৱৰ পাত লুটিয়াই)\nমিনা-বগাইৰ মাক- কল্যাণ দিহিঙীয়া


কায়াকল্প | স্বাস্থ্য আৰু পৰিয়াল কল্যাণ | অসম চৰকাৰ, ভাৰত\nHome ❯ কায়াকল্প\nপাতনি : কায়াকল্পই পৰিষ্কাৰ-পৰিচ্ছন্ন, স্বাস্থ্য ৰক্ষা আৰু সংক্ৰমন নিয়ন্ত্ৰণ অভ্যাস জন স্বাস্থ্য যত্ন সুবিধাবোৰত উন্নতি ঘটায়। এনেকুৱা এইচ এক স্বীকৃতি দিবলৈ যিয়ে দৰ্শন কৰাই উদাহৰণ প্ৰদৰ্শী কাৰ্য্য পৰিষ্কাৰ-পৰিচছন্ন আৰু সংক্ৰমন নিয়ন্ত্ৰণৰ উচ্চমানৰ কৰ্মপদ্ধতিৰ লগত লাগি থাকিব পৰাকৈ। চলিত মান নিৰ্ণয় আৰু সন্ধানী দৃষ্টিৰে কাৰ্য্যক্ৰম সম্পৰ্কীয় স্বাস্থ্য ৰক্ষা, পৰিষ্কাৰ-পৰিচছন্ন আৰু সংক্ৰমন নিয়ন্ত্ৰণ সংস্কৃতিৰ ওপৰত সমীক্ষাৰ কথা শিকায় যিটোৱে সৃষ্টি কৰে আৰু অংশ গ্ৰহণৰ কথা দৰ্শাই স্থায়ী অনুশীলন সম্পৰ্কীয় পৰিষ্কাৰ-পৰিচছন্নতাৰ উন্নতি ঘটোৱাত আৰু জনস্বাস্থ্য সুবিধাবোৰত যোগাত্মক স্বাস্থ্য যোগাযোগ থকা প্ৰতিষ্ঠানত।\nঅসমত কায়াকল্প কাম-কাজ হাতত লোৱা হৈছে\nৰাজ্যিক পৰ্য্যায়ৰ পুৰস্কাৰ সমিতি গঠন : জনস্বাস্থ্য প্ৰতিষ্ঠানত পৰিষ্কাৰ-পৰিচছন্নতা বৃদ্ধিৰ কাৰণে আৰু এম ও এইচ এফ ডব্লিউক অনুসৰণ কৰি পুৰস্কাৰ প্ৰদান ঘোষণাৰ বাবে ইতিমধ্যে ২০১৫ চনত গঠিত হৈছিল ৰাজ্যিক পৰ্য্যয়ৰ পুৰস্কাৰ সমিতি সংবিধান। সকলো জিলাই সংগঠিত কৰিছিল একোখন ৰাজ্যিক পৰ্য্যায়ৰ পুস্কাৰ সমিতি মান নিৰ্ণয় নিশ্চিতি কৰা আৰু বঁটাৰ ঘোষণাৰ বাবে পি এইচ চি পৰ্য্যায়ত। বিভিন্ন মূল্যায়ণ সমিতিয়ে আভ্যন্তৰীণ, সন্ধানী আৰু বাহ্যিক মূল্যাংকণ কৰিছে জনস্বাস্থ্য প্ৰতিষ্ঠানত কায়াকল্পৰ কাৰণে।\nচূড়ান্ত নিৰ্ণয়ৰ স্ক`ৰ/ৰাজ্যিক হস্পিতেলৰ ২০১৬/১৭ ফলাফলৰ কাৰণে\nক) জিলা হস্পিতেলৰ কাৰণে কায়াকল্প স্ক`ৰ\nবাহ্যিক মূল্যাংকন স্ক`ৰ\n১ কাৰ্বিআংলং ডিফু অসামৰিক চিকিৎসালয় ৮১.২ ১ম\n২ নলবাৰী এছ এম কে অসামৰিক চিকিৎসালয় ৭৭.৪ ২য়\nখ) চি এইচ চি/এফ আৰ ইউ/এছ ডি চি এইচ ২০১৬-১৭ৰ কাৰণে কায়াকল্প স্ক`ৰ\n১ যোৰহাট তিতাবৰ এছ ডি চি এইচ ৭৫.৮ ১ম পুৰস্কাৰ\n২ নলবাৰী মুকালমুৱা এফ আৰ ইউ ৭৩.৭ ২য় পুৰস্কাৰ\nকায়াকল্প স্ক`ৰ পি এইচ চি ৰ কাৰণে\n১ কাচাৰ নাৰ্গিগপুৰ এম পি এইচ চি ৭২.৩\n২ তিনিচুকীয়া বডিৰাক এম পি এইচ চি ৮৩.৭\n৩ ডিব্ৰুগড় লিডু এম পি এইচ চি ৭৪\n৪ বৰবৰুৱা পি এইচ চি ৯০.৬\n৫ গোলাঘাট লাহোৱাল পি এইচ চি ৭২\n৬ ডিব্ৰুগড় এছ ডি ৭২\n৭ কে. বি. আলি বি পি এইচ চি ৮২.৭\n৮ কোকৰাঝাৰ চোমনিগাওঁ এম পি এইচ চি ৯০\n৯ ঢোলমাৰা এম পি এইচ চি ৭২\n১০ যোৰহাট মেলমাটি এম পি এইচ চি ৮২.৫\n১১ নলবাৰী টিপমিয়া এম পি এইচ চি ৮৩.৫\n১২ চেনিজান এম পি এইচ চি ৭০.৫\n১৩ আটাপাম এম পি এইচ চি ৮৫\n১৪ ১. কমাৰকুছি এম পি এইচ চি ৭১\n১৫ ৪. দৌলাশাল এম পি এইচ চি ৮৭.৭\n১৬ বঙাইগাওঁ লেংটিছিঙা এম পি এইচ চি ৯০.৭\nকায়াকল্পৰ পাছত নলবাৰী এছ. এম. কে অসমৰিক হস্পিতেল কিছুমান ফটো\n১. সহজতে পাবৰ কাৰণে কৌশলেৰে দিয়া সংকেতক থাপিত কৰক\nবৃক্ষৰোপণৰ দ্বাৰা মুকলি ঠাইবোৰ ব্যৱহাৰৰ লগতে সৌন্দৰ্য্যকৰ কৰি তোলক\nআগৰ আৰু পাছৰ তুলনামূলক ফটো সমূহ


Time8 Desk, Author at TIME8\n‘সকলো মোদী চোৰ’, এই মন্তব্যৰ বাবে ক্ষমা নোখোজে কংগ্ৰেছৰ যুৱৰাজ ৰাহুল গান্ধীয়ে\nTime8 Webdesk – 24-Jun-21 @ 15:19\n‘সকলো মোদী চোৰ’, এই আপত্তিজনক মন্তব্যৰ বাবে ক্ষমা নোখোজে কংগ্ৰেছৰ যুৱৰাজ ৰাহুল গান্ধীয়ে।\nঅসম Time8 Webdesk - 24-Jun-21 @ 16:31\nঅসম Time8 Webdesk - 24-Jun-21 @ 16:06\nকুৰকুৰে খাবলৈ দিয়াৰ প্ৰলোভনেৰে ৬ বছৰীয়া কনমানি শিশুক ধৰ্ষণ পাষণ্ড বৃদ্ধৰ কুৰকুৰে খাবলৈ দিয়াৰ প্ৰলোভনেৰে ৬ বছৰীয়া কনমানি শিশুক...\nআন্তঃৰাষ্ট্ৰীয় Time8 Webdesk - 24-Jun-21 @ 15:25\n২ বছৰীয়া সন্তানক নিজৰ পৰা দূৰ কৰিবলৈ বাধ্য ছানিয়া মিৰ্জা, কান্দি কান্দি সন্তানৰ… টেনিছ খেলুৱৈ ছানিয়া মিৰ্জাই নিজৰ ২...\nৰাষ্ট্ৰীয় Time8 Webdesk - 24-Jun-21 @ 15:19\n'সকলো মোদী চোৰ', এই আপত্তিজনক মন্তব্যৰ বাবে ক্ষমা নোখোজে কংগ্ৰেছৰ যুৱৰাজ ৰাহুল গান্ধীয়ে।\nএছিয়াৰ ভিতৰতে ২য় বৃহত্তম শনবিলৰ প্ৰাকৃতিক সৌন্দৰ্য ধ্বংসৰ চেষ্টা একাংশৰ, প্ৰতিবাদ…\nঅসম Time8 Webdesk - 24-Jun-21 @ 15:03\nএছিয়াৰ ভিতৰতে ২য় বৃহত্তম শনবিলৰ প্ৰাকৃতিক সৌন্দৰ্য ধ্বংসৰ চেষ্টা একাংশৰ, প্ৰতিবাদ...\nবিশ্ব প্ৰসিদ্ধ গায়িকাৰ বিস্ফোৰক মন্তব্য- ‘মই শুবলৈ নোৱাৰো, প্ৰতিদিনে কান্দো, মোক মোৰ পিতৃৰ পৰা ৰেহাই লাগে’\nআন্তঃৰাষ্ট্ৰীয় Time8 Webdesk - 24-Jun-21 @ 14:50\nবিশ্ব প্ৰসিদ্ধ গায়িকাৰ বিস্ফোৰক মন্তব্য- 'মই শুবলৈ নোৱাৰো, প্ৰতিদিনে কান্দো, মোক মোৰ পিতৃৰ পৰা ৰেহাই লাগে' সমগ্ৰ বিশ্বতে নিজৰ...\nদ্বাদশ শ্ৰেণীৰ ফলাফলক লৈ উচ্চতম ন্যায়ালয়ৰ কঠোৰ নিৰ্দেশ, মানিব লাগিব শিক্ষা ব’ৰ্ড সমূহে\nঅসম Time8 Webdesk - 24-Jun-21 @ 14:27\nদ্বাদশ শ্ৰেণীৰ ফলাফলক লৈ উচ্চতম ন্যায়ালয়ৰ কঠোৰ নিৰ্দেশ, মানিব লাগিব শিক্ষা ব'ৰ্ড সমূহে।\nসঠিক দিশত আগবঢ়িছে ‘ড্ৰাগছমুক্ত অসম’ গঢ়াৰ অভিযান, এতিয়ালৈকে ১১০০ ৰো অধিক সৰবৰাহকাৰীক গ্ৰেপ্তাৰ\nঅসম Time8 Webdesk - 24-Jun-21 @ 13:40\nসঠিক দিশত আগবঢ়িছে 'ড্ৰাগছমুক্ত অসম' গঢ়াৰ অভিযান, এতিয়ালৈকে ১১০০ ৰো অধিক সৰবৰাহকাৰীক গ্ৰেপ্তাৰ।\n২ টা পিষ্টল সহ যুৱকক আটক বোকাজানৰ খটখটী আৰক্ষীৰ,\nঅসম Time8 Webdesk - 24-Jun-21 @ 12:51\n২ টা পিষ্টল সহ যুৱকক আটক বোকাজানৰ খটখটী আৰক্ষীৰ, বোকাজানৰ খটখটী আৰক্ষীৰ জালত দুটা পিষ্টল সহ যুৱক । বোকাজানৰ...\n‘মাডাৰ্ছ অ’ল্ড এজ হোম’ত দেখা দিয়া খেলিমেলিৰ তদন্তৰ নিৰ্দেশ মুখ্যমন্ত্ৰীৰ, তদাৰকৰ দায়িত্ব অজন্তা নেওগক\nঅসম Time8 Webdesk - 24-Jun-21 @ 12:45\n‘মাডাৰ্ছ অ’ল্ড এজ হোম’ত দেখা দিয়া খেলিমেলিৰ তদন্তৰ নিৰ্দেশ মুখ্যমন্ত্ৰীৰ, তদাৰকৰ দায়িত্ব অজন্তা নেওগক।\nবিশেষভাৱে সক্ষম ব্যক্তিৰ ধন আত্মসাতৰ অভিযোগ গাঁও পঞ্চায়তৰ সভাপতিৰ বিৰুদ্ধে\nঅসম Time8 Desk - 17-Feb-21 @ 15:05\nবিশেষভাৱে সক্ষম ব্যক্তিৰ ধন আত্মসাতৰ অভিযোগ গাঁও পঞ্চায়তৰ সভাপতিৰ বিৰুদ্ধে লাহৰীঘাট উন্নয়ন খণ্ডৰ অন্তৰ্গত ধূপগুৰি গাওঁ পঞ্চায়তত PMAYG আবাস গৃহ নিৰ্মাণৰ নামত ব্যাপক দুৰ্নীতি সংঘঠিত হোৱাৰ তথ্য পোহৰলৈ আহিছে।\nসোণাপুৰত ভয়ংকৰ পথ দুৰ্ঘটনা! ডাম্পাৰৰ খুন্দাত প্ৰাণ গ’ল যুৱকৰ\nঅসম Time8 Desk - 17-Feb-21 @ 8:39\nসোণাপুৰত ভয়ংকৰ পথ দুৰ্ঘটনা ডাম্পাৰৰ খুন্দাত প্ৰাণ গ'ল যুৱকৰ : মঙলবাৰে নিশা সোণাপুৰৰ কমলাজাৰিত এক ভয়ংকৰ দুৰ্ঘটনা সংঘটিত হয়। ফ্লাইৱাছ কঢ়িওৱা তীব্রবেগী ডাম্পাৰৰ খুণ্ডাত নিহত স্কুটি আৰোহী ৰূপক সন্দিকৈ(২৩) । যুৱক জনৰ মৃত্যুক লৈ...\nকংগ্ৰেছে আত্মীয় কুটুম্বক প্ৰতিষ্ঠা কৰাৰ স্বাৰ্থত কলুষিত কৰিছিল শাসন ব্যৱস্থাক! মঙলদৈত দক্ষতা বিশ্ববিদ্যালয়ৰ আধাৰশিলা স্থাপন\nঅসম Time8 Desk - 15-Feb-21 @ 19:14\nকংগ্ৰেছে আত্মীয় কুটুম্বক প্ৰতিষ্ঠা কৰাৰ স্বাৰ্থত কলুষিত কৰিছিল শাসন ব্যৱস্থাক! মঙলদৈত দক্ষতা বিশ্ববিদ্যালয়ৰ আধাৰশিলা স্থাপন : মঙলদৈত পূৱভাৰতৰ প্ৰথমখন দক্ষতা বিশ্ববিদ্যালয়ৰ আধাৰশিলা স্থাপন । আধাৰশিলা স্থাপন কৰে অসমৰ মুখ্যমন্ত্ৰী সৰ্বানন্দ সোনোৱালে ।\nহাতীগাঁৱত চাঞ্চল্যকৰ আত্মহত্যা: নিজ বন্দুকেৰে আত্মহত্যা কৰে ব্যৱসায়ীৰ দেহৰক্ষীয়ে\nUncategorised Time8 Desk - 19-Jan-21 @ 21:19\nমহানগৰীৰ হাতীগাঁৱত চাঞ্চল্যকৰ ঘটনা। আত্মহত্যা কৰা দেহৰক্ষী গৰাকীৰ নাম ৰাম কৃষান গুপ্তা।\nআমাৰ চৰকাৰ হ’লে ১৫ মিনিটতে চীনা সৈন্যক খেদিমঃ ৰাহুল গান্ধী\nৰাষ্ট্ৰীয় Time8 Desk - 7-Oct-20 @ 11:22\nকংগ্ৰেছ চৰকাৰ থাকিলে ১৫ মিনিটতে চীনা সৈন্যক উৎখাত কৰিব বুলি দেশবাসীক আশ্বাস ৰাহুল গান্ধীৰ। ভাৰত বৰ্তমান এখন দেশ যত বিদেশ শক্তিয়ে প্ৰৱেশ কৰিলে।\nহাথৰছ কাণ্ডৰ নতুন মোৰঃ পীড়িতাৰ পৰিয়ালৰ সম্পৰ্কলৈ আহিছিল দোষী, ১০০তকৈ অধিক বাৰ কৰিছিল ফোন\nঅসম Time8 Desk - 7-Oct-20 @ 10:09\nসন্দীপৰ সৈতে ফোনত এই বাৰ্তালাপৰ প্ৰক্ৰিয়া যোৱাবছৰ অক্টোবৰৰ পৰা আৰম্ভ হৈছিল। লগতে পৰিয়ালৰ লগত দোষীৰ ১০৪ বাৰ ফোনত কথা বতৰা চলিছিল


ফটাপ্ৰেম-দেবজিত শৰ্মা – ফটাঢোল\nMarch 1, 2020 ফটা প্ৰেম\t15 Comments\n“লৈ যোৱা একেবাৰে, থৈ দিয়া কাষৰতে……” গীতটো গুণগুণাই ভাৰাঘৰৰ দুৱাৰখন খুলি সোমাই গ’লোঁ। যোৱা প্ৰায় এক সপ্তাহত এই গীতটো ২৹৹ বাৰ মান শুনিছোঁ। নুশুনি থাকিব পাৰিনে? আপোনাৰ নিজৰ লগত হোৱা হ’লে গম পালেহেঁতেন। উফ্, কি যে মিঠা অনুভৱ৷\nএয়া ২৹৹৮ চন মানৰ কথা৷ কৰ্মসূত্ৰে উজনি অসমৰ ঠাই এখনত যোগদান কৰিছোঁ আহি৷ অফিচৰ পৰা ঘৰলৈ টেম্পোত অহাযোৱা কৰিব লাগে৷ উপায় নাই, লাগ বুলিলেইনো ক’ত ভাৰাঘৰ এটা পাম৷ ৰাতিপুৱা ৯:১৫ মানত অফিচলৈ ৰাওনা হওঁ৷ প্ৰথমে সময়ৰ অলপ ইফাল সিফাল হৈছিল যদিও, আজিকালি একেবাৰে স্বাৰ্প ৯:১৫ ত টেম্পো ষ্টেণ্ডৰ ওচৰত হাজিৰ৷ কাৰণ? কাৰণটো হ’ল, শংকৰদেৱ বিদ্যা নিকেতনৰ এগৰাকী শিক্ষয়িত্ৰী৷ মই নমা অফিচৰ ষ্টপেজৰ আগৰটোত তেওঁ নামি যায়৷ প্ৰথম এক সপ্তাহমান অচিনাকী হৈয়ে পাৰ কৰিলোঁ যদিও উৰণীয়া মনটোৱে তেওঁৰ প্ৰেমৰ কদমজোপাত ঘৰ বান্ধিবলৈ হাহাকাৰ কৰি আছিল৷ তাতে টেম্পোখনত থকা মিউজিক চিষ্টেমটোত ধুনীয়া গীত সদায়ে বজাই গৈছিল৷ এনেতে এদিন সুযোগ মিলিল, তেওঁৰ খুচুৰা নথকাত ময়ে চান্স চাই ভাৰাটো দি দিলোঁ৷ নাম, ধামৰ খবৰ খাতি পালোঁ৷ হওক, স্বগোত্ৰীয়ে! ঘৰত সমস্যা নহ’ব৷ এদিন মোবাইল নম্বৰো পাই গ’লোঁ। মেছেজ মেছেজ আৰম্ভ হ’ল৷ এইবোৰ বিষয়ত মই অলপ ৰাহুল দ্ৰাবিড় টাইপৰ মানুহ, গতিকে গুড মৰ্ণিং, গুড নাইট জাতীয় মেছেজৰ লগতে শ্বায়েৰীৰো দুই এষাৰি প্ৰেৰণ কৰা আৰম্ভ কৰিলোঁ৷ লাহে লাহে স্কৰ বৰ্ডত ৰাণ বাঢ়িবলৈ ধৰিলে৷ ফোনত কেতিয়াবা খবৰ খাতি লোৱা যায়৷ ৰাতি তেওঁৰ গুড নাইটৰ লগতে টেক কেয়াৰ বুলি লিখা বাক্যটো ৰাতি ৩ বজাত সাৰ পালেও মোবাইল খুলি চাই দহবাৰ মান পঢ়ি চাওঁ। সমান্তৰালকৈ “লৈ যোৱা একেবাৰে”, জুবিন পাপনৰ গীতৰ মাজত একেবাৰে যতীন বৰাহৈ উটি-ভাহি গৈছিলোঁ। মাজতে এদিন আমাৰ Himangshu Rajkhowa দাক লগ পাই লাজ লাজকৈ উপদেশ অলপ বিছাৰিলোঁ৷ হাজাৰ হওক প্ৰেম কৰি বিয়া পতা মানুহ৷ সকলো মেছেজ পঢ়ি হিমাংশু দায়ে উপদেশ দিলে বোলে, যা লোহা গৰম হৈ আছে৷ আগবাঢ় আৰু ডাইৰেক্ট কৈ দে৷ মানুহে চন্দ্ৰত হোটেল খোলাৰ পৰিকল্পনা কৰিছে আৰু তই এতিয়াও সাঁচিপাতৰ যুগতে……ধুৰ, এনেকৈ নহ’ব৷ শুন, পৰহিলৈ ভেলেণ্টাইন ডে, কাইলৈ প্ৰপ’জ কৰি দে৷\nলগে লগেই ফোন কৰিলোঁ\n“হেল্ল’, ক’ত আছা?\nতেওঁৰ উত্তৰ “ঘৰত “\nমই :: “কাইলৈ স্কুল যাবানে “\nতেওঁ :: “ওমম, যাম”\nমই :: “তোমাৰ লগত এটা কথা আছিল”\nতেওঁ:: “মোৰো আপোনাক কথা এটা ক’ব লগা আছিল”\nমই:: “হ’ব তেন্তে, কাইলৈ লগ পাম”\nলগে লগে হিমাংশু দাক মাটিত দীঘল দি সেৱা কৰিবলৈ মন গৈছিল যদিও স্থান কাল চাই সেই কামফেৰা পাছলৈ থ’লোঁ।\nসেইদিনা ৰাতি টোপনি নাহিলেই ৷ ভেলেণ্টাইন ডে’ট ফুৰাৰ পৰিকল্পনাৰ পৰা আৰম্ভ হৈ একেবাৰে জোৰোণ পালেগৈ৷ পিছদিনা ফিটফাট হৈ টেম্পো ষ্টেণ্ড পালোঁগৈ ৷ বেগত আগদিনাই আনি থোৱা কেডবেৰিৰ পেকেট এটা৷ সেইটো দিয়েই সুগম যাত্ৰাটোৰ আৰম্ভণি কৰিম বুলি ঠিক কৰি থৈছোঁ। এনেতে তেওঁক লাহে লাহে খোজ কাঢ়ি অহা দেখি বুকুখনত ঢপঢপনি বাঢ়ি গ’ল৷\nকাষ চাপি আহিয়েই তেওঁ ক’লে, “কওকচোন কি কথা আছিল?”\nমই “মানে, হেৰি! প্ৰথম তুমি কৈ লোৱা”–\nতেওঁ “অ’, ৰ’ব”\nএই বুলি বেগটো খুলি খাম এটা মোলৈ আগবঢ়াই দিলে ৷\n“মোৰ বিয়া, মাৰ্চৰ ১ তাৰিখে, নহাকৈ নাথাকিব কিন্তু ৷ এতিয়া কওক, আপুনি কি ক’ব খুজিছিল”\nমই (কোনোমতে লাজ অপমান দুখ ঢাকি) “হেৰি মানে, তোমালোকৰ সেইফালে ভাৰাঘৰ পোৱা যাব নে?”\nউত্তৰত কি কৈছিল কাণত নোসোমাল৷ সমগ্ৰ পথচোৱা মাত্ৰ সেই চকলেটটো অকলে খাওঁ নে হিমাংশু দাকো মাতি দিওঁ তাকে ভাবি গ’লোঁ৷ টেম্পোখনত তেতিয়া তেৰে নামৰ “ক্যো কিচিকো ৱফা কে বদলে”- গানটো বাজি আছিল\n« ফেচবুকীয়ানৰ শ্ৰেণীবিভাজন-অৰুনাভ মহন্ত\nনাটক-পৰীস্মিতা দাস »\nদুখেই লগ লাগি গ’ল পায় ৷\nসেই দুখতে আজিও . . . . . . মিছা ক’লে কি হব? বুকু আমাৰো ফাটিছিল এইদৰে এদিন\nএইবোৰ পঢ়ি মোৰো ফটাপ্ৰেম লিখিব মন গৈছে৷ কিমান দুখভৰি দাস্তান আছে৷\nধেৎ তেৰি! 😢\nদুখেই লাগিল আৰু\nকলম পৈণত হৈছে। বঢ়িয়া লাগিল\nLuku dutta borah\nইচ ৰাম বৰ দুখ লাগিল দেই।\nদাদা, হাঁহি উঠাতকৈ কিন্তু মোৰ বহুত দুখহে লাগিল 😢😢\nSuman Sekhar Kalita\nবৰ বেয়া লাগিল\nইয়াতকৈ বেদনা লাগে নে ……………. ধুনীয়াকৈ লিখিলা\nইয়াতকৈ ফটাপ্ৰেম আৰু কিবা লাগেনে অ’ দেৱজিত?


Monalisa in Red : 'বচ্চে কি জান লেগি ক্যা?' খোলা কেশ আৰু ৰঙা শাড়ীত 'বাঙালী বৌদী' মনালিছাই হট লুকছেৰে ধুমুহা তুলিছে ফেনছৰ হৃদয়ত, -actress-monalisa-aka-antra-biswas-shared-latest-photos-in-red-saree-on-instagram-manju-b– News18 assam\nHome » photogallery » lifestyle »Monalisa in Red : 'বচ্চে কি জান লেগি ক্যা?' খোলা কেশ আৰু ৰঙা শাড়ীত 'বাঙালী বৌদী' মনালিছাই হট লুকছেৰে ধুমুহা তুলিছে ফেনছৰ হৃদয়ত,\nMonalisa in Red : 'বচ্চে কি জান লেগি ক্যা?' খোলা কেশ আৰু ৰঙা শাড়ীত 'বাঙালী বৌদী' মনালিছাই হট লুকছেৰে ধুমুহা তুলিছে ফেনছৰ হৃদয়ত,\nটিভি ছিৰিয়েলৰ জৰিয়তে নিজৰ যৌৱনৰ যাদু চলাবলৈ সক্ষম হোৱা অভিনেত্ৰী মনলিছাই (Monalisa) নিজৰ কাম আৰু প্ৰায়েই ছচিয়েল মিডিয়াৰ কাম কাজক লৈ চৰ্চাত থাকে। নিজৰ ফেনছসকলৰ মনোৰঞ্জনত কোনো কৃপণালী নকৰে মনালিছাই।\n| August 20, 2021, 21:32 IST\nঅভিনেত্ৰী মনালিছা (Monalisa)ই নিজৰ বিশেষ বিশেষ ভংগিমাৰে ফেনছসকলৰ হৃদয়ৰ গতি ত্বৰাণ্বিত কৰি তোলে। ফেনছসকলক মজা দিয়াত কোনোধৰণৰ কাৰ্পণ্য নকৰে মনালিছাই, সেয়া লাগিলে চিনেমাই হওক নাইবা কোনো মিডিয়া ফাংচন। ইনষ্টাগ্ৰামত মনালিছাৰ (Monalisa instagram Post) আছে যথেষ্ট ফেনছ আৰু অভিনেত্ৰীগৰাকীয়ে ছচিয়েল মিডিয়াত অতি তক্ৰিয় হৈ থাকে । মনালিছাই ইনষ্টাগ্ৰামত শ্বেয়াৰ কৰিছে কেইখনমান আকৰ্ষণীয় ফটো যিবোৰ দেখি ফেনছসকলৰ অৱস্থা নিশ্চিতভাবেই কাহিল হৈ পৰিছে ।\nখোলা কেশ, ডাঙৰ ইয়েৰ ৰিং আৰু এপাত ডাঙৰ নেকলেচৰ সৈতে বৰ ধুনীয়া লাগিছে মনালিছাক। কিন্তু ৰেঙা শাড়ীখনে মনালিছাৰ সৌন্দৰ্যক তুলি নিছে স্বৰ্গৰ অপেশ্বৰীৰ পৰ্যায়লৈ। ৰঙা শাড়ীৰ লগতে ৰঙা লিপষ্টিকে আৰু অধিক আবেদনময়ী কৰি তুলিছে মনালিছাক।\nমনালিছাৰ গ্লেমাৰাছ (Monalisa Glamorous) ৰূপ ফেনথসকলেখুউব পছন্দ কৰিছে । মনালিছাৰ নতুন ৰূপ (monalisa New look)ৰ বলিয়া হৈ পৰিছে তেওঁৰ ফেনছসকল। এই চমৎকাৰ ফটোবোৰ দেখি ফেনছসকলে ধাৰাসাৰ কমেণ্ট কৰিছে। এজন ইউজাৰে মনালিছাৰ ফটো দেখি লিখিছে, 'বচ্চে কি জান লেগি ক্যা?' আনহাতে বহু ইউজাৰে হাৰ্ট নাইবা জুইৰ ইমোজিৰে দিছে প্ৰতিক্ৰিয়া।\nমনালিছাই ৰঙা শাড়ীত ফটো শ্বেয়াৰ কৰি কেপচন লিখিছে এইদৰে- 'ৰেড হট লাভাৰ্ছ সকলৰ বাবে'। উল্লেখ্য যে ফটো শ্বেয়াৰ কৰাৰ এঘণ্টা নহওতেই ৫০ হাজাৰৰ অধিক লাইকছ পাইছে ফটোববোৰে।\nअगर मोनालिसा के इंस्टाग्राम (Monalisa Instagram) पर फॉलोअर्स की बात की जाए तो यहां पर उनके साढ़े चार मिलियन से भी ज्यादा फॉलोअर्स हैं. इसलिए ही तो वो कुछ भी शेयर करती हैं तो चंद घंटों में ही वायरल हो जाती है.\nএইকেইদিন মনালিছাই নিজৰ প্ৰথম ৱেব ছিৰিজ (WebSeries) 'ধপ্পা' (Dhappa)ৰ ছুটিঙত ব্যস্ত আছে।\n(Image Credit- @Monalisa instagram)


মোৰ ককা এজন কৃষক আছিল (ইন্দুকল্প শইকীয়া) - সাহিত্য ডট অৰ্গ\nমোৰ ককা এজন কৃষক আছিল (ইন্দুকল্প শইকীয়া)\n– ভাইটি জিকা কেনেকৈ দিছা?\n– ১০ টকা কে.জি.।\n– (জিকা বাছি বাছি) ক’ৰ জিকা এইয়া অ’?\n– তৰাজান কুমাৰ গাওঁৰ।\n– আচ্ছা, কুমাৰ গাওঁৰ জিকা! কাৰ ঘৰৰ?\n– (কাৰ ঘৰৰ!) আমাৰ ঘৰৰ, মানে ককাৰ নাম পদ্মপানী শইকীয়া।\n– অ’ আচ্ছা। (কিবা যেন প্ৰত্যয় জন্মিল, জিকা বাছিবলৈ এৰি) দিয়া দিয়া দুই কেজি দিয়া।\nহয়তো সেয়া মোৰ জীৱনৰ প্ৰথম চেলচ্ এস্কপেৰিয়েঞ্চ আছিল, যিখিনি মোৰ কৰ্মজীৱনৰ অভিজ্ঞতাৰ তালিকা খনত সন্নিবিষ্ট নহয় বা কেতিয়াও নহ’বও। তেতিয়া মই খুউব সম্ভৱ হাইস্কুলৰ পঞ্চম-ষষ্ঠ শ্ৰেণীত বা প্ৰাথমিকৰ চতুৰ্থ শ্ৰেণী মানত। ঘৰতে লাগি থকা বাৰীখনত যি খেতি কৰিছিল, ঘৰৰ বাবে প্ৰয়োজনতকৈ বেচি হোৱা খিনি ওচৰৰে মিচন চাৰিআলি বজাৰত বেচিবলৈ গৈছিল দেউতাহঁত। সাধাৰণতে খেতি কৰিবৰ বাবে মানুহ এজন ৰখা হয় আৰু তেওঁৱেই বেচা-মেলা কামবোৰো কৰে, দেউতা লগত যায় খালি। কেতিয়াবা স্কুল বন্ধ থাকিলে মোকো লৈ গৈছিল আৰু মোৰ সেই বজাৰৰ বস্তুৰ সিপাৰৰ মানুহজন হোৱাৰ অভিজ্ঞতাতো তেতিয়া বিৰাট প্ৰিয় আছিল। মানুহেও আহি সৰু দেখিয়েই বোধহয় মোকেই সোধে আৰু তেতিয়াই মোৰ সৰু মনটোৱে যেন ডাঙৰ মানুহ হৈ যোৱাৰ এক অভিজ্ঞতা অৰ্জন কৰে! কমাই কমাই কিনা মনুহবিলাকক মোৰ ভাল লাগিছিল, কিন্তু বেপাৰীবোৰ আহি যেতিয়া “গোটেইখিনি কিমানত দিব” বুলি সোধেহি, তেতিয়া মোৰ মনতো বেয়া লাগি গৈছিল, কিয়নো বস্তু বেচাৰ অভিজ্ঞতাৰ অন্ত পৰিছিল আৰু মোৰ এনে লাগিছিল যেন বেপাৰীয়ে আমাক ঠগিহে বস্তুখিনি লৈ গ’ল। বেপাৰীৰ লগত সাধাৰণতে দেউতাইয়ে কথা পাতে কাৰণ সিহঁতে কম দামত বস্তু বিচাৰে আৰু সেয়ে মই বেয়া পাইছিলোঁ। মাজে মাজে ঘৰত আহি ককাক কৈ দিছিলোঁ “দেউতাই কমতে দি দিলে, মই ১০ টকাকৈ বেছি আছিলোঁ”। বাৰিষাৰ দিনত জিকা-ভোল-ভেন্দি আৰু খৰালিৰ দিনত কবি, এই কেইপদেই সাধাৰণতে আমাৰ তেতিয়া বেচিব পৰা বস্তু আছিল। সাধাৰণতে বস্তু বেচি পোৱা পইচাৰ পৰিমাণতকৈ মায়ে লগত দি পঠিওৱা কিনিব লগীয়া বস্তুৰ তালিকা খন সম্পূৰ্ণ কৰিবলৈ প্ৰয়োজন হোৱা পইচাৰ পৰিমাণ সদায় বেচি হৈছিল।\nআচলতে ঘৰত সেইখিনি খেতি কৰা হৈছিল সম্পূৰ্ণ ককাৰ তাগিদাত। হয়, মোৰ ককা এজন কৃষক আছিল। যদিওবা বয়স হৈছিলগৈ তেতিয়া, কিন্তু নিজৰ বাৰীখনৰ খেতিৰ পাচলি খোৱাৰ তৃপ্তি তথা হাবিয়াস তেতিয়াও একেই আছিল। খেতিৰ ক্ষেত্ৰত কঠোৰ নিয়ম আৰু প্ৰণালী মানি হে কাম কৰিছিল। কবিৰ খেতি যেতিয়া কৰে ৰচী টানি চিধা কৰিহে পুলি ৰুবলৈ দিয়ে। ঠিক সেইদৰে জিকাৰ দিনত প্ৰকাণ্ড এখন বাঁহৰ চাঙ পাতি তাত জেংদি জিকাৰ পুলিবোৰ তাত উঠাই দিয়ে আৰু যেতিয়া জিকাৰ কলি পেলাব তেতিয়া অলপ ডাঙৰ হওঁতেই কলিবোৰ তললৈ যাতে নামি আহিব পাৰে তেনেকৈ থৈ দিয়ে। ইয়াৰ ফলত জিকাবোৰ বিৰাট দীঘল দীঘল হয়। সেই একেখন জিকাৰ চাঙতে কোমোৰা আদিৰো উৎপাদন কৰে। প্ৰত্যেক উৎপাদক বা কোম্পানীৰ যেনেকৈ আজিৰ দিনত একোটা বিশেষ দ্ৰব্য বা বস্তু থাকে যাৰ বাবে বজাৰত সেই উৎপাদনকাৰী গোষ্ঠীতো জনাজাত হয়, ঠিক সেইদৰে ককাৰ খেতিৰ সেই বিশেষ দ্ৰব্য বিধ আছিল “দীঘল জিকা”। এতিয়াও মনত আছে জিকা দীঘল হোৱাক লৈ ককা সদায় বিশেষ তৎপৰ আছিল আৰু বেলেগ বেলেগ ধৰণৰ পদ্ধতিৰ অৱলম্বন কৰিছিল । কোনোবা কৃষি কমিটি নে কোনো সংস্থাৰ পৰা অসম নে জিলাৰ ভিতৰতে সবাতোকৈ দীঘল জিকাৰ উৎপাদক হিচাপে পোৱা প্ৰমাণ-পত্ৰ এতিয়াও ঘৰত আছে। সেই বাবেই বজাৰত প্ৰায়ে ককাৰ নাম ক’লেই বহুত মানুহৰ মুখত সেই “প্ৰত্যয়” জন্মা দেখিছিলোঁ যিটোত এক গুণগত দ্ৰব্যৰ বিক্ৰেতা হিচাপে গৌৰৱ অনুভৱ কৰিছিলোঁ। আচলতে ককাৰ নামৰ এক “ব্ৰেণ্ডিং” আছিল বুলিব লাগিব জিকাৰ ক্ষেত্ৰত যিটো দুখ জনক ভাৱে উত্তৰ পুৰুষে ৰক্ষা কৰিব নোৱাৰিলে। কবি পুলি ৰোওঁতে শাৰীবোৰ অলপো বেঁকা হ’ব নোৱাৰিব, সেই লৈও ককাই বিশেষ ব্যৱস্থা লৈছিল। ইয়াৰ ফলাফলটো পিছত হৈছিল যেতিয়া পুলিবোৰ ডাঙৰ হৈ গছ হয়, তেতিয়া গুৰিত মাটি চপাই আলিৰ দৰে বান্ধি মাজত পানী দিয়াত বিৰাট সুবিধা হৈছিল। কিন্তু এই কঠোৰ নিয়ম নীতিৰ বাবে প্ৰায় বোৰ কাম কৰা মানুহেই ককাৰ লগত কাম কৰিবলৈ অসুবিধা পাইছিল। আনকি দেউতাইও ককা ওচৰত থাকিলে খুব কমেই কিবা কৰিছিল।\nখেতিৰ এই নিয়মানুৱৰ্তিতা ককাই ক’ৰ পৰা কেনেকৈ শিকিছিল নাজানো। কিন্তু এতিয়া ইমান দিনৰ পিছত, ককাৰ অৱৰ্তমানত, মোৰ কৰ্মৰ খাতিৰত যেতিয়া মই দেশ-বিদেশত বিভিন্ন ডাঙৰ ডাঙৰ ফেক্টৰী-কাৰখানা আদিবোৰ চাবলৈ যাওঁ, তাত যেতিয়া দেখোঁ তেওঁলোকৰ বিভিন্ন কঠোৰ নিয়ম-নীতি কাম কৰা বা উৎপাদনৰ ক্ষেত্ৰত, তেতিয়া মোৰ মনত আহে যিকোনো গুণগত দ্ৰব্যৰ উৎপাদনৰ ক্ষেত্ৰতেই এক নিজস্ব নিয়ম নীতিৰ প্ৰয়োজন থাকে। ককাই হেনো সপ্তম শ্ৰেণী লৈহে পঢ়িছিল। ৩ বিঘা মাটিত খেতি কৰিয়েই ৭ জন ল’ৰা ছোৱালীক পোহপাল দিছিল আৰু প্ৰত্যেকৰে কাৰণে বেলেগে বেলেগ মাটিও থৈ গৈছে। মোৰ এতিয়াও ভাবিলে আচৰিত লাগে কি আছিল সেই ফৰ্মূলাটো য’ত এজন মানুহে খেতি কৰি ইমানবোৰ মানুহৰ জীৱনৰ বৰ্তমান লগতে ভৱিষ্যতৰ বাবেও আৰ্জিব পাৰিছিল। কুঁহিয়াৰৰ খেতি কৰি গুৰ বনাই বেচাতো ককাৰ মতে সকলোতকৈ লাভদায়ক আছিল। কুঁহিয়াৰ পৰা গুৰ বনোৱাৰ সময়ত ঘটা বিভিন্ন কাহিনী কিমান যে শুনিছোঁ সেইয়াও এক বেলেগ অধ্যায় হ’ব।\nদৰাচলতে ওপৰে ওপৰে চাবলৈ গ’লে, ককাহঁতৰ কামৰ প্ৰতি সাংঘাতিক শ্ৰদ্ধা-ভালপোৱা আছিল। সেইবাবেই একো নপঢ়িও নিজেই একোটা পদ্ধতিৰ উদ্ভাৱন কৰি হয়তো সফল হ’ব পাৰিছিল। মোৰ অলপ-চলপ মনত আছে, তেতিয়াৰ কৃষি বিভাগৰ বহুকেইজন বিষয়াই ককাৰ পৰামৰ্শ ল’বলৈ অহাৰ কথা। বৰষুণ কেতিয়া দিব, কঠীয়া কেতিয়া পেলাব লাগিব সেইবোৰোৰ এক কিবা গুপ্ত কৌশল আছিল ককাৰ। কেতিয়াবা এনে হৈছিল যে প্ৰখৰ ৰ’দ দি আছে আৰু ককাই কাম কৰা মানুহটোক কৈছে ‘ঐ, খৰি-খেৰ বোৰ সুমুৱা, বৰষুণ আহিব’। মানুহটোৱেও এবাৰ ককাৰ মুখলৈ এবাৰ আকাশলৈ চাই এনে এক অভিব্যক্তি প্ৰকাশ কৰিছিল যেন ‘কি কথা কয় ঔ’। কিন্তু আধা ঘন্টাৰ ভিতৰতেই আকাশত ডাৱৰ উঠি সচাকৈয়ে বৰষুণ আহিছিল। সাধাৰণতে বাৰিষাৰ দিনত বাহিৰত মেলি থোৱা কাপোৰ সুমুৱাবলৈ বতৰ ডাৱৰ হ’লেই ককাক সুধিছিল ‘দেউতা বৰষুণ আহিবনে, কাপোৰ সুমুৱাম নে?’ ককাই প্ৰায়েই সঠিক ভৱিষ্যৎবাণী দিছিল। এই কৌশল আমি কোনেও শিকি নল’লো ককাৰ পৰা। মাত্ৰ মই ডাৱৰ চাই ধুমুহা আহিবনে নাহে কেনেকৈ গম পায় সেয়া শিকিছিলোঁ এবাৰ আৰু এতিয়াও ডাৱৰ দেখিলেই সেই কৌশলটোৰে ধুমুহাৰ আগমনৰ পৰীক্ষা কৰি ভাল পাওঁ।\nআজিৰ অসমত বা ভৱিষ্যতে এনেকৈ কৃষি কৰ্মৰ বাবে শ্ৰদ্ধা থকা মানুহ আছেনে নাই নাজানো। দিনক-দিনে খেতি কৰা মানুহৰ সংখ্যা কমি আহিছে বুলিয়েই মোৰ ভাৱ হয়। ইয়াৰ কাৰণ অৱশ্যে আমিয়েই। আমাৰ সমাজে খেতি কৰা মানুহক চোৱা দৃষ্টি ভংগী এতিয়াও সলনি নহ’ল। মেট্ৰিক দি উঠি মই হাল বাবলৈ শিকিছিলোঁ দুদিনমান আমাৰ ঘৰৰ কাষৰ বাৰীখনতে, ৰাইজে গাঁৱত উলিয়াই দিলে বোলে ‘হেৰিয়াৰ পুতেকক পঢ়া শুনা এৰুৱাই দিলে নহয়, হাল বাবলৈ শিকাইছে’। অৰ্থাৎ, পঢ়া-শুনা কৰিলে মানুহে হাল বাব নাপাই। এই ভাৱটোৱে আমাৰ সমাজ খনক তথা সমাজৰ ভৱিষ্যতটোক এদিন অচিৰেই ধ্বংস কৰি পেলাব। আন আন বহুতো ব্যৱসায় ক্ষেত্ৰৰ দৰে কৃষি ক্ষেত্ৰখনো এদিন আমি বহিৰাগতক অৰ্পণ কৰিবলৈ গৈ আছো। গোলাঘাটৰ কোনো এখন গাঁৱত হেনো দুবছৰ গোটেই পথাৰৰ মাটি চন পৰি থাকিল। কাৰণ গাঁৱৰ ডেকা ল’ৰা সকলোবোৰ আহি চেন্নাইত চিকিউৰিটীৰ চাকৰি কৰি আছেহি। এই কথা চেন্নাইতে থকা সেই ল’ৰা খিনিয়েই এবাৰ কথা প্ৰসংগত মোক কৈছিল। প্ৰায় তিনিহাজাৰ মান ল’ৰা একেলগে এখন ঠাইত আছে যিটো গলিয়েদি গ’লে আপুনি অসমত নে চেন্নাইত আছো গমেই নাপাব। তেওঁলোকে কৰা কষ্ট আৰু অৰ্জা ধনৰ পৰিমাণ খেতি কৰা বা চিকিউৰিটী কৰাত প্ৰায় একেই। কিন্তু চেন্নাইত আহি চিকিউৰিটী কৰিলে যিটো আত্মসন্মান তেওঁলোকে পায় সমাজৰ পৰা, সেয়া অসমত থাকি খেতি কৰিলে নাপায় । আনটো বাদেই দিয়ক, আমিও যদি এতিয়া অসমত খেতি কৰিম বুলি ঘুৰি যাওঁ বিয়াৰ বাবে ছোৱালীও নিদিব কোনেও, সেয়াই আমাৰ কৃষি বা কৃষকৰ প্ৰতি ধাৰণা। দহটকীয়া ঔষধৰ পৰা কোটীটকীয়া মেচিন বেচিবলৈ দুৱাৰে-অফিচে ঘুৰি ফুৰা শ্ৰমিক বা তাৰ উৎপাদনৰ বাবে লাগি থকা শ্ৰমিকক যি শ্ৰদ্ধা বা সন্মান সমাজে দিয়ে, সেয়া আমাৰ সকলোতকৈ লাগতিয়াল খাদ্য উৎপাদন কৰা বা বেচা কৃষক সকলক সমাজে কিয় নিদিয়ে, কিয় তেওঁলোকক একেই দৃষ্টিৰে নাচাই? সমাজ বাদেই দিলোঁ, আমাৰ নিজৰ ঘৰৰ মানুহেও নিজৰ সন্তানক সদায় ডাক্তৰ-ইঞ্জিনিয়াৰ হ’বলৈহে যে কয়, খেতিয়ক হ’বলৈ কিয় নকয় বা মোৰ ককায়েও তেওঁৰ সন্তান বা নাতিহঁতক খেতিয়ক হ’বি বুলি কিয় নক’লে? আন কিবা বস্তুৰ ব্যৱসায় কৰিলে বস্তু বিকিবনে নিবিকে তাৰ সন্দেহ থাকে, কিন্তু শাক-পাচলিৰ বিক্ৰীৰ কোনো ভয় নাথাকে? এইবোৰ কাৰণতেই চাগে আমাৰ প্ৰায়বোৰ ঠাইতেই সন্দেহজনক বাংলাদেশী বুলি আখ্যা পোৱা লোক সকলে কৃষি ক্ষেত্ৰখন চম্ভালি লৈছে আৰু অসমীয়া সকল নিৰ্ভৰশীল হৈ পৰিছে তেওঁলোকৰ ওপৰত। বতৰৰ প্ৰথম পাচলি উলিয়াই বজাৰত বেচাক লৈ ককাৰ এক প্ৰতিযোগিতা থকা দেখিছিলোঁ। সকলোৱে উলিওৱাৰ আগতেই জিকা বা কবি উলিয়াই এক আনন্দ পাইছিল ককাহঁতে। কিন্তু এতিয়া প্ৰথমটো বাদেই, মাহৰ শেষৰ ফালেও অসমীয়া খেতিয়কে কৰা পাচলি আমাৰ অঞ্চলত কিমান বিধ বেচে সায় সন্দেহজনক। এনে এটা দিন আহিব যে চিনাক্ত কৰি বাংলাদেশী খেদাৰ সকলো আয়োজন হোৱাৰ পিছতো অসমীয়াক কোনো কোনো অঞ্চলত নিত্য নৈমিত্তিক খাদ্যৰ যোগান ধৰিবলৈ অসমীয়ায়ে অনুৰোধ কৰি তেওঁলোকক ৰাখিব লাগিব। আনহাতে এতিয়াৰ যি কৃষক সমিতি, খেতি কৰা বাদ দি আন যিমান যি কৰিব পৰা কাম আছে তেওঁলোকে কৰাত জনতাক উদগনি যোগায় আহিছে। বুজি নাপাও এই কৃষক সমিতিৰ নেতা সকলে কিয় আমাৰ বৰ্তমান যিসকল লোকে সঁচাই খেতি কৰি আছে, তেওঁলোকক নতুন পদ্ধতি বা কৌশলৰ বিষয়ে প্ৰশিক্ষণ নিদিয়ে, উদগনি নিদিয়ে? এই খিনি কথা সদায় সাঁথৰ হৈয়ে ৰৈ যায় মোৰ মনত। ককাৰ দৰে খেতিয়ক আমাৰ এতিয়া সমাজত প্ৰয়োজন হৈ পৰিছে। সমাজে তাৰ বাবে যথাযথ ব্যৱস্থা সোনকালে নল’লে ভৱিষ্যত প্ৰজন্মৰ বাবে এক অনাহুত পৰিস্থিতিৰ যে সৃষ্টি হ’ব, সেয়া ধুৰূপ।


মোৰ খ্ৰীষ্টিয়ান জীৱনত পাপৰ ওপৰত কেনেকৈ জয়ী হ’ম?\nপ্রশ্ন: মোৰ খ্ৰীষ্টিয়ান জীৱনত পাপৰ ওপৰত কেনেকৈ জয়ী হ’ম?\nউত্তৰ: পাপৰ ওপৰত জয়ী হ’বলৈ বাইবেলে অমাৰ প্ৰচেষ্টাত কেবটাও বেলেগ বেলেগ সমল যোগাইছে। এই জীৱনৰ কালত, আমি কেতিয়াও সম্পূৰ্ণকৈ পাপৰ ওপৰত জয়ী নহ’ম(১ যোহন ১:৮), কিন্তু তেতিয়াও সেইটোৱেই আমাৰ লক্ষ্য হ’ব লাগিব। ঈশ্বৰৰ সহায়ত, আৰু তেওঁৰ বাক্যৰ মূল নীতিবিলাক মানি, আমি ক্ৰমে পাপৰ ওপৰত জয়ী হ’ব পাৰোঁ আৰু অধিক অধিককৈ খ্ৰীষ্টৰ নিচিনা হ’ব পাৰোঁ।\nআমাৰ চেষ্টাত পাপৰ ওপৰত জয়ী হ’বলৈ বাইবেলে কোৱা প্ৰথম সমলটো হৈছে পবিত্ৰ আত্মা। ঈশ্বৰে আমাক পবিত্ৰ আত্মা দিছে যাতে আমি জয়যুক্ততাৰ খ্ৰীষ্টীয়ান জীৱন চলাব পাৰোঁ। গালাতীয়া ৫:১৫-২৫ত ঈশ্বৰে মাংসৰ কাৰ্য আৰু আত্মাৰ কাৰ্যৰ মজৰ পাৰ্থক্য দেখুৱাইছে। এই শাস্ত্ৰাংশত ঈশ্বৰে আমাক আত্মাৰে চলিবলৈ কৈছে। সকলো বিশ্বাসীৰে পবিত্ৰ আত্মা আছে, কিন্তু এই শাস্ত্ৰাংশই কৈছে যে তেওঁৰ নিয়ন্ত্ৰণত থাকি আমি আত্মাৰে চলিব লাগে। ইয়াৰ মানে আমাৰ জীৱন মাংসৰ পিছত নচলি অনবৰতে পবিত্ৰ আত্মাৰ পৰিচালনাত থাকিব লাগে।\nপবিত্ৰ আত্মাই কৰা কামৰ পাৰ্থক্য পিতৰৰ জীৱনত প্ৰদৰ্শিত হৈছে, যিজনাই পবিত্ৰ আত্মাৰে পৰিপূৰ্ণ হোৱাৰ পূৰ্বে যীচুক মৃত্যুলৈকে মানি চলিব বুলি কৈয়ো পিছত তিনিবাৰ অস্বীকাৰ কৰিছিল। পবিত্ৰ আত্মাৰে পৰিপূৰ্ণ হোৱাৰ পিছত, পঞ্চাছদিনীয়া পৰ্বত যিহুদীসকলক তেওঁ মুকলিকৈ আৰু সজোৰে যীচুৰ বিষয়ে কৈছিল।\nআমি আত্মাৰে চলো যাতে আত্মাৰ ইংগিতবিলাক নুমাই নযায়(যিদৰে ১ থিচলনীকীয়া ৫:১৯ত কৈছে) আৰু যাতে আত্মাৰে পৰিপূৰ্ণ হওঁ( ইফিচীয়া ৫:১৮-২১)। কেনেকৈ এজনে পবিত্ৰ আত্মাৰে পৰিপূৰ্ণ হ’ব পাৰে? প্ৰথমে, এইয়া ঈশ্বৰৰ বাচনি আনকি পুৰণি নিয়মত থকাৰ দৰে। তেওঁ কিছুমান মানুহক বাচি লৈ তেওঁলোকক পবিত্ৰ আত্মাৰে পৰিপূৰ্ণ কৰিছিল তেওঁ কৰিবলৈ বিচৰা কাম সিদ্ধ কৰিবৰ বাবে(আদিপুস্তক ৪১:৩৮; যাত্ৰাপুস্তক ৩১:৩; গণনাপুস্তক ২৪:২; ১ চমূৱেল ১০:১০)। ইফিচীয়া ৫:১৮-২১ আৰু কলচীয়া ৩:১৬ পদত সাক্ষ্য আছে যে যিসকলে ঈশ্বৰৰ বাক্যৰে পৰিপূৰ্ণ হৈছিল সেইসকলকে ঈশ্বৰে পবিত্ৰ আত্মাৰে পৰিপূৰ্ণ হ’বৰ বাবে বাচি লৈছিল। এইটোৱে অমাক দ্বিতীয় সমললৈ নিয়ে।\nঈশ্বৰৰ বাক্য, বাইবেলে কৈছে, ঈশ্বৰে আমাক তেওঁৰ বাক্য দিছে সকলো ভাল কৰ্মত সহায় হ’বৰ ববে(২ তীমথিয় ৩:১৬-১৭)। ই আমাক কেনেকৈ চলিব লাগে আৰু কি বিশ্বাস কৰিব লাগে শিকায়, যেতিয়া আমি ভুল পথ বাচি লওঁ আমাক জনায়, ই আমাক পুনৰ ঠিক পথ ল’বলৈ সহায় কৰে, আৰু ই অমাক সেই পথত থিৰে থাকিবলৈ সহায় কৰে। ইব্ৰী ৪:১২ পদত কৈছে যে ঈশ্বৰৰ বাক্য জীয়া আৰু শক্তিশালী, আমাৰ হৃদয় ভেদ কৰি আমাৰ মনত থকা পাপৰ গভীৰ শিপা উঘালি পাপৰ ওপৰত আমাক জয়যুক্ত দান কৰিব পাৰে। গীত ৰচকে গীতমালা ১১৯ত ই জীৱন পৰিবৰ্তন কৰিব পৰাৰ বিষয়ে সবিশেষ কৈছে। যিহোচূৱাক কৈছিল যে শত্ৰুৰ ওপৰত জয়ী হ’বলৈ হ’লে ঈশ্বৰৰ বাক্য নপাহৰি তাক দিনে-ৰাতিয়ে ধ্যন কৰি মানি চলিব লাগে। তেওঁ এইটো কৰিছিল, আনকি যেতিয়া ঈশ্বৰে অদেশ দিছিল সৈন্যও অৰ্থহীন হৈ পৰিছিল, আৰু প্ৰতিজ্ঞাৰ দেশলৈ যোৱাত ইয়ে তেওঁৰ জয়যুক্ততাৰ মূল কাৰণ।\nবাইবেল এটা সম্বল যাক আমি অনেক সময়ত পাতলভাৱে লওঁ। আমি বাইবেলখন গিৰ্জালৈ লৈ গৈ বা দৈনিক ভক্তিত, নতুবা দিনে এটা অধ্যায় পঢ়ি আমি ইয়াৰ প্ৰতি চিনহিচাপে সেৱা আগবঢ়াওঁ, কিন্তু আমি ইয়াক মনত নাৰাখোঁ, ধ্যান নিদিওঁ নতুবা আমাৰ জীৱনত ব্যৱহাৰ নকৰোঁ; আমি ই দেখুৱাই দিয়া পাপ স্বীকাৰ নকৰোঁ বা ই প্ৰকাশ কৰা বৰবিলাকৰ বাবে ঈশ্বৰৰ প্ৰশংসা নকৰোঁ। যেতিয়া বাইবেলৰ কথালৈ অহা হয় তেতিয়া অনেক সময়ত হয় আমাৰ অৰুচি নতুবা বমি ভাব দেখুৱাওঁ। আমি হয়তো কেৱল আধ্যাত্মিকভাৱে জীয়াই থাকিবলৈ বাক্যৰ আহাৰ গ্ৰহণ কৰোঁ(কেতিয়াও স্বাস্থ্যৱান হ’বলৈ যথেষ্ট নলওঁ, বৃদ্ধি পোৱা খ্ৰীষ্টীয়ান), বা অধিক গ্ৰহণ কৰোঁ, কিন্তু ইয়াক কেতিয়াও ধ্যান নকৰোঁ অমাৰ আধ্যাত্মিক পুষ্টিৰ বাবে।\nএইটো দৰকাৰী, যদি আপুনি ঈশ্বৰৰ বাক্য দৈনিক অধ্যয়ন আৰু মনত ৰখা অভ্যাস কৰা নাই, এতিয়া তেনে কৰিবলৈ আৰম্ভ কৰক। কিছুমানে দৈনিক কৰে। বাইবেলখন এনেয়ে নেৰি আপুনি ইয়াৰ পৰা যি শিক্ষা লাভ কৰিছে লিখি যোৱাটো অভাস কৰক। কিছুমানে ইয়াত কোৱা কথা অনুযায়ী জীৱনত পৰিবৰ্তন বিচাৰি ঈশ্বৰলৈ প্ৰাৰ্থনা কৰে। বাইবেল এটা হাথিয়াৰহিচাপে আত্মাই আমাৰ জীৱনত ব্যৱহাৰ কৰে(ইফিচীয়া ৬:১৭), ঈশ্বৰে দিয়া এটা প্ৰয়োজনীয় অস্ত্ৰ আধ্যাত্মিক যুদ্ধৰ বাবে(ইফিচীয়া৬:১২-১৮)।\nপাপৰ বিৰুদ্ধে আমাৰ যুদ্ধত তৃতীয় চূড়ান্ত সমল হৈছে প্ৰাৰ্থনা। একেই দৰে এই সমলতো খ্ৰীষ্টীয়ানে অনেক সময়ত ওঁঠেৰে কৰে, কিন্তু ইয়াৰ উচিত ব্যৱহাৰ নকৰে। আমাৰ প্ৰৰ্থনা সভা থাকে, প্ৰাৰ্থনাৰ সময় থাকে, ইত্যাদি, কিন্তু আমি আদি মণ্ডলীৰ দৰে প্ৰাৰ্থনা নকৰোঁ(পাঁচনিৰ কৰ্ম ৩:১;৪:৩১;৬:৪;১৩:১-৩)। পৌলে সঘনাই উল্লেখ কৰিছে যিসকলৰ মাজত তেওঁ পৰিচৰ্যা কৰিছিল তেওঁলোকৰ বাবে কেনেকৈ প্ৰাৰ্থনা কৰিছিল। ঈশ্বৰে আমাক প্ৰাৰ্থনাৰ আচৰিত প্ৰতিজ্ঞা কৰিছে(মথি ৭:৭-১১; লূক ১৮:১-৮; যোহন ৬:২৩-২৭; ১ যোহন ৫:১৪-১৫), আৰু পৌলে আধ্যাত্মিক যুদ্ধৰ প্ৰস্তুতিৰ বাবে তেওঁৰ শাস্ত্ৰাংশত দিছে(ইফিচীয়া ৬:১৮)।\nআমাৰ জীৱনত পাপৰ ওপৰত জয়ী হ’বলৈ প্ৰাৰ্থনা যে কিমান প্ৰয়োজনীয়? পিতৰে যিচুক অস্বীকাৰ কৰাৰ পূৰ্বে গেৎচিমানী বাগিছাত পিতৰৰ প্ৰতি খ্ৰীষ্টৰ বাক্য আমাৰ আছে। যীচুৱে যেতিয়া প্ৰৰ্থনা কৰে, পিতৰ শুই থাকে। যীচুৱে তেওঁক জগাই দি কয়, “পৰীক্ষাত যেন নপৰা, এই নিমিত্তে পৰ দি প্ৰাৰ্থনা কৰা; আত্মা ইচ্ছুক, কিন্তু শৰীৰ দুৰ্বল”(মথি ২৬:৪১)। আমি পিতৰৰ দৰে কি ভাল তাক কৰিবলৈ বিচাৰোঁ, কিন্তু আমি শক্তি পোৱা নাই। আমি বিচাৰি থকা, টুকুৰিয়াই থকা আৰু খোজি থকা ঈশ্বৰৰ উদ্‌গণি ল’ব লাগে- অমি বিচৰা শক্তি তেওঁ দিব(মথি ৭:৭)। প্ৰাৰ্থনা কিবা যাদুৰ সূত্ৰ নহয়। প্ৰাৰ্থনা হৈছে অমাৰ নিজৰ সীমাবদ্ধতা স্বীকাৰ কৰা আৰু ঈশ্বৰৰ অসীম শক্তি আৰু তেওঁলৈ ঘূৰি সেইটোৰ বাবে শক্তি যিটো তেওঁ কৰাটো বিচাৰে, আমি যি কৰিবলৈ বিচাৰোঁ সেইটো নহয়( ১যোহন ৫:১৪-১৫)।\nপাপ জয় কৰিবলৈ আমাৰ চতুৰ্থ সমল হৈছে মণ্ডলী, বিশ্বাসীসকলৰ সহভাগিতা। যেতিয়া যীচুৱে তেওঁৰ শিষ্যবিলাকক পঠাই দিছিল, তেওঁ দুজন দুজনকৈ পঠাইছিল(মথি ১০:১)। পাঁচনি কৰ্মৰ মিছনেৰীসকল এবাৰত এজনকৈ যোৱা নাছিল, কিন্তু দুই বা ততোধিক দলহিচপে। যীচুৱে আদেশ দিছিল যে আমাৰ মাজৰ সহভাগিতা এৰা নহয়, কিন্তু ইজনে–সিজনক প্ৰেম কৰিবলৈ আৰু ভাল কৰি সেইয়া ব্যৱহাৰ কৰিবলৈ কৈছিল (ইব্ৰী ১০:২৪)।তেওঁ আমাক ইজন-সিজনৰ আগত পাপ স্বীকাৰ কৰিবলৈ কৈছিল(যাকোব ৫:১৬)। পুৰণি নিয়মৰ জ্ঞান-সাহিত্যত, আমাক কোৱা হৈছে যেনেকৈ লোহাই লোহাক চোকা কৰে, তেনেকৈ মানুহেও বন্ধুৰ মুখ উজ্জ্বল কৰে(হিতোপদেশ ২৭:১৭)। সংখ্যাত শক্তি আছে( উপদেশক ৪:১১-১২)।\nবহুতো খ্ৰীষ্টীয়ানে পাইছে যে যথোচিত লগৰীয়া থকিলে কঠিন পাপৰ ওপৰত জয়ী হোৱাত ডাঙৰ সহায়ক হ’ব পাৰে। যিজনে অপোনাৰ লগত কথা পতিব পাৰে, আপোনাৰ লগত প্ৰাৰ্থনা কৰিব পাৰে, আনকি আপোনাক ডবিয়াব পাৰে তেনেলোক বহু মূল্যৱান হ’ব পাৰে। আমাৰ সকলোৰে পৰীক্ষা হয়(১ কৰিন্থীয়া ১০:১৩)। এক উপযুক্ত লগৰীয়া বা দল থাকিলে আমাক চুড়ান্ত পৰ্যায়ৰ উদ্‌গনি আৰু উৎসাহ দি আমাৰ ততোতকৈ অধিক জঘন্য পাপৰ ওপৰত জয়ী হ’বলৈ সহায়ক হ’’ব পাৰে।\nকেতিয়াবা পাপৰ ওপৰত বেগতে জয়ী হ’ব পাৰি। আন সময়ত, জয়যুক্ততা অধিক পলমকৈ আহে। ঈশ্বৰে প্ৰতিজ্ঞা কৰিছে যে আমি তেওঁৰ সমলসমূহ ব্যৱহাৰ কৰোঁতে, তেওঁ ক্ৰমে আমাৰ জীৱনলৈ পৰিবৰ্তন আনে। পাপৰ ওপৰত জয়ী হ’বলৈ আমি আমাৰ প্ৰচেষ্টা ৰাখিব লাগে, কিয়নো আমি জানো যে প্ৰতিজ্ঞা ৰখাত তেওঁ বিশ্বাসী।


জানুৱাৰীতে অৱসৰ? BCCI-ৰ বাৰ্ষিক চুক্তিৰ পৰা বাদ পৰিল এমএছ ধোনী– News18 Assam\nজানুৱাৰীতে অৱসৰ? BCCI-ৰ বাৰ্ষিক চুক্তিৰ পৰা বাদ পৰিল এমএছ ধোনী\nUpdated:January 16, 2020, 6:40 PM IST\nঅৱসৰ সমাগত নে কি ধোনীৰ? এতিয়ালৈকে খুলি একো নকলেও বিচিচিআইৰ পদক্ষেপৰ পৰা নানানটা জল্পনা–কল্পনা চলিছে।\nLast Updated: January 16, 2020, 6:40 PM IST\nজুলাই, ২০১৯ৰ ভাৰতীয় ক্ৰিকেট টীমৰ সৈতে নাই মহেন্দ্ৰ সিং ধোনী। বিশ্বকাপৰ ছেমি ফাইনেলত নিউজীলেণ্ডৰ সৈতে খেলা খেলখনেই আছিল তেওঁৰ অন্তিমখন খেল। তেতিয়াৰ পৰা ধোনীৰ ক্ৰিকেট কেৰিয়াৰক লৈ নানানটা চৰ্চা অব্যাহত। ইয়াৰ মাজতে বিচিচিআইৰ বাৰ্ষিক চুক্তিৰ পৰা বাহিৰ হৈছে ধোনী। তেওঁক কণ্ট্ৰেক্টৰ কোনো শিতানতে ৰখা হোৱা নাই। যোৱা বছৰ তেওঁ এ গ্ৰেড চুক্তিত আছিল। এই গ্ৰেডৰ অধীনত তেওঁ বছৰত বিচিচিআইৰ পৰা ৫কোটি টকা পালেহেতেন। উল্লেখ্য যে, আইচিচি ৱৰ্ল্ড কাপ ২০২০ৰ অক্টোবৰত খেলা হ’ব।\nধোনীক নিউজীলেণ্ড ভ্ৰমণৰ কাৰণে ভাৰতীয় টীমতো লোৱা হোৱা নাই। এতিয়া তেওঁৰ ওচৰত কেৱল আইপিএল খেলাৰহে সুযোগ আছে। উল্লেখযোগ্য যে, এতিয়াও বহুতে তেওঁক টী–২০ ৱৰ্ল্ড কাপত ভাৰতীয় দলৰ অংশ হোৱাৰ দাবীদাৰ আখ্যা দি আছে। শেহতীয়াকৈ ভাৰতীয় দলৰ কোচ ৰবি শাস্ত্ৰীয়ে সাক্ষাৎকাৰত কৈছিল যে ধোনীয়ে শীঘ্ৰেই ৱানডেৰ পৰা সন্যাস ল’ব পাৰে। কিন্তু আন্তঃৰাষ্ট্ৰীয় টি–২০ৰ কাৰণে তেওঁৰ ধোনীৰ নাম প্ৰস্তাৱ কৰিছিল।\nইয়াৰ আগতে ধোনীয়ে জানুৱাৰীলৈকে ক্ৰিকেটৰ পথাৰলৈ উভতি অহাৰ প্ৰসংগত প্ৰশ্ন নকৰিবলৈ অনুৰোধ কৰিছিল! ২০১৪চনত তেওঁ টেষ্ট ক্ৰিকেটৰ পৰা সন্যাস লৈছিল। তেওঁ কোনো বিশেষ আগতীয়া খবৰ নিদিয়াকৈ টেষ্টৰ পৰা অৱসৰ লৈছিল। তেওঁৰ কেপ্তেইনশ্বিপত ভাৰতে ২০০৭চনৰ টী–২০ ৱৰ্ল্ড কাপ, ২০১১ৰ ৱৰ্ল্ড কাপ আৰু ২০১৩চনৰ চেম্পিয়নছ ট্ৰফী জিকিছিল। লগতে তেওঁ ভাৰতক টেষ্টৰ এক নম্বৰ টীমো কৰিছিল।


লটিঘটি – Page 25 – ফটাঢোল\nচৰকাৰী চাকৰি এটা সকলোৱে বিচাৰে দিয়কচোন।আজিৰ দিনত চৰকাৰী চাকৰি এটা পালে আৰু নো কি লাগে! নহয় জানো? আগৰ দিনতো নাই আৰু যে চৰকাৰী চাকৰি নেলাগে লাহৰী, তাত নাই এফেৰি সুখ বুলি ক’বলৈ। আজিকালি চৰকাৰী চাকৰিত ঢেৰ সুখ। মোৰ ভাইটিও তাৰ ব্যতিক্ৰম নহয়। সি চাকৰি এটাৰ আশাত কেইবা বছৰো ইণ্টাৰভিউ দিলে, ইণ্টাৰভিউ দি দি ভাগৰি গ’ল পিচে কোনো এটা চাকৰিৰ লগতে তাৰ ৰাহি যোৰা অহা নাই। মাজতে আকৌ চৰকাৰে ঘোষণা কৰিলে, যে থাৰ্ড গ্ৰেড, ফৰ্থ গ্ৰেড চাকৰিত অকল লিখিত পৰীক্ষাত পাছ\nচুবুৰীয়া ৰাজীৱ দাইৰ বিয়া। আচলতে বিয়া নহৈ তেওঁৰ স্বাধীনতাত নাকি লগোৱাৰ অভিসন্ধি আইতাৰ। বিয়া কৰাবলৈ ছোৱালী দেখুৱাইহে দেখুৱাই সব ছোৱালী ৰাজীৱ দাইটিয়ে কেঞ্চেল কৰে। অজুহাত এখন দুখন নহয় মহিষাসুৰ মৰ্দিনীৰ দৰে দহখনমান। কাৰোবাৰ নাক ভোটা, কাৰোবাৰ চকু কেৰা, খেনোৰ আকৌ ভৰিৰ গেৰুৱা ফটা এজনীৰ ঘৰৰ কুকুৰটোৱে ৰাজীৱ দাইটিলৈ চাই ভুকিলে বুলিও সেইজনীও কেঞ্চেল। বোলে, “সৈইজনী ভাগ কুকুটো মুখখনে ইমান চোকা সৌজনীখন কমখন হ’ব নে বাও!”আইতাৰ তালুখনত এটেমা পেৰাছোট নাৰিকল তেল উঠে ৰাতিলৈ। “হেঅ অধম পো, নাইকলঅ বাকলি তইনো কোনজনী কইছমা


মানৱীয় প্ৰমূল্যবোধ আৰু জয়ন্ত হাজৰিকা, লগতে আজিৰ "সুৰ বাহিনী"- | Rupaliparda.com\nক’ৰ পৰা আৰম্ভ কৰি ক’ত শেষ কৰিম সেয়া যেন বুজাব নোৱাৰো; কোনো এটা ভাল প্ৰকল্প উপভোগ কৰা পিছত ঠিক এনে অনুভৱ আমি একোগৰাকী দৰ্শক হিচাবে কৰো। শ্ৰদ্ধাৰ সংগীতশিল্পী জয়ন্ত হাজৰিকাক শ্ৰদ্ধা আৰু কৃতজ্ঞতা অৰ্পণৰ অৰ্থে একাংশ নৱপ্ৰজন্মই কৰা চেষ্টা আদৰণীয়। বৰ্তমান সময়ত মানৱীয় প্ৰমূল্যবোধ, আৱেগ, অনুভূতি আদি বোৰ ধোঁৱা চাঙত উঠা বুলি বহুতেই মন্তব্য কৰে। ইজনে সিজনৰ দুখ-কষ্টত সঁহাৰি নজনোৱাৰ লগতে প্ৰায় সময়ত ইজনে আনজনক তললৈ লৈ যোৱাৰ দৰে বহু খবৰ আমি দেখিবলৈ পাওঁ; কিন্তু সঁচাকৈ জানো আজিৰ প্ৰজন্ম ইমান অবুজ আৰু ইমান নিৰ্দয়? আচলতে, নহয়। আজিৰ দিনটো সমাজৰ স্বাৰ্থত ওলাই অহাৰ সততা ৰাখিছে নৱপ্ৰজন্মই; বহু সময়ত কৰা অধ্যয়নৰ দ্বাৰা সমাজ খনক আৰু এখোপ আগবঢ়াই নিয়াৰ ক্ষেত্ৰত চেষ্টা কৰে তেওঁলোকে। আমি আজিও মনত ৰাখিছোঁ ভূপেন হাজৰিকা, জয়ন্ত হাজৰিকা তথা খগেন মহন্তৰ অৱদান সমূহৰ বিষয়ে। সেইবাবেই হয়টো সদ্যমুক্তিপ্ৰাপ্ত “সুৰ বাহিনী” চুটি ছবিখনে প্ৰত্যেকগৰাকী দৰ্শকৰ হৃদয়ত শিঁপাবলৈ সক্ষম হৈছে। বহু দিনৰ অন্তত অসমবাসীক উৎসাহিত কৰাৰ দ্বাৰা মুক্তি লাভ কৰিছে চুটি ছবি “সুৰ বাহিনী” য়ে। পৰিচালক গৰাকী পৰিচালনাৰ দিশটোত থকা পৰিপক্কতা আচলতে ইয়াত সঁচাকৈ ফুটি উঠিছে। অনন্ত তাছা প্ৰডাকচন বেনাৰত নিৰ্মিত এই চুটি ছবিখনে মুক্তিৰ পিছতেই জনসাধাৰণক আকৰ্ষণ কৰাৰ লগতে অধিক হাৰত ইতিবাচক মন্তব্য লাভ কৰিবলৈও সক্ষম হৈছে।\nনিজৰ জীৱন অথবা পৰিয়ালৰ পাৰ্থিৱ সুখ সমূহক উফৰাই তেতিয়াৰ সময়ত বানপীড়িত সকলৰ বাবে ওলাই অহা জয়ন্ত হাজৰিকাই “সুৰ বাহিনী” ৰ জৰিয়তে যি পদক্ষেপ গ্ৰহণ কৰিলে সেয়া চিৰস্মৰণীয়। তেওঁৰ সেই পদক্ষেপক অনুসৰণ কৰি আজিৰ প্ৰজন্মৰ এদল প্ৰতিভাই তেওঁলোকৰ চিকিৎসাৰত হৈ থকা বন্ধু গৰাকীৰ চিকিৎসাৰ খাতিৰত বাটে-পথে গীত গাই অৰ্থৰ যোগাৰ কৰে। এনে এক কাহিনীকেই আধাৰ হিচাবে লৈ “সুৰ বাহিনী” ক উলিয়াই দিয়া হৈছে ৰাইজৰ মাজলৈ। চৰিত্ৰৰ সালসলনি আৰু দ্বৈত চৰিত্ৰৰ ৰূপায়ণৰ ক্ষেত্ৰত নৱপ্ৰজন্মৰ মাজত জনপ্ৰিয় কমল লোচনে যি অভিনয় কৰিছে সেয়া সঁচাকৈ প্ৰশংসাৰ যোগ্য। এই দিশটোত তেওঁৰ দক্ষতা সঁচাকৈ মন কৰিবলগীয়া; আনহাতে, তেওঁৰ সৈতে একেলগে অভিনীত প্ৰয়াস শৰ্মা তামুলী, নিৰূপম শইকীয়া, অচিন্ত ৰাজ কাশ্যপ, লুচিয়ানা কাশ্যপৰ অভিনয়ো লেখত ল’বলগীয়া। নিজ নিজ চৰিত্ৰ সমূহক একপ্ৰকাৰ “justify” কৰিছে এই নৱপ্ৰজন্মৰ অভিনেতা-অভিনেত্ৰী কেইগৰাকীয়ে। এতিয়া আমি যদি পৰিচালক গৰাকীৰ প্ৰসংগলৈ আহোঁ, তেতিয়াহ’লে ক’ব পাৰোঁ যে পৰিচালক গৰাকীয়ে প্ৰত্যেকৰে নিজ নিজ দিশত থকা দক্ষতাক ৰাইজৰ মাজত উলিয়াই আনিবলৈ সক্ষম হৈছে। এইখিনিতে, এনে এখন চুটি ছবিক আমাক উপহাৰ হিচাবে প্ৰদান কৰাৰ বাবে আমি ধন্যবাদ জ্ঞাপন কৰিছোঁ প্ৰযোজক অনন্ত তাছাক। জনসাধাৰণৰ মাজত জয়ন্ত হাজৰিকাৰ বিষয়টোক উলিয়াই অনাৰ ক্ষেত্ৰত তেওঁ যি অহোপুৰুষাৰ্থ কৰিছে তাৰ বাবে নৱপ্ৰজন্ম উপকৃত হ’ব বুলি আমি বিশ্বাসী।\nআনহাতে, চুটি ছবিখনত সংযোজিত সংগীতটিয়ে চুটি ছবিখনক অধিক সোণত সুৱগা কৰি তুলিছে। প্ৰণত ৰাজখোৱাৰ কথা আৰু সুৰেৰে গীতটিৰ সংগীত ব্যৱস্থাপনা পল্লৱ তালুকদাৰৰ। “ৰ’দ” শীৰ্ষক এই সংযোজিত গীতটিত কণ্ঠদান কৰিছে শিশু প্ৰতিভা অদ্বিতি তাছাই। চুটি ছবিখনৰ কমেণ্ট বক্সত চকু ফুৰালেই আপুনি দেখিব “সুৰ বাহিনী” ৰ গ্ৰহণযোগ্যতা। এই নৱপ্ৰজন্মৰ দলটোৰ আৰু অধিক সফলতাৰ কামনা কৰিছে ৰূপালীপৰ্দাৰ সমগ্ৰ কলা-কুশলীয়ে।\nAnanta Tasa Assamese Latest Short Film Assamese Short Film Jayanta Hazarika Pranjal Gayari Xur Bahini\nBollywood NewsCelebrity TalksLatest NewsWorld Cinema\nNitesh Tiwari on ‘Chhichore’ winning the National Award: Says, “Sushant Singh Rajput not with us makes itamixed feeling\n‘Chhichore’ had won the National Award for the Best Film in the Hindi Film category. Nitesh Tiwari, who was shooting foracommercial was informed by his wife about the news. “It was only when my wife (Ashwiny Iyer)...\n“২০২১ বৰ্ষৰ মই অভিনীত প্ৰথমটো গীতেই হৈছে “ক’তেনো নিঁয়ৰ সৰে”- উপাসনা প্ৰিয়ম\nবিগত কিছু দিন পূৰ্বৰে পৰা চচিয়েল মিডিয়াত “দুটি মনৰ জোনাক” ধাৰাবাহিকখনৰ মূখ্য চৰিত্ৰত অভিনীত অভিনেত্ৰী উপাসনা প্ৰিয়মৰ কন্ঠশিল্পী দেৱৰাজ বৰাৰ সৈতে কেইখন মান ফটো ভাইৰেল হোৱা দেখিবলৈ পোৱ গৈছিল।...


March 2019 - Growhills Publishing\nতুমি সঁচাই প্ৰেমত পৰিছা।ৰাব্বি মছৰুৰ\nPosted on March 27, 2019 August 18, 2019\nতুমি সঁচাই প্ৰেমত পৰিছা (কবিতা) মই বাধা দিলো তুমি জুইত হাত দিলা মই বাধা দিলো তুমি আকৌ জুইত হাত দিলা মই পুনৰ বাধা দিলো তুমি পুনৰ জুইত হাত দিলা এইবাৰ মই বাধা নিদিওঁ মই বুজিলো সঁচাই তুমি সঁচাই প্ৰেমত পৰিছা। ০ ০ ০ …ৰাব্বি মছৰুৰ উৎস গ্রন্থ: পৃথিৱীৰ আৰু মোৰ\nহেৰুৱাই আছো।ৰাব্বি মছৰুৰ\nহেৰুৱাই আছো (কবিতা) নিৰন্ন নিৰানন্দত নিন্দিত মোৰ নবীন দিনবোৰ মই হেৰুৱাই আছো অপচ্ছায়াময় অকালপক্ক অন্ধকাৰত হেৰুৱাই আছে মোৰ সুনিল, সুনিৰ্মল, সহজাত সপোনবোৰ মোৰ হেৰুৱাই থকা অস্বিত্বৰ পৃথিৱীখনৰ লগতে হেৰুৱাই আছে মোৰ আইৰ মৃদু মধুৰ মুখৰ সবুজ সৰলতা হেৰুৱাই আছে কোনোবা নবীন গাভৰুৰ আহলাদিত ৰামধেনুময় স্বপ্নবোৰ । আমি এনেকৈয়ে হেৰুৱাই আছো প্ৰতিনিয়ত, প্ৰতিপুৱা আমাৰ হেৰুৱাক আৱৰি নামি আহে আকাশৰ পৰা হাহাকাৰ কৰি ফুৰা শূন্যতা। ০ ০ ০ …ৰাব্বি মছৰুৰ\nবৰষুণত মুখ গুজি।ৰাব্বি মছৰুৰ\nবৰষুণত মুখ গুজি (কবিতা) অকলশৰীয়া তগৰ জোপাই বৰষুণত মুখ গুজি উচুপে এজাক ৰ’দৰ বাবে এদিনাখনতো এইজোপা তগৰেই হাহাকাৰ কৰি ফুৰিছিল এটুপি পানীৰ বাবে । এতিয়া ধাৰাষাৰ বৰষুণেও আঁতৰ কৰিব নোৱাৰে তগৰৰ বুকুৰ তৃষ্ণা। সেয়ে বৰষুণৰ পিছত আকৌ ৰ’দৰ বাবে এই শোক, এই বিষাদ, এই উচুপনি প্ৰেমৰ সোৱাদ সেয়ে নেকি আইনষ্টাইনৰ আপেক্ষিকতাবাদৰ সূত্ৰৰ চকৰিত বন্ধী হৈ ঘূৰি ফুৰে ! ০ ০ ০ …ৰাব্বি মছৰুৰ\nদুর্জেয় দুৰ্দ্দিন।ৰাব্বি মছৰুৰ\nদুর্জেয় দুৰ্দ্দিন (কবিতা) দুর্জেয় দুৰ্দ্দিন। সময়বোৰ কাৰাগাৰত বন্ধী। অনাহাৰত বেকাৰ খাটে অমৰত্বৰ প্ৰতিশ্ৰুতিৰ শিকলিত বন্ধা শতাব্দীৰ আত্মা। ঈশ্বৰহঁতৰ কি যে ভেকো-ভাওনা ! আৰু এটা নিৰ্বাচন সন্মুখত তাৰ পিছতেই সংস্থাপন আত্মাহঁতৰ। সময়বোৰ এনেকৈয়ে আগবাঢ়ে পিঙ্গল পঙ্গুত্বক সশৰীৰে কঢ়িয়াই কালান্তক এন্ধাৰে কৰ্ষণ কৰে জীৱন্ত আত্মাৰ কবৰ। দুর্জেয় দুৰ্দ্দিনে এনেকৈয়ে হেতালি খেলে শতাব্দীক জীয়াই ৰখাৰ প্ৰুতিশ্ৰুতিৰে শিকলিত বন্ধা আত্মাসবৰ লগত। ০ ০ ০ …ৰাব্বি মছৰুৰ\nকপৌ ।ৰাব্বি মছৰুৰ\nকপৌ (কবিতা) ৰাতিপুৱাৰ সূৰুযটিলৈ আঙুলিয়াই এটি কপৌ উৰি আহিল মোৰ আইৰ কোলালৈ মোৰ আয়ে আলফুলে বোকোচাত লৈ মিঠা মিঠা চুমাৰে উপচাই দিলে কপৌজনীৰ সৰল শান্ত মুখনি বাৰিষাৰ বানে নদ-নদী উপচাই পেলোৱাৰ দৰে। মাথো এটা বসন্ততেই কপৌ জনী থুনুক-থানাক মাত শিকিলে আৰু আন এটি বসন্ত নগচকিতেই কণ্ঠ কাঢ়ি নিয়া হ’ল তাইৰ ডিঙিৰ পৰা। তাই এতিয়া বোবা । মাতিব নোৱাৰে। ০ ০ ০ …ৰাব্বি মছৰুৰ\nআঘোণ (কবিতা) বতাহজাকে ক’লেঃ অহা বছৰ হেনো আঘোণ সোণকালেই আহিব চৰাইজাকে আনন্দত কিৰীলি পাৰি উঠিল। আনন্দত আত্মহাৰা হ’ল চিলনীবোৰ আঘোণৰ ধান খাই লহপহকৈ বাঢ়ি অহা মূৰ্গী পোৱালীবোৰ সিহঁতে হেনো থাপ মাৰি ধৰিব। আহা আমি আঘোণৰ কোলাত ঢলি পৰো আঘোণৰ সোণ বৰণীয়া ধানবোৰ আমাৰ নহ’লেও আমাৰ হাতেৰেই সনা ইয়াৰ ৰঙবোৰ । ০ ০ ০ …ৰাব্বি মছৰুৰ\nসংহতি (কবিতা) তোমাৰ হাতখন মোলৈ আগবঢ়াই দিয়া মই অতিকৈ ক্লান্ত তোমাৰ হাত ধৰি কিজানিবা মই বগাই উঠিব পাৰো সৌ দ্বিতীয় মহলালৈ তাত মোৰ আত্মাক বন্ধী কৰা হৈছে ঠিক মোৰ জন্মৰ দিনাই তোমাৰ হাতখন আগবঢ়াই দিয়া মই পুনৰ জী উঠিব খোজো। ওপৰ মহলাৰ কোনো এক কোঠাত বন্ধী আছে মোৰ আত্মা। ০ ০ ০ …ৰাব্বি মছৰুৰ\nবাতৰি (কবিতা) হাঁহিৰ খলকনিৰে নায়কজন গুচি গ’ল অহা বাটেৰেই মঞ্চত কাঠ হৈ পৰি থাকিল কিছু শ্লেষ কিছু নির্ভেজাল আলোৰ দ্যোতি কিছু প্ৰোত্থিত সময়ৰ বক্ৰোক্তি। নিতাল মাৰি শুই পৰা ৰাতিয়ে মাথো গম পালে নায়কজন আহিছিল কাণে কাণে সোঁৱৰাই গ’ল আমাৰ আত্মাৰে হেনো সিহঁতে এক ভোজমেল পাতিব য’ত নিমন্ত্ৰিত হ’ব নাঁৱৰ গুৰিয়ালবোৰ ! ০ ০ ০ …ৰাব্বি মছৰুৰ\nজলন্ত কাঁড়।ৰাব্বি মছৰুৰ\nজলন্ত কাঁড় (কবিতা) আকাশৰ পৰা খহি পৰিল এটি জলন্ত কাঁড় বিন্ধিল হীৰেন নামৰ কবিৰ বুকুত যন্ত্ৰণাত মৃতপ্ৰায় হ’ল তাঁতি, অৰ্ধেন্দু, কৰবী, হিতেশ, প্ৰভা, ইছমাইল আৰু অনেকৰ আত্মা। তেজ ওলাল মহন্ত, হিমন্ত, বৰা, গগৈহঁতৰ বুকুত। তাৰ পিছত বক্তৃতাৰ বৰষুণ। কি মায়াবী সেই কাঁড়টো ! ০ ০ ০ …ৰাব্বি মছৰুৰ\nকি বীভৎস দিন।ৰাব্বি মছৰুৰ\nকি বীভৎস দিন (কবিতা) কি বীভৎস দিন ! প্ৰতিদিনেই ইয়াত লাঞ্ছিত হয় সূৰ্য অকাতৰে পোহৰ বিলোৱা দোষটোৰ বাবে । সিহঁতৰ বাবে দিনতকৈ ৰাতি ভাল পোহৰতকৈ এন্ধাৰ ভাল অৰণ্যতকৈ মৰুভূমি ভাল। জীৱনতকৈ মৃত্যু ভাল। কাঁইটীয়া কেটেলাই ক’লে মনে মনে- তাতকৈ অধিক ভাল যদিহে সিহঁতবোৰ নাথাকিলেহেঁতেন ! ০ ০ ০ …ৰাব্বি মছৰুৰ


গোপন ৰত্নভাণ্ডাৰ, চৰকাৰী চাকৰি নে মৃত জিয়ৰীক জীয়াই তুলিবলৈ উলংগ পূজা?|Reaction-of-jadav-saharia-and-his-wife-about-udalguri-child-secrifice-incident– News18 Assam\nগোপন ৰত্নভাণ্ডাৰ, চৰকাৰী চাকৰি নে মৃত জিয়ৰীক জীয়াই তুলিবলৈ উলংগ পূজা?\nকলাইগাঁৱৰ নিজ ঘৰত জঘন্য ঘটনা সংঘটিত কৰা চহৰীয়া দম্পত্তিৰ ভাষ্যত পোহৰলৈ আহিছে ঘটনাৰ ন ন তথ্য\nUpdated:July 8, 2019, 3:47 PM IST\nUpdated: July 8, 2019, 3:47 PM IST\nগুপ্তধনৰ লোভৰ বাবেই কলাইগাঁৱত সংঘটিত হ’ল মানৱ সমাজক লজ্জানত কৰা জঘন্য কাণ্ড। যাদৱ চহৰীয়াৰ পৰিয়ালক ধন–ঐশ্বৰ্যৰে চহকী হোৱাৰ সপোন দেখুৱাইছিল ভণ্ড তান্ত্ৰিকে। লগতে তান্ত্ৰিকে উলংগ হৈ পূজা কৰিলে তেওঁলোকৰ মৃত জিয়াৰী হেমাশ্ৰীয়ে পুণৰ জনম পোৱা আৰু পুত্ৰ পুলকেশক চাকৰি দিয়াৰ প্ৰলুভন দেখুৱাইছিল ভণ্ড তান্ত্ৰিকে। এনেদৰে এতিয়া ঘটনা সন্দৰ্ভত চহৰীয়া পৰিয়ালৰ মুৰব্বী যাদৱ চহৰীয়া আৰু তেওঁৰ পত্নী পুণ্যকান্তি চহৰীয়াই দিয়া ভাষ্যত পোহৰলৈ আহিছে ঘটনাৰ ন ন তথ্য।\n‘চামুণ্ডা মাক’ সন্তুষ্ট কৰি মাটিৰ তলত থকা সোণ–গুপ্তধনৰ অধিকাৰী হোৱাৰ সপোন দেখিছিল ‘বিজ্ঞান’ শিক্ষক যাদৱ চহৰীয়াই! তান্ত্ৰিকে দেখুওৱা সপোনক সাৰ্থক কৰিবলৈ ঘৰৰ শিৱ মন্দিৰত উলংগ হৈ পূজা কৰিবলৈ উন্মাদ হৈছিল যাদৱ চহৰীয়াৰ পৰিয়াল। যাদৱ চহৰীয়াৰ ভাষ্য অনুসৰি–‘ তান্ত্ৰিকে এম বি এ ডিগ্ৰীধাৰী পুত্ৰ পুলকেশক ৰত্নভাণ্ডাৰ আৰু জ্যোতিলিংগৰ সন্ধানত মন্দিৰত পূজা অৰ্চনা কৰিবলৈ পৰামৰ্শ দিয়ে। উলংগ হৈ পূজা কৰিলে ‘মা চামুণ্ডা’ সন্তুষ্ট হ’ব বুলি কয়,লগতে তান্ত্ৰিকে কয় যে যদি পৰিয়ালটোৱে উলংগ হৈ পূজা কৰে তেন্তে তেওঁলোকৰ মৃত ভগ্নীক যিয়ে মাৰিছে,সিঁহতেও চহৰীয়াৰৰ ঘৰৰ সন্মুখত উলংগ নৃত্য কৰিব বুলি পতিয়ন নিয়াই।ফলত পুলকেশে মা চামুণ্ডাক সন্তুষ্ট কৰিবলৈ ঘৰৰ আটাইকে উলংগহৈ পূজা কৰিবলৈ বাধ্য কৰাই। কিন্তু যেতিয়া উলংগ হৈ পুলকেশে মন্দিৰটো ভাঙি পেলাবলৈ চেষ্টা কৰে তেতিয়াই পিতৃ যাদৱ চহৰীয়াৰ সন্দেহ হয়, তেওঁ কয় যে মন্দিৰ ভাঙি তান্ত্ৰিকে ধন–সোণ লুট কৰাৰ এক ষড়যন্ত্ৰ কৰে বুলি সন্দেহ কৰে।\nশনিবাৰে কলাইগাঁৱত সংঘটিত হোৱা মানৱ সমাজক লজ্জানত কৰা ঘটনাৰ পিছত প্ৰথমবাৰলৈ মুখ খুলিছে ঘটনাৰ মূল অভিযুক্ত যাদৱ চহৰীয়াৰ পত্নী পুণ্যকান্তি চহৰীয়াইও । মাতৃ পুণ্যকান্তি চহৰীয়াই কয় যে তেওঁলোকৰ মৃত জিয়ৰী হেমাশ্ৰীক জীয়াই তুলিবৰ বাবেই এনেদৰে উলংগ হৈ পূজা কৰিছিল পৰিয়ালটোৱে। শুকুৰবাৰে পুৱতি নিশা প্ৰায় তেওঁলোকৰ পুত্ৰ পুলকেশে সেইদিনা তেওঁলোকৰ ঘৰলৈ এক অনন্য শক্তিৰ প্ৰৱেশ ঘটিব বুলি কয়! মৃত কন্যাক আকৌ জিয়াই তুলিবলৈকে সেই শক্তি তেওঁলোকৰ ঘৰত প্ৰৱেশ কৰিব বুলি উল্লেখ কৰে পুলকেশে। সেইদিনা দিনৰ ১০.৩০ বজাত শিৱ মন্দিৰত হোৱা পূজাৰ সময়ত তেওঁলোকক বস্ত্ৰ খুলি দিবলৈ কয়, প্ৰথমে তেওঁলোক মান্তি নোহোৱাত ধমক দি হেমাশ্ৰী(মুনু)ক জীয়াই তুলিবলৈ উলংগ হৈ পূজাত বহিবলৈ কয়। পিছত ঘৰৰ চোতালৰ মন্দিৰত স্বামী যাদৱ চহৰীয়া, ভনিয়েক দেৱযানী, জোঁৱাই ৰুক্ম, সৰু ল’ৰাটো সহ আঠজন মানুহ উলংগ হৈ পূজা কৰিবলৈ লয়।\nৰমেশ চহৰীয়া নামৰ তান্ত্ৰিক জনে পুলকেশক চাকৰি দিয়াৰো আশা দিছিল বুলি উল্লেখ কৰে মাতৃ পুণ্যকান্তি চহৰীয়াই। ৰেলৱে’ বিভাগত চাকৰি দিয়াৰ প্ৰলুভন দিয়া ৰমেশে ৰেলৱে’ৰ কোনো মেনেজাৰক যোগাযোগ কৰি ২.৫০ লাখ টকাৰ বিনিময়ত চাকৰি দিয়াৰ কথাও কৈছিল।অপশক্তিৰ পৰা ৰক্ষা পাবলৈ মৃত পুলকেশ চহৰীয়াক তান্ত্ৰিকে দিছিল গাহৰিৰ দাঁত। এনেদৰে বিভিন্ন লোভ প্ৰলুভন দেখুৱাই, তান্ত্ৰিকে পুলকেশৰ মন মগজুত বিশেষ প্ৰভাৱ পেলাইছিল বুলি উল্লেখ কৰে মাতৃগৰাকীয়ে।